IE ah ee ik “+ TAU 
+ * 1 n» 


DIN UMBRĂ 


ION TOPOLOG si PAUL ANTIM 
LOVITURI DIN UMBRA 
1967 


Cei mai viteji si mai drepti dintre traci 
Herodot 


De la Drobeta, peste Donaris pana in malul celălalt, se întinde podul 
damascianului. Apele vuiesc surd pe lângă cele douăzeci de picioare din 
piatră și, sfârtecate, se leagă dincolo, la vale, într-o platoșă lucitoare, sub 
lumina moartei Selene. Aici, pe pod, puhoiul roman se scurge încet, dar 
dincolo, la capătul opus, au loc primele ciocniri între arcasii daci și pedestrii 
străini, trecuţi cu bărcile, în mai multe locuri ale fluviului. Împăratul 
bănuise că vor fi infruntati la capătul podului, de aceea, din timp, hotărâse 
trecerea şi cu bărcile, în douăsprezece puncte de pe cursul Donarisului: şase 
în sus şi şase în jos de pod. 

Temându-se de încercuirea trupelor de hartuiala, lartan, căpetenia 
dacilor, dădu poruncă de retragere în desimea pădurilor, nu fără a lăsa 
stricăciuni în oameni si animale, în rândurile dușmanilor. E. ceas de noapte 
în idele lui Iulius. Dincolo de portalul monumental al Donarisului ard încă 
rămășițele jertfei aduse de împărat zeilor, în timp ce pe podul din lemn se 
scurg trupele auxiliare, în lărgimea celor treizeci și trei de paşi, cât măsoară 
puntea. Balbus și Apolodor urmăresc lucrările de înaintare pe pământul 
Daciei, prin codrii ei fără capăt. Împăratul, avându-l în stânga pe Lucius 
Licinius Sura, iar în dreapta pe Tiberius Claudius Livianus, vine pe mijlocul 
podului în trapul calului, învăluit într-o negură argintie și împărțind 
poruncile din îndemnul mâinii stângi. Nubienii şi scaurii îl zăresc strălucind 
ca însuşi Marte pe scările nesfârşite ale Capitoliului. Inimile însetate de 
glorie le bat în piepturi puternic, căci dincolo de pod e Dacia, e aurul și 
argintul, si vinul, e scăparea Romei. 

Aşa gândeşte şi hispanul, cel vestit prin războaiele de la Rin, stăpânul 
cetăţii eterne. 


* 


Sus, între colții de piatră, se înşiră capete negre si mute. Din nouri rupti 
se arată iar stăpâna nopții şi-n lumina ei, în vale, văd viermuind romanii. Îşi 
umflă pieptul bătrânul Ciad și lui Zamolxe se roagă să crească apele, să 
spele pământul si piatra de dușmani, dar Zamolxe mână apele domol si 


pamantul nu se clatina. Atunci lui Gebeleizis se roaga sa rastoarne muntii cu 
totul peste acvilele din vale, cerul sa ia foc deasupra lor, dar muntii nu se 
misca si cerul doarme linistit. La Sarmizegetusa e scaparea. 

Bătrânul face un semn si dintr-un salt Tiagar e lângă el. Are braţele de 
crita si sufletul de miel. Tatăl îi caută ochii și-n inimă simte că-l impinge 
dorința grea de pace. O clipă îl vede bdaietandru, alergând pe câmpul cu 
ierburi înflorite, pe când își lucrau pământul... Erau acasă și Disbe, mama 
lui, se bucura privindu-i, pe când torcea părul de capră sau pregătea miedul. 
Crescuse voinic tare, şi mândru, si iute ca un șoim. Îi întrecuse pe toţi în 
prinderea bourului, când i-aruncă cu dibăcie în picioare capcana. Putea, ca 
şi el, tatăl, să atingă vârsta batrdnetii lângă Nevina, fata lui Molaz, vecin si 
bun tovarăș de negoate. Dar din sat în sat trecu balaurul cu cap de lup, 
Suierand cumplit a moarte: Război!... Si atunci cu toții apucară scuturile 
dave, acoperite pe deasupra cu piele aspră și păroasă de bour și alergară la 
chemarea marelui Decebal. Era noapte lină, dar din cer cădeau aprinse 
lacrimile zeului Gebeleizis. În toată cetatea fură aprinse tortele: „Moarte! 
spuse marele preot Vezina, si „Moarte!” tipara miile de torte. Acesta fu 
cuvântul pe care ei, atunci, îl trimiseră dușmanilor, dar nu credeau c-asa de 
repede le va fi călcat pământul. El si feciorul, cu alţii din steagurile de elită 
ale regelui, fură rânduiţi la hotar, să conducă hărțuiala pe drumul dinspre 
Tapae şi să-l vestească pe Decebal de înaintarea romanilor. De atunci obrajii 
fetei lui Molaz nu s-au mai uscat. 

Călare, Tiagar aleargă prin vânturile de miazănoapte, mânat de o urdie de 
spaime. El duce răspuns lui Decebal de toate câte ochii lui văzură acolo 
unde înverşunatul Donaris se-ndoaie, scăpând dintre strâmtori. Ca frunza şi 
ca iarba vin romanii şi toate semintiile ce li-s supuse, tot trec, tot trec, si nu 
li se mai vede nici capul şi nici coada. La locul ce se cheamă „între râuri” 
acvilele s-au împărţit în trei coloane, si una pe la ,,Tapae” va să vie, iar alta 
peste munţi, pe la „Izvoarele Rhobonului”, si a treia însuşi împăratul o 
conduce, prin ţara burilor, pe „Alutus în sus”. Din drumul său, spre 
Sarmizegetusa, Tiagar se lasă în vale, abătându-se în satul în care s-a 
născut, s-o vadă pe Nevina. E cale de o bătaie de săgeată. Satul lor seamănă 
cu un tumul în care doar câinii se aud urlând a pustiu. Nadajduieste ca 
femeile, bătrânii şi copiii să nu se fi tras toți la munte, cu toate că în drum a 
întâlnit pâlcuri, mulţime siroind. La casa cu intrare drept de afară, opreşte 
calul înspumat si bate tare-ncet în usa nou cioplită. N-apucă să bată si a 
doua oară, că usa se smulge parca din tatani și-n brate-i sare, ţipând, 


Nevina. El n-are ce sa-i spuna de bine: romanii vin mereu, ca negurile de 
grindină. Ea îl roagă mult s-o ia cu el, dar nu e cu putință, căci soarta sa de- 
acum sta in mainile acelui ce va pieri cu tara sau va domni pe mai departe- 
nvingator. Nu este insa timp de stat. Tiagar o salta sus pe cal si o duce-n 
goană pana la marginea satului. Acolo o coboară, o strânge-n braţe si o- 
ndeamnă la tărie. Apoi saltă în şaua mică din piele de zimbru, cu pintenul 
împunge burta calului, si precum cerbul saltă către munţi. Nevina stă o 
vreme pe gânduri, uitându-se în urma lui, apoi se hotărăşte să-i tina calea la 
întoarcere, în locul ce se cheamă Horsti. Acolo cerbii vin cu căprioarele de 
se adapă, iar zânele în nopţile de primăvară joacă cu aleasa lor, zeiţa 
Bendis. Se-ntoarce dar, cu grabă acasă, își taie părul auriu, bogat, se leagă 
peste cămașă şi itari cu nişte bete aspre si se apropie de mama sa, Noime. 
Simtindu-i boarea răsuflării, Noime se ridică în somnul greu ce îl avuse si 
mai să nu o recunoască. 

— Cine eşti tu, fata mea? De ce te-ai îmbrăcat aşa? 

— Plec şi eu, mamă. Mă duc la rege. Romanii vin şi bunul meu frate, 
Licibis, m-a învăţat destul să trag cu arcul. 

— Bine, du-te, că rău mi s-arată în vis stăpânul nostru. Se prefăcuse-n 
cal şi aci la poartă venise, în tropot, cerând scăpare... 

— A fost pe-aicea Tiagar, putin trecuse după miezul nopții!Îl trimisese 
tata la Decebal. E. cel mai viteaz, și a zis să merg cu el, să îl aștept în locul 
ce se cheamă Horsti. Eu mă făcui arcaș, să nu mă recunoască alţii şi lângă el 
nu-mi va fi teamă. De acuma, mamă, se face ziuă, si trebuie să plec. 

A îngenunchiat si mama i-a pus pe creştet mâna, chemând zeii s-o 
ocrotească, apoi a strâns-o-n brațe si a udat-o cu lacrimi până ea s-a 
desprins. Si a-nfipt Nevina un baltag în brâu si cucura şi-a trecut-o pe dupa 
gât, apoi repede s-a asternut la drum. Răsăritul se împurpurează, roua de pe 
ierburi se aprinde, arzând cu luminite albe, si fata abia pridideste cu mersul. 
Se gândeşte să meargă la Decebal, fiindcă ştie că Tiagar n-o va lua cu el, si 
acolo poate va fi de trebuinta la ceva, după ce-i va arăta regelui priceperea 
cu care-ntinde arcul si trage la ţintă cu săgeata. 

În vremea asta viteazul Tiagar isi înstrună calul la poarta dinspre apus a 
Sarmizegeimd. 

— Cine-i? s-auzi întrebarea de sus, din turnul de veghe. 

— Tiagar, răspunse calaretul, trimisul regelui la Donaris! 

Zidurile din calupuri de granit şi bazalt par crescute din munte, iar 
deasupra lor, din trunchiuri groase de stejar, sunt făcute despartamintele. 


Porţile se trag, dinţii ascuţiţi, de fier bătut pe nicovala, se ridică scrasnind 
deasupra, un rând si alte patru după el, ca dintr-o dată, în fata, să se vada 
şirul de scări ce urcă parcă-n cer. La capătul de sus al scărilor se află marele 
sanctuar cu cele șaizeci de coloane din andezit, și discul de piatră 
imaginand maretul soare. Aici stăpân e preotul Vezina. Toata tagma 
preoţilor se află strânsă în incinta sacră, căci astăzi s-au împlinit cinci ani si 
un nou sol trebuie trimis la Zamolxe. În cetate e linişte, s-aude doar căderea 
blandei Sargeti, a cărei undă face în vale câmpiile mănoase. 

Tiagar pătrunde în incintă însoțit de un ostaș din garda de la poartă. 
Văzându-l atât de palid, acesta îl întreabă cu glasul sugrumat de presimtiri 
prea rele. 

— Ce s-aude? 

— Vin. Sunt multi ca pietrele de pe valea Sargetiei şi trei li-s drumurile 
pe care urcă înspre noi. Vin cu berbecii spărgători de stânci. Nici zeii nu se 
arătară a fi prea buni cu noi... 

— Chiar astăzi marelui Zamolxe un sol i se trimite prin sulițe trecut. 

— Cine-i acela? 

— Nu-i fiu de tarabostes; aspra lege e numai pentru comati şi nimeni nu 
s-a întrebat de ce. 

— Dar tacă-ţi gura, căci cinste e aceasta, şi-i faptă bărbătească! 

— Din partea mea s-o aibă cine vrea, eu doar cu vin doresc să-i îmbunez 
pe zei, nu cu sângele meu; din fire sunt milos si-mi place felul liber de-a 
trăi. 

— Nu-i vrednic trupul tău urât de asemenea onoare, te uiţi piezis si asta 
nu e bine. 

— Mi-e uitătura strâmbă din celălalt război. Atunci am fost lovit, Tiagar, 
de o lance-n tâmpla dreaptă, ce mi-a zdrobit tot osul. Dar ei, pileatii, câți 
dintre dânşii se laudă cu asemenea ispravă? Îşi îndoiră iute genunchii în faţa 
ucigaşilor. O, nu făcu prea bine maretul Decebal, când i-a iertat pe unii. Mai 
bine-i jupuia de vii. Lasi ca pisicile, se închinau trufasilor romani, lăsând 
pământul, casa si averea doară ca să se salveze. De noi, cei multi, nu le-a 
păsat. Măritul Decebal pesemne s-a gândit să aibă bună intelegere-nauntru, 
pentru că pacea era umilitoare. 

— Se vede că ai stat de gardă toată noaptea și n-ai avut cu nimeni să-ţi 
baţi gura. Dar spune odată, cine-i solul lui Zamolxe, că n-am timp de vorbit. 

— Licibis e, din satul care si tie-ti fuse loc de naștere. Nu-i fiu de 
tarabostes, ca tine, si ca mine — comati din neam în neam si buni la toate si 


chiar la moarte pe degeaba. 

— Licibis! Bunul Licibis? 

— Chiar el. Trei tarabostes au coborat de aici din Sarmizegetusa, cu zile- 
n urmă, când tu erai departe. Aveau nevoie de un tânăr ce n-a cunoscut nici 
femeia si nici groaza războiului. Am fost între însoțitorii pileatilor ce l-au 
adus. Eu am aprins focul cel mare din mijlocul satului, iar ceilalţi i-au strâns 
pe tineri, pe toți cei care nu ajunseseră încă la oaste. Se uitau ca 
sălbăticiunile. Li s-au adus căni cu vin nou, încă fierbând. Si au ciocnit 
înspăimântați si au băut golind tot vinul. Si, după cum ştii obiceiul, am 
strâns cănile toate, făcându-le o piramidă. Sitalke, tarabostes, a luat apoi o 
piatră albă şi de trei ori a trecut-o prin flăcări. Aruncând-o-n grămada de 
căni văzu că cea a lui Licibis avea spărtura cea mai mare. Cu ochii mei am 
văzut totul. Căzuseră sorții pe el. 

Străjerul se opri din vorbă. Bătaia clopotului se auzea pe aproape. 
Deasupra muntelui Kogaion se arătase soarele, dar ei se aflau încă sub 
ceturi si vedeau ca prin fum. 

— Lui Licibis, legă iar vorba străjerul, nu i s-a respectat timpul cu cele 
trei întrebări şi sorții, a treia oară, cu măsluire, căzură tot pe el. Tl vor cu 
toţii că e curat ca lacrima, frumos ca Diegis, fratele regelui, despre care se 
spune că asa era în tinerețe, măiestria cântecului si a cuvântului în adunări, 
ca nimeni altul stăpânind. Sărmanul Licibis, e ca şi când ai nimici cu ură o 
floare albă. Vor să-l înduplece pe Zamolxe să fie alăturea de noi... 

Dar iată, procesiunea e în toi. Marele Vezina coboară scările sanctuarului 
mic. Uite-l pe Licibis. Pare un copil! Surâde a mirare și parcă nici nu-i vede 
pe cei cu sulitele gata pregătite. Să stăm putin aici, că trebuie să apară si 
regele de acum. 

Decebal s-a arătat venind din stânga, de căpetenii însoţit. Era negru ca 
pământul, de puteai zice că fălcile-i de bour sfărâmă numai pietre. Fibula 
ce-i prinde mantia de in pe umăru-i lat strălucește, încolo parcă e cioplit din 
piatră vitrată. Marele Vezina ridică brațul. Regele smulge pumnalul de la 
brâu si i-l întinde. Marele preot îi priveşte lama si ochii îi joacă sălbatic, 
tintind la luciul rece. Buzele-i tremură și murmură ceva. Se apropie de focul 
sacru, trece lama pumnalului prin flăcările alburii, apoi înaintează spre 
Licibis, spre al încrusta la piept. În clipa-n care îşi ridică însă mâna și gata 
stau cu sulitele slujitorii, să se repeadă a-l purta în vârfurile lor, cumplit 
racneste Tiagar: 

— Romanii! 


Toţi rămân locului cu fetete-mpietrite. „Așa curând? se-ntreabă regele. 
Au învăţat de la Caesar să atace înainte de-asteptari”, si, abătut, s-apropie 
de Tiagar. 

— Vin de la Donaris, mărite Decebal, cu vestea asta rea. Ca lupii din 
pădurile burilor se îndreaptă romanii spre noi. La locul ce se cheamă „între 
râuri” se impartira-n trei și însuși împăratul e în frunte. Al meu părinte mă 
trimise aici şi într-un suflet am venit, și pentru dreapta-ne credință îngăduie- 
ne o rugăminte. 

— Vorbeşte, viteaze Tiagar, neîntrecut în lupta cu pumnalul, precum ştiu. 

— Mărite Decebal, Licibis, ce urmează a fi trimis acuma zeilor, e cel mai 
bun arcaș din câți văzui vreodată. Un plan pusei la cale, ce-i mai cu 
folosință. Amândoi ne vom vari, cum vom putea mai bine, în tabăra 
romană, spre a ne apropia de Traian, despre care se spune că nu se prea 
păzeşte. Opreşte jertfa asta, sau fă cumva şi scapă-l, a spus cu sânge rece 
Tiagar, dar pe frunte și pe gât simţea cum stropii de sudoare-l ard, atât se 
încordase spre a-și îndupleca regele. 

— Opriţi procesiunea, a zis atuncea Decebal. Marele Vezina a venit 
lângă el. 

— Nu e îngăduit, mărite Decebal, și-i infrunti pe zei; ei te vor părăsi! 

— Nu, nu-i vom înfrunta, le vom trimite un altul, căci tot zeii au ales ca 
Licibis să meargă în tabăra romană. De acolo numai mort se poate-ntoarce. 
Dar cu săgeata lui îl va pandi pe imperator. Linisteste-i pe preoţi, apoi veniţi 
cu toții sus, la sfat, în marele sanctuar. 

Licibis fusese lăsat singur și se uita năuc în jur. Nu mai recunoștea pe 
nimeni. Abia când preoții, și slujitorii, si toți ostașii curţii s-au răspândit 
prin jur, de el s-a apropiat Tiagar. 

— Licibis, frate! Cel mai scump sărut ti-aduc de la Nevina. 

— Când ai ajuns tu aici? 

— Acum sosii de la Donaris. Asteapta-ma, căci Decebal ne va trimite-n 
misiune, asa a hotărât. Înviorează-te cu apă din Sargetia si aşteaptă-mă aici. 
Si hai odată, capul sus. arcasule! 

În marele sanctuar se rânduiseră cu toții si stau cu capetele înclinate. 
Vestea adusă le întoarse, peste orice aşteptare, gândurile. Decebal vorbi 
scurt. 

— Supunere sau luptă pan’ la unul? 

— Supunere, mărite, supunere si pace respectată, cum mai făcurăm, acu 
îs patru primăveri şi jumătate, zise al doilea mare preot, pe numele său 


Mushem. Despre acesta se spunea că are multă înțelepciune... 

— Supunere si plata-om da cu toţii, zice o căpetenie si încă o dată ochii 
regelui se-ntunecă sub fruntea incretita, apoi mâhnit isi întoarse capul spre 
Vezina si asa, cu ochii închiși, i-asteapta sfatul. 

— Mi-e gândul ca și al tău, viteze Decebal! 

Regele se ridică și-şi strânge mantia la piept, ca şi când un frig aprig l-ar 
fi izbit din fata si zise încet, privind spre munți. 

— La ce am trăi ca robi netrebnici? Romanii nu ne vor cruța. Ei vor de la 
noi totul. Numai cu braţul ne-om salva. Lasii si vânzătorii sunt liberi să se 
ducă, să-mi stea pe loc vitejii, si-nvinsi de vom pieri tot trebuie Roma să 
tremure de al nostru nume. Marite Vezina, cheamă pe-acei ce ţării si zeilor 
credință le poartă si faceti-va loc în oaste, pentru imbarbatare si alte dibăcii, 
căci viaţa noastră adevărată e dincolo de moarte! 

Se îndreptară toți apoi spre încăperea sacră. Afară, soarele se rostogolise 
mai strălucitor ca niciodată. Cetatea vuia toată de multă alergătură. Vestea 
intrării romanilor în tara se răspândise iute. Locuitorii si soldaţii se 
strângeau în locurile stiute pentru adunare, iar comatii și pileatii aşteptau cu 
bărbile în piept cuvântul regelui. Decebal urcă pe piedestalul de piatră albă, 
îngenunche cu fata spre Soare-răsare si odată cu el isi pleacă genunchii 
toată suflarea. Când se ridică, pâlcuri de nori fugari se inghiteau, 
aruncându-se unii asupra altora, precum balaurii. Văzduhul tremura, iar 
frunzele copacilor parcă deveniseră de fier si se loveau cu zgomot între ele, 
ca zalele camasilor. Vulturii isi strângeau aripile si s-afundau între stânci. 
Apele vuiau, iar zeii alergau prin cer cu carele pe două roate, făcând să 
duruie greu bolta. 

— Război! Moarte romanilor! rosteşte negru regele. 

— Moarte romanilor! urlă mulțimea într-una, până când regele se trage 
spre ateliere și căpeteniile împart grabnic poruncile pentru război. Caldreti 
repezi pornesc la cetăţi, întărituri și valuri de apărare, construite dupa 
modelul cotropitorilor, ducând si porunca de bejenie, spre munte, a satelor. 
Toate sunt rânduite dinainte. 

La locuri stiute, sub acoperământul codrului, căpeteniile aşteaptă 
porunca pentru atac și retragere, niciodată în luptă deschisă. Fuseseră 
poruncite și două asemenea lupte: una în locul ce se cheamă Toiba, unde 
Alut intră în munţi — în cazul în care romanii ar scoate-o pe căpetenia 
Ceanstran din cetate — si alta la Poarta ținutului muntos, la Tapae, unde 
vulturii stau pe munți şi cu munţii vor cădea peste cotropitori. 


Diegis il asteapta pe rege. La Traian il trimite cu mii de fagaduinti, desi 
ştie că nimic nu-l va mai îndupleca pe hispan să se întoarcă, fără prada cea 
mare, din Dacia. Speră doar să câştige timp ca oastea roxolană si cea 
bastarnă să-i fie cât mai aproape, dincoace de Ordessos, pentru a pomi din 
flanc, ba chiar într-o incursiune în Moesia Inferioară, spre a-l împărţi pe 
duşman. 

Porneşte Diegis, dar sperantele-i sunt slabe. Marele Vezina își strânge 
degrabă oamenii cu misiune sfântă, punând la cale pierderea hispanului. 
Otravă împarte fiecăruia și lungi cuțite ascunse în chimire. Toţi sunt fanatici 
ca Vezina, și moartea o doresc mai mult decât viaţa. Dar regele mai multă 
nădejde isi pune în cei doi tineri: 

— Tiagar! 

— Poruncă, rege! 

— Unde e Licibis? 

— Aşteaptă afară, mărite. 

— Bine, să mergem la el. Ceilalți s-astepte-aici. Apropie-te, Tiagar, si 
spune cum veţi face? 

— Tot cu pumnalul sau săgeata, mărite rege. 

— Prea bine. Traian, să ştii, nu-i ca Domitian. E-nvingatorul germanilor 
la Rin; ostaş viteaz, neîntrecut în toate si simplu-n viata ca libertii. lertată ne 
va fi cumplita faptă, că nu noi ne-am dus peste ei cu oaste, râvnind la 
bunurile Romei. Păstori și lucrători ne stim aici de când cu moșii si 
strămoşii, si tot ce ni-e mai drag ne stă-n pământul ăsta. Asa să-i spui si lui 
Licibis. Veniti dar amândoi lângă Discul soarelui, mai am a vă grăi ceva, 
dar pentru asta să-mi jurati va trebui. 

Decebal se îndreptă spre discul din piatră pe care era încrustat soarele si 
se rezemă gânditor de piatra încălzită. Tiagar coborî câţiva paşi și-l strigă pe 
Licibis ce sta cu capu-n palme, pe aceeași margine de apă. Se întâmplase cu 
el ceva din care nu-și mai revenea. Auzindu-si numele porni cu paşi iuți pe 
scările largi ce coborau la râu. 

— Licibis, ce-i cu tine, hai, fii mai vesel. Te cheamă regele. Ne-a rânduit 
să-i împlinim voinţa care-i a ţării. la arcul meu si arată-i iscusinta! 

Pe Discul soarelui Decebal așază inelul său din degetul cel mic și ca de 
la treizeci de paşi Licibis întinse arcul. Săgeata luă inelul în vârf si se-nfipse 
mai departe, într-un stâlp vechi al zidului. Si nici n-apucă regele să-și mute 
privirile când, altă săgeată, porni spre un graur auriu oprit din zbor în vârful 


nucului sfânt, şi-ndată căzu cu aripile strânse, între coloanele marelui 
sanctuar. Apoi Licibis s-apropie de rege, îngenunche și aşteptă poruncă. 

— Ridică-te, Licibis, vitejii nu stau în genunchi. Copilul meu te voi 
numi, că tată știu că nu mai ai. În tabăra romană mergeţi, şi aduceţi moarte 
romanului, imperatorului! Fără el, i-am bătut pe romani, deci întâi el. Mai 
am ceva de spus. La Campidava, în cetate, e sora mea, Ochiad. De trei zile 
a plecat acolo, gândind că imperatorul va trece prin cetate pentru a se- 
ndrepta pe Alut în sus, către noi. Aceeași poruncă i-am dat şi ei. Dacă puteţi 
dati-i de urmă si împreună să loviți. Porniti si tot ce vă e de trebuinta luați- 
vă de-aici. 

— Pornim, stăpâne, a zis Tiagar. Pornim îndată şi fără de izbândă, vii, nu 
ne mai întoarcem. O rugăminte, rege, ia lângă tine pe Nevina, fiica lui 
Moloz şi sora lui Licibis. Al ei părinte îl prinse pe Opius Sabinus mai 
’nainte. O dă în grija preaslăvitei tale soate. In sat la Gateh ea se află 
singură, cu văduva ei mamă. Această rugăminte o avem, şi acum plecăm să 
ni se împlinească soarta. 


* 


E vară plină în câmpiile Daciei. Grânele n-au fost strânse, căci oamenii 
n-au mai apucat să le secere. Văzduhul miroase tot a pâine si aroma atata 
nările soldaţilor și ale cailor. E ora a zecea înaintea calendelor lui Augustus. 
Drumul romanilor e tare încet, cu grijă, asigurându-și spatele și flancurile, 
împingând mereu, ca pe un bot de lance, ariergarda formată din legiunea a 
XIII-a de cavalerie comandată de Lusius Quietus. Cele șase legiuni pe care 
le conduce însuși împăratul înaintează în linie cvadruplă de bătaie, cu 
generalii la mijloc. Trei legiuni se-nsira una lângă alta, de-a latul, apoi vin 
trupele auxiliare si de geniști care fac întăriturile, îndeosebi valuri din 
pământ si pari lungi, ascuţiţi. Prin tăietura valului comunicarea lor în urmă 
se face mult mai repede, iar străjile, în caz de atac, se pot feri lăsându-se în 
jos. După geniști si trupele auxiliare vin cei purtând mașinile de luptă: cangi 
pentru dărâmare de acoperișuri și pentru apucat de la distanţă, catapulte, 
turnuri de asediu, împletituri de nuiele, baliste de putere mică sau mai mare, 
barăci de asediu, mantelute, berbeci din grinzi de gorun, cu capete din fier, 
scări de toate lungimile, lese de felurite mărimi, care împărătești, având 
prinse coase în prelungirea osiilor și care trec printre rândurile dușmane, 
tăind pe cei întâlniți în cale. Mai vine Traian si cu așa-numiții „Scorpioni”, 
care nu sunt altceva decât baliste putin schimbate, care aruncă lănci, 


ghiulele, materiale incendiare, cu mare repeziciune de la distanta. Asta e 
noutatea tehnicii de lupta cu care Traian vine in Dacia. Masina e construita 
anume pentru Dacia, după un proiect întocmit de însuși împăratul. Pentru 
transport, Traian aduse pe corăbii și pe drumul de piatră ce vine de la Roma, 
prin Dalmatia încoace, palustre, carusuri galice si esedumuri de origine 
celtică, potrivite pentru drumurile strâmte. În urma maşinilor de război şi a 
carelor cu bagaje și alimente pășeşte legiunea a XIV-a de recruți, adusă de 
Traian pentru călire, după care urmează garda pretoriană și-n mijlocul ei 
Traian, avându-l în fata pe Manius Laberius Maximus, în dreapta pe 
Tiberius Claudius Livianus, în stânga pe Ludus Licinius Sura, iar în spate 
pe Aulus Cornelius Palma, generali ale căror nume înseamnă ele însele o 
istorie. Pe toată partea dreaptă si în spate marsaluieste legiunea a I-a 
Traiana, de veterani, pe care împăratul a tinut-o în toate luptele în dreapta 
sa, atacând cu ea în momentele decisive si astfel obținea victoria, tocmai 
când dușmanii se credeau mai siguri de izbândă. În această legiune se intra 
cu greu si numai după fapte de arme deosebite. Apoi, în urmă sunt lăsate, 
din loc în loc, cohorte pentru păstrarea ținuturilor ocupate și până la Istru 
romanii își mișcă coifurile. Totuși împăratul e îngândurat, chiar dacă e ştiut 
că de felul lui nu-i prea vesel, se vede că-i îngrijorat. Când si când ochii îi 
fug spre munţi. Sunt încă departe de ei, dar parcă-l ameninţă cu toate 
ceturile în care sunt invaluiti. Nici de la cei ce merg spre Tapae, cu Hadrian 
în frunte, nici de la Celsus, care a apucat pe valea Rhabonului, cu cavaleria 
neagră, nu are vreo veste. În acţiunea lui Celsus și-a pus tot secretul 
campaniei sale. Cavaleria neagră și maură are un stil de luptă înfricoşător și 
cu negreala lor sperie lumea, și pricepuţi sunt la escaladări pe munţi, căci 
din pustiurile stâncoase ale Africii au fost aduşi. Celsus le va cădea 
barbarilor în spate, dar înaintează greu, prea greu. Dacă Decebal nu și-a luat 
măsuri puternice de întărire, de aici îi va veni pieirea, căci toată legătura lui 
cu spatele îi va fi deodată ruptă. Și-ntr-adevăr, Decebal nu s-astepta la o 
escaladare atât de temerară si numai bănuiala l-a pus în cunoștința venirii 
armatelor dusmane si pe această cale. 

În drumul lor, Licibis şi Tiagar s-au ciocnit cu primele străji romane. Au 
dat semnalul prin focuri şi-ntr-o zi şi-o noapte trei steaguri au sosit aici în 
trecătoare, dar era de acum prea târziu, căci grosul cavaleriei lui Celsus 
trecuse fără a întâlni prea bune întărituri. Şi-n luptă, dacii s-au îngrozit de 
negrii cu dinţi albi si au dat-napoi, trimițând la Decebal veşti infricosatoare 
si cerând ajutor. În acest timp, geniștii lui Celsus şi-au fixat tabăra puternică 


în munţi, trecând la incursiuni adânci, până aproape de fortificațiile 
Sarmizegetusei. Nu se avântau prea mult, ci aşteptau apropierea celor de la 
Tapae si de la Alut. Toate eforturile dacilor, în frunte cu Decebal însuși, nu 
i-au putut scoate din tabăra în care se închiseseră ca într-o cetate, așa un loc 
îşi aleseseră, iar legătura în urmă o făceau prin trupe care soseau mereu 
dinspre Donaris. O ultimă încercare a făcut-o aici Decebal în nonele lui 
Augustus. A adus tot ce-avea mai bun. Lupta a fost pe viata si pe moarte. 
Scrâşnetele săbiilor și strigătele turbate ale negrilor scoaseră fiarele de prin 
văgăuni și se vedeau fugind pe feţele golașe ale munților, ca-ntr-un sfârşit 
de lume. Patru asalturi au dat atunci dacii, într-o singură zi, și abia la 
ultimul, Celsus a poruncit retragerea, dar Decebal nu mai avea cu ce să-i 
urmărească. Căzuse aici o mare parte din oastea de sub spada sa, oastea 
ținută pentru apărarea Sarmizegetusei. Totuși, reușise să închidă intrarea si 
să înalțe parapete din trunchiuri de copaci. Mult însă nu mai putea zăbovi, 
căci alte treburi îl chemau în alte părți. Îl lăsa-n loc pe Renilo cu cei mai 
buni arcași ai săi. 

Vestea opririi lui Celsus la izvoarele Rhabonului i-a dat mult de gândit 
hispanului, dar însăși oprirea aceasta dovedea că înaintarea lor fusese 
neașteptată si că stârnise panică, de adusese atâtea forte Decebal pentru 
oprire. Altfel nu-și putea explica Traian de ce Celsus a stat pe loc, el care, 
când apucă la înaintare, e parcă orb. A fost apoi vestit Traian că lui Celsus i- 
au fost trimise în sprijin legiunea a XIV-a si a XXXl-a debarcate în 
Lederata, venite cu corăbiile pe Marea Euxina si apoi pe Donaris până în 
port, precum i-a fost porunca. Traian îl îndeamnă pe Celsus să încerce o 
învăluire, oricum, dar să nu stea. Si Celsus n-a stat, după cum s-a văzut 
apoi. 

„Greşeală face Decebal, închizându-se în munţi cu oastea” își zise-n 
gândurile sale liniştite împăratul și după o chibzuinţă îndelungată, singur, își 
spune că nici nu putea face altfel, oastea fiindu-i prea mică pentru o luptă-n 
loc deschis. O clipă însă nu gândeşte împăratul de e cu drept sau nu s-aducă 
moarte el aici. Mereu, mereu cu aceeași grijă, să salveze Roma cu bogăţiile 
nesfarsite ale Daciei. Roma vrea numai glorie, si aici, departe, el i-o aduce 
cu spada, dar vrea în primul rând aurul Daciei, căci aşa le umblă numele 
romanilor, unde se află aur, acolo vin și ei, chipurile pentru a pedepsi un 
duşman. 

Se lasă apoi romanul purtat de doruri blânde spre Pompeia Plotina, 
virtuoasă ca Lucretia, la sfatul ei intim când se-ntorcea de prin războaie. De 


aceste ganduri scumpe il rupe Maximus, cu vocea-i groasa $i puternica: 

— Dacă ar avea dacii armata noastră, imperator, la Roma ar petrece fără 
zăbavă. 

— Dacii n-ar veni până la Roma, Maximus. Fi au în suflet dorul 
pământului. Se spune că zeii lor i-au făcut așa. Nu, ei la Roma n-ar veni, că 
n-au de ce s-opri în ea, Maximus. 

— Ce vorbe-s astea, Traian, dar slăvită ca Roma nu e altă cetate în lume 
mai mândră: 

— Da, trufaşă este Roma, nu-i vorbă, si poate de aceea noi o purtăm în 
suflet ca pe un simbol. 

— Îi este fără sfârşit faima, aşa au rânduit-o zeii. Dar împăratul nu-i mai 
dă răspunsul, căci din vale se văd venind oameni străini, însoțiți de soldaţi 
din cavaleria lui Quietus. Sus, pe platou, ei isi strunesc caii și necoborând 
de pe şei salută, după obiceiul Romei, apoi de veste-i dau că o solie s- 
apropie, adusă de centurionul Mamercus. 

Împăratul îmbrăcă toga purpurie, în fir de aur făurită. Din vale urcă patru 
călăreți străini, după cum îi arată îmbrăcămintea, conduși fiind de unul din 
decurionii lui Mamercus. Aproape de garda pretoriană, Mamercus trece în 
fata şi raportează lui Livianus, prefectul pretoriului, că a avut misiune de la 
Quietus să însoţească solia burilor la împărat. Cei patru soli sunt îmbrăcați 
în zale mărunte ca solzii de peşte, dându-le ușurință în mișcări, ca si când ar 
fi purtat haine obișnuite, din postav. Această pricepere a burilor îi miră pe 
ostașii lui Quietus. Unul dintre ei tine în mâna dreaptă, uşor adusă către 
piept, o ciupercă mare, din acelea din care se face iasca, alba pe o faţă si 
scris pe ea cu literele Romei. 


* 


În incinta sfatului războinic a Sarmizegetusei au sosit trimisii de vază ai 
neamurilor vecine şi chiar mai de departe, soli si căpetenii de triburi, de la 
anarti, tevrisci, de la costoboci, cărora li se mai spune si dacii mari, de la 
bastarni si roxolani, de la crobizi şi-n taină s-au strecurat până aici si soli de 
la tribali si de la scordisci, si de la alţii ce au tot venit chemaţi sau 
nechemati. Stau toți pe scaunele din piatră sau din miez de stejar si aşteaptă 
vorbă de la Decebal. Nu vine nimeni să le împartă cupe din com de bour, cu 
inele de aur îngropate în osul vinetiu, cu chiparoasă din Dacia însorită. 
Durere mare a cuprins cetatea. Războiul se simte parcă și-n fosnetul de 
frunze. Si alte cetăți stau gata de luptă. Venind, în drumul lor le-au văzut si 


s-au mirat vecinii dacilor pentru ca niciodată ei n-au fost asa, temători de 
moarte. Stiau că toţi trag cu săgețile în cer, să li se împlinească voinţa. 
Acum de cetatea lor li-e greu să se despartă, de pământul cel manos. 

Stau treji pe lângă focurile din zadă, nu mai petrec, nu mai trag cu 
săgețile zbârnâitoare în lună şi-n stele, chiuind si vinul răstunându-l în gura 
mereu însetată, sau femeile luându-și-le prin păduri şi ierburi. Pe lângă 
focuri stau acum cu pavezele trase pe ochi şi nu adorm. Ar trebui s-adoarmă 
totuși, dar fiecare se gândeşte cu îngrijorare la ai săi, și simte dedesubt 
pământul despicat în două, gata să-l înghită, căci mai bine mort decât în 
robie la Roma. Asa gândesc cu toţii și încordaţi urmăresc cum se schimbă 
straja din pătrar în pătrar. Când şi când îi fulgeră prin inimi tropotit de cal 
ce vine sau se-ndreaptă spre Sarmizegetusa. Stau întinși la pământ, pe lângă 
focuri, şi parcă aud în adâncurile pietrei pașii apăsaţi ai cohortelor trufase. 
Își scot coifurile şi oftează, scrasnind, spre întunecimile de deasupra, apoi, 
în lumina flăcărilor, îşi privesc femeile si copiii cu ochii roşii, şi-n ura asta 
le mai stă nădejdea. 

La Sarmizegetusa soarele s-a ridicat până la prânzul ăl mic. Din munţi e 
aşteptat să vină neobositul rege. Iată-l intrând pe poarta de răsărit a cetății. 
Trece ca viscolul şi la capătul de jos al scărilor marelui sanctuar sare de de 
pe calul lui sur. La fel fac şi căpeteniile, apoi se apropie de el. Solii se insira 
în lungul zidului și-l privesc cu gâturile întinse pe Decebal pe care unii îl 
cunosc, iar alţii nu l-au văzit niciodată. Regele poartă sabie dreaptă, încinsă 
la şold cu o curea lată, din piele de bour, bătută în ţinte de aur. Bratele îi 
sunt goale până la umăr și la încheieturi strălucesc centuri din aur filigranat. 
Pe spate îi atâmă mantia prinsă la umărul stâng cu o fibulă lată, tot diu aur. 
Căciula îi e din purpură, dungată cu fir de aur jur împrejur, iar la gât poartă 
un medalion cu lant lung. Cu palma dreaptă isi linişteşte calul, bătându-l 
prietenos pe gât, apoi îşi duce mâna stângă la obraz şi câteva clipe se 
gândeşte, căutând vulturește în sus. Sobal, cel ce avea în cetate răspunderea 
primirii solilor, i-a venit iute-n cale: 

— Mărite Decebal, aşteaptă solii. 

— Din care parti venira solii ieri si azi, Soba?! întreabă regele privind tot 
gânditor spre muntele cel sfânt. 

— Sunt de la roxolani, sarmati și carpi, chiar de la sciți, germani și celți 
şi alte neamuri care veniră la dureroasa ta chemare. Nu i-am cinstit, precum 
ne este obiceiul. Ca-ntr-un mormânt pasira ei aici. Sunt tulburati mărite. 


— Să vină sus si ei, în arenă. lar tu, Sobal, s-aduci doi câini de luptă si 
un lup din tarcul mare, să-i veselim pe oaspeţi. La semnul meu slobozi cei 
doi câini, apoi să te afli pe aproape ca să-ți spun când să dai drumul lupului. 
Să mergem dară în arenă si să așteptăm solii în tăcere. Ce avem să le 
spunem ei ştiu prea bine, noi altceva vrem astăzi să-i învăţăm, de or avea 
minte. 

Decebal s-a așezat în jiltu-i din lemn de gorun fiert în ulei din sâmbure 
de nucă si pe aproape stau, în picioare, căpeteniile oastei, gata tot timpul 
pentru lupta. Solii intrară rand pe rând, căutându-și locuri şi furișându-și 
ochii tot spre rege. Decebal își tine încruntătura dintre ochi, și privirile-i 
pornesc drept spre fiecare, dar din clătinarea scăfârliilor lor impopotonate 
regele nu poate afla nimic. Face un semn și-n arena intră un dulău. Priveşte 
rătăcit, cu ochii inrositi, apoi se aşază pe coadă si latră rar si gros, înfiorând 
cetatea. Încă un semn si asupră-i se aruncă un copoi zvelt, incordandu-si 
muşchii sub piele. Întâi mârâie, latră, apoi se repede si mușcă de gât cu 
colții lui cei albi si ascuţiţi. Se smucesc si fleanduri sar din pielea lor. 
Clămpăniturile de fălci s-aud în gol, cu picioarele spulberă nisipul mărunt, 
ochii le sticlesc turbat, se pândesc, se azvârle unul într-altul, prinzându-se 
de boturi si trag schelălăind. Zambeste greu viteazul Decebal si iarăși își 
îndreaptă privirile pătrunzătoare înspre soli, dar nu le deslușeşte altceva 
decât aceeaşi nepăsare sau îngrijorare. La semnul său, Sobal se apropie. 

— Lupul! poruncește regele fără să clipească. 

— Sta gata la intrare, mărite, cu ghearele si colții rupti, trăgând de gratii. 

— Dă-i drumul! 

Cu coama ţepoasă şi coada trasă strâns între picioare, lupul se furisa în 
arenă, aruncând priviri hotesti. Văzând lupta câinilor încremeni cu un picior 
ridicat. Aproape deodată câinii se descleştară și se răsuciră spre noul venit. 
Întâi s-au măsurat. Văzându-se în faţa aceluiaşi temut duşman s-au unit şi 
fără zgomot s-au aruncat asupra fiarei. Lupta fu crâncenă. Până la urmă 
lupul isi dădu scump pielea. Câinii se traseră deoparte, schelălăind subţire si 
lingându-și rănile. 

După un timp, când liniştea se coborî destul asupra tuturor, măreț si 
aspru, Decebal s-a ridicat din scaun și a trecut în dreapta, sprijinindu-se 
ușor de un spătar. Solii s-au apropiat şi regele a rostit grav, zvâcnindu-i sub 
ochi muşchii feţei. 

— Ce-am vrut să vă spun azi văzurăţi cu toţii aici. Acum să treceţi si să 
vă domoliti foamea, si setea, si osteneala. Să chiuie si să râdă dacii si voi 


toti, oaspetii durerii mele! 


ok 


Cei patru soli ai burilor germanici asteapta-n sei. Asteptarea dureaza si 
solii nu îndrăznesc să se arate nelinistiti. In bătaia soarelui isi mișcă doar 
ușor capetele și ochii şi-i strâng din când în când, căci îi orbește. Deodată, 
după o scurtă comandă, în faţa lor se deschide o cărare lată ca de trei pași. 
De o parte şi de alta s-a aliniat garda imperială, distinctă după penele de 
cocor diferit colorate, de la legiune la legiune, după cum fuseseră selectaţi 
pretorienii. Ceva mai sus, la capătul de dincolo al cărării a prins a se 
rostogoli, din ce în ce mai repede, un lung covor de Persia având culoarea 
vişinie, împărătească. Burii privesc uimiti. Covorul s-a desfăşurat până la 
picioarele cailor lor, apoi, ca de pe alt tărâm sau coborând din carul nevăzut 
al lui Apollo, se arătă împăratul. Garda strigă puternic: ,, Vivat imperator!” 

Traian salută soldateste, ridicând până la înălțimea umărului mâna 
dreaptă. Calcă apoi apăsat patru paşi până deasupra, pe micul platou, unde 
se opreşte. Solii buri sar din şei. Împăratul aşteaptă. Ei se rânduiesc câte doi 
şi încep să se apropie, zanganindu-si spadele. Unul din ei tine ciuperca în 
mână, ridicată. E tăcere plină, doar de departe, din susul sau din josul 
valului, străbat huruiturile carutelor și ale mașinilor de luptă, si din când in 
când nechezat sau tropot de cai. Foarte aproape de Traian, burii sunt opriţi. 
Îi este lăsată liberă calea numai celui care poartă ciuperca, fiindcă pe o 
ciupercă este scrisă dorinţa lor. Solul priveşte năucit pe omul din faţa sa, 
abia întinde mâna din care Maximus a luat buretele, și cade în genunchi. 
Comandantul pretoriului citeşte textul de pe fata albă a buretelui: 
„Stăpânului lumii, slăvitului Traian, închinăciune de la Ramgen, regele 
burilor germanici!” Urma apoi un text mărunt, scris în rânduri jur împrejur: 
„+ Marita si nemărginită iti este puterea, stapane al Romei, dar burii şi toate 
neamurile de pe malul stâng al Dunării te îndeamnă la pace cu dacii și la 
întoarcere pe drumul venit. Pentru mila ce ne-o arăţi, cinstea tuturor 
neamurilor vei primi-o în daruri bogate, cât să ducă douăsprezece care, şi 
mai cu seamă darul lui Decebal va fi nedrămăluit. Cruta, stăpâne, aceste 
neamuri sărace si ele isi vor arăta recunoştinţa după puterea lor, unite azi să 
te întâmpine după cum iti va fi voia, în pace sau război, dar mai cu seamă în 
pace...” 

Traian întinde mâna spre burete; pentru a vedea cu ochii lui scrisul 
acesta îndrăzneţ. Nu se vede prea bine dacă a albit sau lumina îl face acum 


aşa. La un semn îi e adus calul sau vinetiu, sare sprinten în șa, se uită o 
vreme departe, în zare, apoi zambeste. Nevăzut, isi strânge calul, si calul 
pornește în pas scurt în lungul covorului. Solul se trage înapoi, mergând de- 
a-ndăratelea până la ai săi. Traian se opreşte și zice aspru: 

— Război sau supunere necondiționată! 

— Vivat Imperator! urlă garda. 

— Spuneti-le celor ce v-au trimis cuvintele ce le-aţi citit: Război sau 
supunere. Dacă va fi supunere, mărinimoasă va fi şi Roma strălucită, iar 
vouă, pentru curajul de a fi venit aici, vi se vor înmâna daruri, și liberi vă 
puteţi întoarce la ai voştri. 

Cu câte un inel mare din aur, lucrat de meşteri iscusiti din Alexandria, 
fură daruiti, iar regelui Ramgen i-a fost trimis un tretin arab și o spadă 
maura, cu mânerul din fildeș si garda din aur. Centurionul Mamercus a 
salutat de plecare. 

— Ce face Quietus, Mamercus? 

— Prea bine, Imperator. Înaintăm cu hartuiala, muşcă mereu barbarii, dar 
până acum n-au dat, să zicem, o luptă adevărată. Trăim mai mult ca 
lucrătorii decât ca oastea faimei tale. Înaintăm cu grijă, Imperator. 

— Spune-i lui Quietus că la Roma îl voi tine în dreapta mea, în carul 
triumfal, pentru că și pe aici a manuit tot asa de bine spada si unealta. 

După îndepărtarea soliei, împăratul a cerut să se pregătească prânzul. Au 
aşezat totul pe iarbă, la umbra primului gorun mai falnic. Împăratului îi 
plăcea ficatul de porc ingrasat cu smochine, friptura de sturz, apoi mâncă si 
struguri, ori proaspeţi, ori stafide, sau bea lapte, îndeosebi lapte de capră. 
Arareori bea vin în timpul marșului, asta se întâmpla mai mult la Roma, în 
timpul cinelor pe care le da el aleşilor lui oameni, generalilor săi. În timpul 
prânzului Traian a vorbit putin, si tot despre solia burilor, si abia după ce s- 
a-ntins în iarbă, cu mâinile sub cap, a zis îngândurat: 

— Dibaci e Decebal. Ne lasă sa-ntelegem că aici nu numai ei ne sunt 
dușmani, ci toate natiile, până în Carpaţii padurosi ne sunt potrivnice. Dar 
noi prea bine știm că nu toate aceste triburi vor îndrăzni să lupte alăturea de 
daci. Toate cursele astea ce le întinde el mi-erau de așteptat. De ce n-a 
respectat pacea propusă. De ce i-a măcelărit pe ai noștri, lăsaţi aici, în 
primul război dus? Supunere sau război pentru supunere, asta e deviza. Pe 
Jupiter şi trăsnetele sale, cei mai viteji sunt daco-getii, din neamurile 
barbare, dar jur pe sufletul strămoșilor că aici se va vorbi pentru vecie limba 
Romei! 


Cu aste vorbe imparatul se ridica, cere calul, sare in sa si intinde mana 
spre inainte. Pe deasupra se rotesc vulturii Carpatilor. Garda se pune in 
mișcare. După o zi şi o noapte, si încă o jumătate de zi, ajung in fata cetăţii 
Campidava, ridicată din piatră şi pământ, cu partea de deasupra din lemn. 
Cetatea e apărată de un val, larg jos de opt pași buni și înalt cât statura a doi 
oameni. În val fuseseră infipti stâlpi grosi de lemn de care este prins un gard 
de nuiele lipit de pământ. Dincolo de acest gard stau pregătiți de luptă toți 
apărătorii. Urmează un sant lat de alti opt pași şi peste care sunt întinse, din 
loc în loc, și punți. Cetatea are o singură poartă mare, la răsărit. Aici, valul 
nu se închide, ci îşi petrece cele două capete aducând c-o intrare în formă de 
cleşte. Dincolo e șanțul, după care se ridică zidul crenelat, sus. Se vede ca 
zidul e construit din două fete cu bârne de legătură. Pe coama zidului sunt 
așezate trunchiuri groase de copac, despicate în lungime şi acoperite cu 
pământ, pentru a nu fi uşor incendiate. Cetatea Campidava are trei bastioane 
în cele trei colțuri, căci forma toată a cetăţii e în triunghi îmbucat cu acel 
vârf de deal, și poate că acesta e singurul lucru care-l face pe Traian să 
privească satisfăcut şi admirând cetatea. Întrebarea care și-o pune acum e 
legată de nestiinta dacă cetatea are numai un zid sau mult mai multe 
interioare, căci asta nu se vede. Dar timp de aşteptat nu este. Quietus 
trecuse de mult de cetate, prin partea dreaptă a ei, lăsând-o spre asediere 
trupelor din urmă. El a trecut nu fără a zăbovi aici până la sosirea 
ajutoarelor, căci bănuise că cetatea care se înalță în stânga, chiar în botul 
dealului, comunică în păduri, spre munţi, cu oastea dacă. Quietus are 
dreptate. Traian îi încredințează comanda asedierii lui Manius Laberius 
Maximus. Acesta asaltează cu legiunea a XIII-a Gemina coama împădurită 
a dealului, la o distanță de o sută de pași de cetate. Dacii ies ca din pământ, 
de parcă înviaseră trunchii. Primele rânduri de lăncieri sunt măcelărite. 

E împinsă atunci altă linie de bătaie, trecându-i în fata pe arcasii nubieni, 
din legiunea a IV-a de veterani, cea care-i fusese cea mai dragă lui Caesar. 
Dar si atacul acesta e respins. La săgeți dacii răspund cu o ploaie de săgeți, 
trase cu meșteșug. Rezistenţa barbarilor întrece orice așteptare. De patru ori 
asaltează Maximus şi de tot atâtea ori oamenii săi se opresc. Cei patru sute 
de morţi înseamnă de-acum o pierdere neașteptată. Atunci a pus la cale un 
plan de-nvăluire, dar pentru înfăptuirea lui nu ştiu de cât timp au nevoie. 

Trebuie ocolită cetatea pe departe, prin dreapta, si atacată coama 
dealului, și din partea opusă, pentru a întrerupe legătura. Același lucru însă 


îl pot face tot asa de bine si dacii, amenințând legătura cu trupele dinainte 
ale lui Quietus si cele geniste. 


* 


Frânând cu picioarele dinainte, albi de spumă pe crupele negre și 
lucioase, caii lui Tiagar si Licibis coboară în vale la Ohaba de sub Piatră, 
fără a se îndrepta spre frumosul sat de comati. E ziua în amiaza mare și de 
căldură frunzele copacilor s-au încins, mirosind intepator. Mireasma de 
miericică dă amețeli plăcute. Cu toate că au alergat la umbră, cei doi 
călăreți sunt numai apă, iar sub ei caii parcă au luat foc. Se opresc în vale la 
Ohaba și se întind în apă fără să desfacă nimic de pe ei. Apa se sfărâmă în 
tandari, o clipă, apoi îi acoperă într-un luciu de cristal. Sar amândoi, 
pufnind apa cu gura, cu ochii, dar fără să-și desfacă încruntăturile dintre 
sprâncene. 

— Era să ne topească soarele! strigă Tiagar pentru a acoperi zgomotele 
căderii apei în cataracte. Licibis isi scutură pletele alburii și mormăie, fara 
ca răspunsul să ajungă întreg la Tiagar, deși acesta pare a-l fi înţeles prea 
bine. 

— Le dă căldură lor. Mai bine i-ar arde, să-i facă cenușă, să n-ajungă 
carele pline cu urmele cenusei lor la neamuri. Soare înșelător, întotdeauna a 
fost aşa. Nouă ne coace grânele pe care nu le vom mânca, iar ei prind bronz 
pe piele. O, Zamolxe, nu le îngădui! 

Caii nechează cumplit văzând apa în apropiere, la care nu pot merge. Cu 
apa şiroind de pe el ca de pe o focă, Tiagar trece printre ei, mângâindu-le 
crupele tremurânde, apoi îi dezleagă și-i trage pe amândoi în apă, tinandu-i 
încă de căpestre, cu capetele în sus, căci tot nu se linistisera după goana cu 
care călcaseră drumul tare de-a pravatul muntelui. Vine lângă Tiagar si 
Licibis şi amândoi încep să arunce cu pumnii apă răcoritoare în burtile 
animalelor, apoi pe spete şi pe gâturi. Spuma albă se topeşte în apa 
curgătoare, dar timp de stat nu au prea mult, de aceea trag la marginea de 
dincolo a apei, opresc caii să bea, apoi de-ndată încalecă pentru a continua 
goana care-i duce la moarte sau la viata, pentru ei si pentru toţi ai lor. Întâi 
urcă, și caii răsuflă ca nişte cratere ale făurăriei meșterilor lui Zamolxe, apoi 
drumul se întinde ca betele cu care fetele si muierile lor își strâng mijlocul 
subțire, cum nu se mai afla în toate părțile despre care au auzit ei, sau pe 
unde i-au purtat nevoile și bucuriile. Când si când, pădurile se desfac si 
şesul Sarmizegetusei, cuprins între munţii dintre Soare-Apune și munții lor, 


cei șapte munti ai lor cu care Zamolxe i-a dăruit spre a-şi păstori turmele, se 
arată cu întinderile lor galben-alburii și celor doi călăreţi lacrimile le umplu 
ca otrava ochii. Abia atunci goana lor se inteteste, iar valurile acelea 
galbene ard cu limbi albe și ca să nu mai vadă își îngustează ochii, şi ca să 
nu mai audă trosnetele în care se mântuiese toate scot chiote lungi de 
chemare și de goană: Hu-huuuuuu! O vreme Tiagar tropotește în urmă, dar 
în coborâșul uşor, spre Rasocun, satul de pastori de sub Muntele Sur, trece 
înaintea lui Licibis, strâmbându-și sălbatic gura în același hăulit prelung de: 
Huu-huuu! până panta se indulceste și ramurisul se ţese des deasupra 
capetelor lor. Pe-aici si cal si călăreț se fac totuna. Sunetele acelea, care 
înfruntă soarele și pe romani, răscolesc tainele codrilor peste care se îndeasă 
falfdirile vulturilor si văd fugindu-le pe sub poale cârdurile de căprioare 
aurii. Mai e cale de un galop bun până la Raşocun și drumul se întunecă. 
Mareti, cu vârfurile înfipte in cer si legate acolo ca un pod, copacii cu 
frunze late sau înguste se leagă frdteste de trupuri si se tin de când cu 
veacurile, lăsând soarele să curgă spre pământ numai prin ei. 

— Zimbrii! racneste deodată Tiagar si calul, strunit scurt, se ridică 
nechezând, cuprins de groază. 

Sunt doi: masculul si femela, si stau apropiaţi cu spatele si departati în 
capete. Stau într-un loc cu iarbă rară si grasă, loc gol, lăsat de copacii in 
creştere. Când și când mișcă zvdcnit din cozile stufoase, aproape negre. 
Grumazurile cu garbitele late si le tin drepte, încordate, iar în capetele 
imaginand scuturi de pileati se vad infipte coarnele scurte si tari ca silexul. 
In lumina slabă a codrului, ochii le sticlesc fumurii, iar pe boturi aburul 
răsufletului lor se face promoroacă. La nechezul catului, întorc brusc 
capetele, azvârle cu copita pământul afinat si mugesc scurt. 

— Înainte! ţipă Tiagar. 

— Înainte! strigă şi Licibis. 

Caii tasnesc ca libelulele. Zimbrii se iau după ei mugind. Caii aleargă cu 
ochii ieşiţi din orbite. Tropotele animalelor se aud când mai departe, când 
mai aproape, în spate. Codrul începe să-și rărească copacii şi drumul se face 
iarăși de piatră. La coborâș, într-o văiugă, strunesc, sar din şei și împing caii 
în tăietura dealului. Prind repede trunchiuri lungi de copaci groși ca pulpa 
piciorului, doborati din vâjoiul repede de munte, si se trag. după câte un 
bolovan din jos de drum. Zimbrii se arată sforăind si deodată parul lui 
Tiagar le seceră picioarele dinainte, cu iuteala tăieturii de cuţit. Se 
rostogolesc pe spate, cu picioarele în sus, mugind de moarte, după ce isi 


sfărâmaseră coamele de piatră. Licibis sare asupra unuia si îi înfipse cutitul 
în inimă, iar cu celălalt Tiagar făcu la fel. De sânge se spălară în vale, apoi 
porniră în trap ușor spre satul de păstori, Rasocun. 

— Veniti cu veşti de la Decebal? 

— De la Decebal venim si drumul ne e în sus, spre Muntele Sur, si 
dincolo de el. 

— Poftiti şi cinati brânză proaspătă în coajă de brad tintita și mămăligă 
moale de mei, căci drum lung si primejdios ati avut de la cetate până aici. 
Apoi hodiniti şi în zori vă dăm om să vă treacă munţii cu vârfurile retezate, 
a zis unul dintre păstori, sumetindu-si mereu cioarecii. După cum vorbea, 
sigur, în numele celorlalți se vedea că e baciul. 

— Multumire iti aducem pentru mâncare, omule, dar de hodină nu e 
timp, că romanii nu-și opresc pasul. 

— Vin romanii! 

— Vin din toate părțile. Strângeţi-vă tot avutul și trageti-va în 
ascunzisuri. Asa a poruncit marele Decebal. 

— Vin romanii! a spus pe gânduri baciul cu pletele albite ca lâna de 
mioare, cu mâinile căzute pe lângă cămașa de cânepă tăiată larg în parti, 
sugându-și obrajii între fălci și îngustându-și ochii. 

— Să nu stârniţi spaimă printre oameni, baciule. Tineti pruncii și femeile 
în ascultare si pregatiti-va lăncile, arcurile si paloşele. Să le facem tigvele 
oale de băut vinul Daciei. Dă-ne mâncarea pentru drum si omul care să ne 
călăuzească. lar pentru toate câte ni le dati, ia-ti oameni si căruţe și mergeţi 
înapoi pe drumul pe care noi am venit şi aduceţi cei doi zimbri ce așteaptă 
uciși în drum. Pornim. 

— Stati! 

— Spune, baciule! 

— Câţi oameni vă trebuie la drum? 

— Unul, baciule, zise Tiagar; unul mai zdravăn, căci feciori ştiu că nu 
mai ai, şi ei sunt duși în jurul marelui Decebal. 

— Vă dau pe tatăl meu, spuse iute omul cu pletele albite, în timp ce 
femeile umpluseră două perechi de desagi cu cele trebuincioase: merinde si 
haine. 

— Da’, omule, n-avem timp de zăbovit pe drum! 

— N-o să vă puteţi tine de el. Să vină tata. Tata! 

Din casa de bârne ieși, legându-și chimirul, un bătrân cu părul alb, cu 
barba si sprâncenele albe, incaltat în opinci din piele de zimbru. 


— Ei, spune, Nizade, baiete, la ce m-ai chemat? 

— Sunt trimisii lui Decebal. Vin romanii, tată. In noaptea asta îi treci 
munţii, dincolo, spre ţara burilor. Să-i duci pe drumul celor şapte lacuri. 
Porniti de-acum. 

— Cu bine! a zis Tiagar întinzându-i mâna celui numit Nizade, 
încredinţat că bătrânul ce-i va călăuzi se ţine la drum mai bine ca un fecior. 

Lăsară caii în sat, în grija lui Nizade, cu gândul că se vor întoarce 
vreodată şi-i vor lua, apoi au săltat desagii pe umeri şi au pornit toți trei, 
urmăriţi de privirile locuitorilor: numai bătrâni, femei și copii, strânși în 
tăcere, cu spaima în suflete, dar tare Incrancenati. 

Se lăsase seara și stâncile golașe se albeau în lumina lunii pline. Urcară 
pasind îndesat până la lacul Saleg, sau Visătorul, cum îi zic oamenii locului. 
Bătrâna călăuză salta fără să icnească de pe o piatră pe alta. Se furiseaza 
prin tufele de ienupăr înalte, ca niște case din bâme. Aici sunt locurile 
plăcute ursilor. Le aud trosnetele prin tufis, dar nu se arată unul. Înaintează 
strângând cutitele în mâini, multumind zeiței Bendis pentru lumina 
binefăcătoare cu care le arată calea. Poteca însă se afundă și mai mult în 
tufele, din ce în ce mai înalte. Bătrânul paseste în fata, dupa el vine Licibis 
şi la urmă Tiagar. Trosnetele crengilor culcate de matahalele brune, pe 
undeva pe aproape, îi fac si mai iuți la pas, pentru a ieşi la luminis de piatră. 
Tufele de ienupăr se micşorează o dată cu înălțimea. Sar din piatră în piatră, 
atenţi la cotituri să nu dea buzna peste stăpânul munţilor. Urca indoiti un 
tăpşan înalt, sur, din pietre mari zobite de ghețari si imediat în fata li se 
aşterne oglinda argintie, licărind, a lacului Saleg. Se trag însă repede pe 
după pietre. În partea dreaptă, aproape de apă, se joacă ursii cu puii lor. Se 
îmbrățișează, ursoaica îi ia pe rând între labele din fata și-i dă de-a dura 
până în apă. Nu pot deci poposi aici. Ocolesc lacul prin stânga, trecând prin 
umbra culmii Salegului. 

— Mergem la lacul Pietrele, zice bătrâna călăuză, acolo oprim pentru 
hodină si mâncare. Nu facem foc, să nu ne simtă ursii. Cand luna va trece 
pe după vârful Papusii, şi noi vom fi sus, pe creastă. 

Salta incovoiati, pe după steiuri, de pe un bolovan pe altul. Între stâncile 
mai înalte, plesuve, se strânseseră cimitire de bolovani, iar între ei zăpada se 
ridica din loc în loc în ndmeti netopiti vreodată. După o bucată de drum 
peste zăporul apelor aud un ropot mărunt de pași. 

— Caprele! Ne simţiră. Uite-le! sopteste iute bătrânul. Erau aproape si 
până să-și termine vorba, din arcul lui Licibis a și pornit săgeata și din cârd 


una s-a întors cu burta albă în sus. O culeg în drum. Pe malul lacului 
înfulecă în grabă din merinde, iar carnea o înfăşură în servete albe de in si 
abia în partea dimpotrivă a crestei, lângă lacul cel mare, o dată cu 
scânteierile albe ale zorilor, aprind foc, frig carne, mănâncă și se dau în 
tăcere la hodină. Când soarele tesu o cunună de raze pe fruntea vârfului 
Papusa, se auziră tălăngile turmelor și apărură zăvozii, lătrând indesit. Sar 
să-i rupă şi ca să nu se arunce asupra lor se așază jos, spate la spate. 

— Hei, oameni buni, cu ce treabă prin munţi? întreabă primul păstor ivit 
din vale, din pădurile răsfrânte în cele cinci lacuri pe lângă care trecuseră. 

— Opreşte câinii, porunci bătrânul, și cutreieră pe la toate stânile si 
spune oamenilor să se tragă la loc ferit. Să pună apărare la toate intrările: 
Vin romanii! 

— Vin romanii! grăi încremenit păstorul, și după o vreme zise din nou, 
abătut, sumetindu-si cojocul cu mitele lungi: Vin romanii! 

Câinii tăcuseră, oile se mărunţiseră ca pietrele albe din jurul lacului, al 
cărui nume însemna bucurie, si doar tălăngile sunau, răscolind munții. 

Oamenii se caută în ochi, poruncindu-și parcă mânia împotriva acelora 
care marsaluiesc devale, încă departe, pe la poalele munţilor. Se despartira 
strângându-și mâinile și scuturându-și pletele de vârste amestecate. Merseră 
apoi toată ziua. Seara, târziu, se traseră la adăpost şi mâncară, apoi dormiră 
in frunzis, sus într-un fag unde-și făcuseră pat de crengi. Dimineaţa, bătrâna 
călăuză se apropie de drumul cel mare de dincolo, drum de piatră lung. Îi 
văzu pe romani înaintând încet, greoi, strânși unii în alţii, în formaţie de 
atac. Mormăi întunecat în barba, albă: „Romanii!” si-abia atunci înţelese 
care e misiunea acestor doi tineri veniți peste munți și de bine vorbi în 
minte gândurile măritului Decebal, apoi îi imbratisa lăcrimând. 

— Zamolxe să vă întărească braţul! şi plecă mormăind pe drumul venit: 
„Romanii! Romanii!” ca şi când ar fi spus: „Aici sunt munţii! Aici suntem 
noi!” 

Licibis si Tiagar s-au uitat după el până l-au înghiţit pădurile. 

Când bătrâmil nu se mai văzu, cei doi tineri se aşezară fiecare pe câte un 
bolovan, fără să rostească un cuvânt. Tacura multă vreme. Soarele urca 
nepăsător pe cer şi razele amiezii îi găsiră în aceeași tăcere. Prânziră ce le 
mai rămăsese din merinde, apoi, ca la un semn, începură să-și cerceteze 
armele. Licibis isi înstrună mai întâi arcul, apoi îi ascultă sunetul înalt al 
corzii. 


Tl avea de la tatăl său. I-l dăruise cu puţini ani în urmă când, crud încă, îl 
întrecuse la tragerea la țintă. 

Puse apoi o săgeată, dintre cele pe care marele preot i le dăduse la 
plecare si despre care știa că sunt muiate în cel mai tare venin, si aşteptă să 
treacă vreo zburătoare. Cerul era senin. Soarele, aflat la zenit, săgeta cu raze 
fierbinţi. Nu se ivea nici o pasăre. Atunci lepădă arcul şi se duse către un 
copac pipernicit ce se afla poate la cincizeci de paşi de el. Cresta un semn, 
cam la înălțimea capului unui bărbat de statură mijlocie. Semnul era cât 
vârful unui deget. Se întoarse apoi lângă Tiagar, care îl privea dus pe 
gânduri și se culcă pe jos lângă acesta. Stătu așa câtva timp. Apoi deodată 
zvacni ca o salbaticiune în picioare și isi trimise săgeata spre semnul pe care 
îl făcuse. Săgeata șuieră poate o clipă și străpunse semnul, trecând prin 
lemnul vânos de munte. Licibis merse încet către ea, o scoase dintr-o 
smucitură şi se întoarse fără un cuvânt lângă Tiagar. 

Tiagar îl privi bărbăteşte si se sculă la rândul lui. Înainta către pomisorul 
pe care Licibis îl străpunsese cu săgeata sa înveninată. La cincisprezece pași 
de trunchiul tufanului se opri. Apoi, nu se văzu cum, scoase dintr-o dată un 
cuţit si un fulger se împlântă în micul copac. Mai multe cuțite, scoase din 
tainitele straielor sale, fură aruncate cu aceeași repeziciune asupra 
pomișorului făcându-l să-și clatine coroana. Merse încet si le scoase pe 
toate și întocmai ca Licibis se culcă la pământ. Se răsuci însă năprasnic, de 
patru ori, şi cu ultimul cuţit coroana săracă a copăcelului căzu deodată la 
pământ. Se întoarse apoi agale lângă Licibis. 

Încremeniră din nou în mutenie. Ziua începea să se călătorească. Se iviră 
nori. Cand înserarea se presimti mai bine, Tiagar spuse răgușit. 

— Ne despartim. Mai întâi voi încerca eu, cu cuțitul. Dacă nu voi reuși, 
vei încerca și tu. Să fii tot timpul în preajma lor. Dacă eu voi izbândi ai să-ţi 
dai seama după frământarea trupelor sau după alte semne. Sapte zile si şapte 
nopţi să aștepți, ăsta este timpul în care voi încerca. După ce soarele va 
apune de şapte ori si tu nu vei fi văzut nimic neobișnuit în tabăra romană, să 
știi că eu nu mai sunt printre cei vii. In a opta zi să încerci tu. Nu-ţi dau 
sfaturi. O săptămână ai timp destul să vezi și să bagi tot în cap. Să ştii doar 
că împăratul ăsta are obiceiul să umble cam neînsoţit. Dacă Zamolxe ne va 
însoţi, ne vom revedea la Sarmizegetusa. Cu bine! 

— Cu bine, spuse încet Licibis. Zamolxe să te aibă în pază...! 

Tiagar plecă, mergând din ce în ce mai repede. Se afundă curând în 
codru. Licibis aşteptă să se întunece. Începuse să adie vântul. Soarele 


cobora printre colții crenelati ai munţilor. Se lăsă, deodată, racoarea. Codrul 
foșni prelung. Era vremea de plecare. 


ok 

La răscrucea celor două drumuri, Tiagar isi lepădă itarii si cămaşa de in, 
se legă doar peste mijloc cu acea curea lată, tintuita, în care purta cutitele si 
care-i ţinea trupul încordat și-l făcea vârtos la opintire, îmbrăcă apoi 
vestmintele romane, sagumul şi lacema peste tunica de arcaș nubian. De 
umăr își atârnă fareta cu săgeți, iar la brâu pumnalul drept. Îmbrăcămintea 
aceasta era o captură din războiul celălalt când el, tânăr ca Licibis, luptase 
la Tapae. Hotari însă că e mai bine, deocamdată, să se tina ferit, înaintând 
cu grijă în stânga apropiată a coloanei romane. 

După o noapte de mers, trupele romane nu făcuseră popas. Dimineaţa, în 
răsăritul soarelui, a zărit şi el turnurile negre ale cetăţii Campidava. Îşi 
schimbă din nou straiele si porni întins spre cetate, pentru a apuca să 
pătrundă în ea înainte de a veni romanii și a se înţelege cu căpetenia asupra 
luptei, căci romanii nu vor lăsa cetatea neasediată. Trei oameni știau că în 
cetate se află Ochiad, sora cea mică a măritului Decebal. Primul era 
insotitorul, un mânuitor al ghioagei si neîntrecut în lupta cu pumnul, 
luptător apropiat din garda personală a regelui. El a avut porunca s-o predea 
căpeteniei cetăţii Campidava si mai mult să nu întrebe si nici să nu spună 
nimic. De îndată ce-și va îndeplini rostul se va întoarce pentru a-i spune 
regelui cum au mers lucrurile. Al doilea, care cunoştea şi pentru ce Decebal 
o trimisese pe sora sa aici şi-ncă repede, era însăşi căpetenia cetăţii, căreia 
fata îi înmânase porunca scrisă din partea regelui. Reiesea din cele scrise ca 
în cazul în care vor fi nevoiţi să părăsească cetatea, ceea ce n-ar fi de dorit 
decât omorând de fiecare dac câte cinci romani, pe ea, pe fată, s-o lase în 
cetate pentru a fi găsită acolo de romani si dusă de aceștia în fata lui Traian, 
căruia îi va dovedi cu medalionul de la gât cine e ea. Mai departe, singură 
ştie ce are de făcut. Al treilea om care ştia de fată era Tiagar, i-o spusese 
însuşi regele, fără a-i da alte lămuriri, dar ştiut fiind și scopul drumului său 
pe-aici nu i-a fost greu să înțeleagă că el și sora regelui trebuie să ajungă la 
unul şi același om. 


* 


In vremea care mai urmă, Maximus trecu la aplicarea planului său. 
Legiunea a XXIV-a, adusă din Rhodos pentru marele război din Dacia, 


porni in mars forţat pe drumul pe care îl deschisese Quietus, cu cavaleria şi 
trupele geniste care îl însoțeau. Drumul ocolea cetatea ca la o suta cincizeci 
de pași şi grosul legiunii pe aci trecu. În fruntea ei era Arquitius, zis 
„Vulturul negru”, pentru că purta coif cu pene negre și pentru că la lupta cu 
cangea nu era altul pe măsura. Apuca, răsturna, îi lăsa pe alții să taie. Asta 
făcuse de când prinsese putere bărbătească. N-avea familie, nu ştia de unde 
se trage şi numai pentru meritele militare luptase, pentru că-n rest era destul 
de leneș. Fusese făcut cvestor şi asta îi da plăcerea că mergea în faţa și nu 
mai inghitea praful în timp de uscăciune. Comandă pe timp lung nu primise 
niciodată si nici nu se bătea să capete. I se încredința totuşi comanda 
trupelor doar pe etape scurte şi mai ales a recrutilor, pentru că toţi aceştia 
neştiutori se simțeau siguri cu Arquitius. 

De-ndată ce vedea războinicii potrivnici în fata bulucindu-se urla ca un 
bezmetic, sau se pornea pe râs, în hohote, de câte ori răsturna pe vreunul, 
încât curajul tuturor sporea. O singură data a amuţit Arquitius, când în 
războiul celalalt, tot pe acest pământ, acum îs trei ani de atunci, un bărbos 
dac i-a trecut pe sub cange cu calul lui mic și când a fost aproape, nici n-a 
văzut când s-a făcut deodată mare, si până să se dumireasca, dacul a voit să- 
i taie gâtul. Abia a apucat să-și tragă capul între umeri si sabia i-a zburat 
coiful cu pene cu tot, că s-au si desprins din legătură, imprastiindu-se. 
Barbosul a ridicat din nou sabia să-l pălească la mir, de sus în jos, si-abia si- 
a ferit capul spre stânga, ca sabia i-a zburat urechea dreaptă cum desprinzi 
un burete de pe o scoarța de copac. Norocul i-a fost cu decurionul Didius, 
care l-a atras în luptă pe dac si astfel a putut să se retragă spre a-și opri 
sângele pornit să curgă. 

Acum a venit Arquitius să se răzbune. 

În partea dreaptă a dealului curge o apă mică în timp de vară, dar cu 
vadul lat. Terminand învăluirea, Arquitius se opri cu soldaţii aci si aşteptă să 
se lumine bine de ziua. E nerăbdător să primească și semnalul începerii 
luptei din ambele parti, pentru a tăia legătura cu cetatea. O data ce semnalul 
îi fu dat, soldaţii lui se repeziră să taie copacii. Mulţi rămaseră acolo. Dacii 
aveau o poziţie bună. Patru atacuri cu pedestrii fură respinse. 

Atunci aduseră opt „Scorpioni” până aproape de pădure, începură să 
arunce şomoioage aprinse, muiate în catran și nu dură prea mult ca totul să 
s-aprindă. Focul se întinse până sub zidurile cetăţii. 'Trosnetele copacilor 
verzi erau înspăimântătoare. Flăcările se înălţară într-un busnigai gros. Nu 


se mai văzu nimic. Cetatea fu învăluită în fum. Asteptara toată ziua si 
noaptea următoare până arse totul. Nu se mai văzu nimeni. 

Maximus se repezi atunci asupra cetăţii. Berbecii bătură poarta — trei 
rânduri de porţi grele — dar înăuntru nu mai întâlniră om. Începură totuși o 
cercetare migăloasă. Ușile sar din tatani după cel mult trei lovituri de 
berbece. Peste al doilea zid din inima cetăţii tusti o vietate, o pisică. E 
singura viețuitoare pe care au găsit-o până acum și încăperile arată ca și 
cand cei ce o locuiesc sunt plecaţi la lucru în câmp. Simtamdntul ăsta îi 
tulbura pe soldaţii Romei cât ai clipi o dată numai din ochi — când pătrund 
prima oară în cetate — apoi răstoarnă și răscolesc totul c-o furie nebuna că 
nu găsesc nimic bun de luat: obiecte din lemn și numai ţesături casnice. 

Tocmai în ocnita rugăciunilor către zei, din turnul dinspre Soare-răsare, 
cu fruntea-n pumni, o surprind pe Ochiad. O clipă soldaţii se opresc sfioși, 
apoi isi joacă ochii si zâmbesc. Văzând că n-are de gând să se-ntoarcă o 
apucă de conci şi-o rasuci smucit. Fata li se smulge din mâini și-și îndreaptă 
mândră trupul zvelt și energic. Frumuseţea ei îi face să pălească, dar n-au de 
gând s-o lase. Simtindu-le lăcomia turbata, Ochiad le strigă în fata cuvinte 
neașteptate: 

— Sunt sora regelui Decebal. Mă duceti dar la împăratul vostru si 
demnă, păşeşte înainte, printre ei, fulgerându-i cu privirile. Unul din soldaţi 
trece în fata, e decurionul Lucius Marcus, iar ceilalți, iute, formează o 
gardă. În această formaţie se prezintă comandantului pretoriului, căruia-i 
predau pe captivă, spunându-i si ce vrea. 

Traian iese din cort, punând pe umăr sagumul din aba mătăsoasă, 
căptușită cu purpură de India. E palid si îngândurat. Se pare că a scris tot 
timpul cât a durat asediul cetăţii. Prima întrebare i-o adresează lui 
Maximus. 

— Cetatea? 

— E goală, Imperator. În timpul incendiului s-au retras cu toţii spre 
munţi. 

— Cred că prin codri, înainte de a-i mistui focul. 

— Vezi bine, Maximus, dacă barbarii nu stau ascunși în vreun tunel 
săpat adânc în lungul dealului, ca aheii în pântecele calului construit de 
Ulise. Fii cu prudenta, Maximus, dacii nu trebuie dispretuiti. Dar fata asta 
cine e? 

— Spune că-i sora regelui Decebal, Imperator, răspunde decurionul 
Lucius Marcus, sumetindu-si fata de mulatru. Ochiad îl dă la o parte cu 


îndărătnicie, iese in fata si cere să vorbească. Apare talmaciul care-i 
comunică regelui ce zice fata: 

— Nu trebuie să vorbească el în locul meu. Trebuie pedepsit pentru că 
mă smulse din rugăciunea ce o inaltam zeilor, purtându-se obraznic fata de 
o slujitoare a zeiței Bendis. Și nu-i nevoie să mă prezinte el. Sunt sora cea 
mică a regelui Decebal! 

— De ce n-ai părăsit cetatea o dată cu ceilalți? întrebă Traian privind 
dincolo de statura ei, pe care o întrece cu o jumătate de om. 

— Fiindcă ai mei n-au știut unde sunt. lar eu n-am băgat de seamă c-au 
părăsit cetatea. Cand am văzut focul credeam că s-a aprins cetatea şi voiam 
singură să mor în flăcări. Soarta-mi fu însă potrivnică. Zeii ne părăsiră și 
ostasii tăi sunt cruzi și rai, ar trebui să-i dojenesti. 

N-apucă fata să sfârșească bine vorba că din păduri tasnira ca un viscol 
sute de călăreți daci. Aleargă pe trei rânduri, cu capetele îndreptate într-un 
singur loc — formaţie de străpungere — ca vârful de lance. Primul călăreț e 
Tiagar. Galopează tăcut, aplecat pe coama calului negru ca tăciunele. În 
urma sa şuieră capetele de lup si tiuie palosele învârtite năprasnic in 
văzduh. După cum își ţin linia se vede că au pus ochii pe cortul împăratului 
şi că sunt hotărâți, cu preţul vieţii, să ajungă până la acel cort de lângă care 
pornise semnalul. Dacul strecurat în tabăra romană cu o noapte înainte 
urmărise totul, după spusele lui Tiagar; abia apucase să trimită spre înălțimi 
bucata de pânză albă si a fost răpus de primul soldat roman. 

Semnalul fusese dat prea devreme si Ochiad s-a speriat văzându-l, 
temându-se să nu fie ucisă la apariţia dacilor. Înțelegerea cu Tiagar era ca ea 
să încerce să-l atace pe împărat în timpul cât ei luptă, tintind tot spre Traian. 
Din călcâie, dacii asmut caii care aleargă mâncând pământul. Ochiad stă 
dreaptă şi palidă în fata lui Traian care nici nu se clinteste. Soldaţii romani 
şi garda pretoriană trec grabnic în formaţie de luptă. Legiunea a I-a 
Traiană, care înaintează întotdeauna în dreapta împăratului, se mișcă într-o 
ordine perfectă în stânga. Acvilele şi vexilurile strălucesc deasupra 
capetelor. Penajele coifurilor centurionilor, ale cvestorilor şi pretorienilor 
falfaie în toate culorile. Apoi s-aud primele răcnete și zăngăniri. Săbiile 
încovoiate ale dacilor se apropie mereu. Împăratul isi aruncă din când în 
când ochii spre locul întâlnirii si nu clipeste. 

Încalecă apoi. Când însă se întoarce să salte în șa, Ochiad s-azvârle 
asupră-i cu un pumnal în trei muchii, dar braţul pretorianului Valerius o 
opreşte mai înainte de a i-l înfige împăratului în spate. Lama intră adânc în 


muschii pretorianului, dar Valerius n-o slabeste din stransoare. Ochiad isi 
ridică privirile mânioase spre Traian. Împăratul priveşte departe, spre 
păduri, sau mai aproape, unde lupta vuieste, ca si când lângă el nu s-ar fi 
întâmplat nimic. Calul său sur râcâie pământul cu un picior dinainte și 
nepăsarea asta a cotropitorului o atata într-atât până când plânsul îi zgaltaie 
tot trupul. Împăratul face un semn ca fata să fie dusă. Doi pretorieni o 
ridică. Ea îi urmează plângând, dar trecând spre spatele cortului împărătesc, 
aşezat pe un dambusor, o văd ca prin sânge dacii și prind a urla, lovind 
turbau. Tiagar struneste calul și aruncă cutitele. Cad romanii de pe cai fara 
să mai apuce sa vadă lumina. Când cutitele i se isprăvesc apucă palosul. 
Spre el pomesc sulitele din toate părţile. Le schimbă direcţia cu scutul, sau 
se fereşte miscandu-se tot timpul. O suliță îi izbeşte însă calul în cap. 
Buiestrul se ridica în două picioare, apoi se lăsă moale într-o parte, Tiagar 
sare alături, ferindu-se în același timp de sulitasul cu coiful visiniu ca 
purpura, care vine întins spre el. Îi atinge cu vârful săbiei burta calului şi 
după cinci pași calul se poticneste, azvarlindu-si călăreţul înainte si el cu 
picioarele în sus l-apucă dedesupt, strivindu-l. Văzându-l pe jos, unul din 
daci îi dă degrabă calul său. Tiagar prinde frâul apoi scoate un urlet cumplit, 
dacii isi strâng rândurile spre el, cu același vârf înainte, si mai încearcă o 
dată, dar în locul zidului de oameni doborât vine altul, și altul, și puterile lor 
slăbesc, si ei se imputineaza, si cu cât vede Tiagar că fata nu va mai fi 
salvată, cu atât i se întunecă ochii. Și strigă războinic pe daci, si ei încă o 
dată la chemarea lui grea asaltează, și-și refac formaţia, dar sporul le e tot 
mai putin. Măcelul ar fi ţinut până la ultimul dac, dar Tiagar mai ţipă doar o 
dată: „După mine, dacilor!” si o ia îndărăt spre păduri. 

Cavaleria romană urmăreşte până barbosii se pierd printre trunchiurile 
copacilor. În timpul ăsta Traian porneste cu garda si cu toate celelalte 
cohorte si trupe auxiliare înainte. Din mers, poruncește ca sora regelui dac 
să fie vegheată tot timpul şi să i se dea cele de trebuinţă, căci va fi una din 
atracțiile carului triumfal când va face înconjurul prin fata Romei, în circus 
maximus. Veghea asupra fetei i-o încredinţează lui Valerius, făcut prefect de 
către Nerva bătrânul, chiar cu puţin înainte de a-i preda tronul lui Traian, pe 
când acesta se afla departe, la Rin. Valerius a dat să se opună, cum că vitejia 
ar fi mai folositoare romanilor să lupte, lângă împărat sau lângă oricare 
ostaș. Traian surâde îngăduitor pentru că Valerius îi e și lui drag, nu numai 
pentru devotamentul său nemărginit, dar si pentru felul său de a se purta, si 
pentru instructia intelectuală făcută pe furate, mai bine zis în puţinele zile 


de pace, in bibliotecile publice ale Romei. Valerius e copil gasit si crescut 
într-un orfelinat. Crescut fără a avea aproape căldura părintească, își 
formase un fel de a fi cam singuratic şi nefericit. În loc de îndestularea 
trupului, în timp cât poposeau în tabără, prefera să citească sau să studieze 
locurile și să se desfete în mijlocul naturii. Deşi era tribun militar și 
preferatul împăratului, din garda imperială, nu-i plăcea să fie slujit de 
nimeni, după cum era ordinea în armata romană. Pieptul niciodată nu şi-l 
încărca cu phalerae (medalii); un singur colier (torques) din aur era trecut 
pe dupa gat si de el atârna un medalion în care tinea nişte suvite de par 
gălbior. Cu medalionul acesta în mână fusese găsit când avea ca la doi ani, 
plângând pe Via Sacra, calea procesiunilor închinate zeilor, care începea din 
valea dintre Caelius si Esquilin, trecea pe sub arcul lui Titus, traversa forul, 
ca să se oprească la poalele Capitoliului. Traian îl ţine aproape și pentru că 
Valerius e foarte plăcut si chibzuit la vorbă. Prin gura sa vorbeşte cultura pe 
care o acumulase în viata sa de până acum de om singur. De aceea, 
împăratul zâmbeşte îngăduitor, dar şi mirat că dorește câmpul de luptă, când 
tocmai lângă fata asta primejdia e cea mai mare, pentru că dacii nu vor 
renunța decât morţi la ea. I-o şi spune. 

— Iti doresc, Valerius, să ajungi la Roma cu bine lângă această pradă din 
Dacia, şi pe ultimele cuvinte Traian își îndemnă calul, bănuind doar chipul 
mirat al lui Valerius, rămas în urmă. În locul lui Valerius trecu Ovipius, 
centurio prior, ce se distinsese tot în luptele de la Rin. Ovipius se trage 
dintr-o veche familie de patricieni, din Spania. Pare tot timpul treaz, si fata 
sa are culoarea si luciul sâmburelui de cafea. Îi si plăcea să se ungă cu tot 
felul de pomade, şi pe cât pare de fin în mişcări, pe atât e de războinic în 
lupte. Familia îl incredintase împăratului pentru a-l forma. Ovipius s-a 
instruit singur, căci e ambițios si mândru, poate prea mândru, însă 
devotamentul îi e mai presus de orice bănuială. Pentru această credinţă, ca 
si pentru statura sa falnică, Împăratul l-a răsplătit cu aducerea în garda de 
pretorieni imperiali şi încredințarea uneia din acvilele împărătești, pasărea 
cerului de deasupra Pirineilor. În sfârşit, Ovipius, ca şi Valerius, îl salvase 
pe Traian de la moarte, în luptele din Orient, pe când împăratul era tribun si 
purta cu mândrie dunga lată de purpură, tivită pe marginea hainei sale, ca 
grad al acelei funcţii. Într-o luptă cu parții, Ovipius a tăiat botul calului 
duşman care-l apucase pe Traian de tunică, din spate, nechezand fioros. Era 
un cal razlet, deprins a musca în timp de luptă. Traian nu se așteptase la 
asemenea viclenie. Ovipius a lovit cu sete și tribunul s-a întors să-i 


mulțumească. El i-a zis: „Lasă! Si tu ai fi făcut la fel”. Si-acum îi poartă 
aceeaşi grijă, ai zice că e grija unui fanatic, de fapt e a unui bun prieten, 
pentru că asa e Ovipius; vrea să fie considerat prieten si nu supus, iar 
împăratul așa și-i adresează: Prietene! Și lui Ovipius îi sticlesc ochii, nici 
sărutul soției și al copiilor, când se întoarce la Roma teafăr, nu pretuieste 
mai mult. Luându-i acum locul lui Valerius, Ovipius începe să-și facă 
datoria: 

— Prea slobod iti este umbletul, Ulpius Traianus. În tara asta de barbari, 
şi în mușuroaiele ce ne ies în cale e un trimis al vicleanului Decebal. Ne 
umblă iscoadele în tabere ca la ele acasă. Astăzi, pe nestiute, căzu ucis 
Supurius, vestit în luptele din Africa şi nimeni nu putu să dovedească cine-i 
asasinul. Un cuţit drept, cu mestesug trimis, i-a fost înfipt în gât ca o tepusa. 
Nici să strige n-avu timp. Da din mâini, i se umflaseră ochii și tot căsca 
gura până i-a umplut-o sângele. Niciodată n-am văzut în ochii cuiva atâta 
părere de rău după viata. Era bărbat mândru Supurius. Când i-au smuls 
cuțitul sângele a ţâşnit de la inimă ca din arteziană. Pumnalul smuls era 
roman, cu lama dreaptă și cu mânerul inelat, din os. Blestemată ţară! Și 
iarbă, şi frunzele când se mișcă trebuie să te gândeşti întâi la moarte. Patrula 
trimisă aseară înspre Buridava a dispărut ca luată-n cer, de-o mâna 
nevăzută, sau înghițită de întunericul pământului. Adineauri primii vestea că 
tot mai des ni se poticnesc caii, că se bănuiește că iarba și nutretul au fost 
otrăvite. În ţara asta, Imperator, nici cămaşa de zale de pe noi, făurită la 
Roma, nu mai știm de ne e sau nu prieten. 

— O spaimă adevărată te-a cuprins, Ovipius, si te-arati mult prea 
îngrijorat, zise Traian privind mereu în zare, cu tâmplele argintii strălucind, 
apoi se încruntă uşor şi continuă: 

— Desigur că e bine ca paza să fie întărită. Să duceti poruncă la legiuni 
să facă până-n seară numărătoarea tuturor, pe nume, iar cei găsiţi străini sa 
fie cercetaţi. Vom face şi un popas de-o noapte si de-o zi în lunca Buridavei, 
pe malul apei. Trupele să rămână însă gata de luptă în orice clipă. Cat ma 
priveşte, grija ce mi-o porţi, Ovipius, ea va fi bine răsplătită când Dacia ne 
va sta la picioare. Voi trăi însă o adevărată plăcere când la Roma vei 
îmbrăca tunica cu fâşie de purpură a senatorilor romani. Si asta cu atât mai 
mult, cu cât esti încă tânăr, Ovipius. Se pare însă că la unii cariera si 
strălucirea militară nu sunt în nici o legătură cu vârsta. Au și zeii 
ciudateniile lor, niciodată nu stim ce ne rezerva. 


* 


Lumina focurilor străpunge întunericul din loc în loc, dar când se 
apropie, pe lângă focuri nu mai este nimeni; si așa înaintează, trecând de 
trei straje, și tare ar vrea să iasă cineva în cale s-o ajute, că tot mai frică i se 
face de acest roman pe care-l prinse dintr-o întâmplare. ÎL văzu venind din 
fata şi-l aşteptă după copac cu inima zvâcnindu-i în piept ca pasărea. Ea 
pornise spre cei din satul ei, care se trăseseră sus, în munţi, urcând pe valea 
aceea care coboară spumegând. Când fu aproape, îi azvârli juvatul pe dupa 
gât, aşa cum o învățase Licibis când prindea mânjii în sat, atunci, pe când 
era pace. Romanul se dădu lesne prins si legat si poate pentru asta îi e si mai 
frică. Pare blând ca o oaie, vorbeşte într-una si din toate cuvintele numai pe 
unul îl înțelege: lup, dar de ce tot zice lup n-are pricepere. Cu o suflare 
plânsă, vântul înfioară pădurea, copacii scot tipete infricosdtoare si romanul 
paseste fără teamă, fluierând, de parcă-l așteaptă cine ştie ce fericire la daci. 
Când si când vrea să se oprească, să se apropie de ea, dar ea îl imbranceste 
și el râde ca un bezmetic. În lumina puţină o cornului de lună i se văd dinţii 
albi. Toata aventura asta îi place, flăcăul ce îl crede prins îi aduce aminte de 
un joc din copilărie la casa lor din umbra măslinului Eladei, când se jucau 
de-a soldaţii. Dar jocul prea mult minţile i le-a luat, si când mai multi 
barbosi răsar in juru-i socoate-n cap că nu mai e de joacă. Îşi zice atunci că 
trebuie să aştepte un moment când va putea să moară măcar eroic. S-ar 
împăca cu gândul ăsta, dar atâtea se spun despre barbariile dacilor... şi nu 
că moare-i pare rău, ci fiindcă moartea vine fără vreo ispravă în numele 
Romei veşnice şi al împăratului iubit ca Apolon. Legat și îmbrâncit, 
urmează drumul spre Sarmizegetusa şi abia acum se dezmeticeşte, convins 
fiind c-a fost vrăjit, pentru că oracolul din Delfi bine i-a prezis că moartea i 
se va trage dintr-o fată. De aceea, la popasuri, în loc să-și caute loc mai bun 
pentru odihnă, o lua razna după sălbăticiuni pe care le vâna prinzându-le în 
bătaia sagetii sau în luptă bărbătească, piept la piept, căutându-le inima cu 
pumnalul. Acasă el era un om ciudat, îi plăcea mult singurătatea, mai ales 
pădurea, si frică de moarte nu avea. Împlinise vârsta de patruzeci de ani si 
fata aceea care să-i aducă moartea nu se arătase. Asa de mult i se vârâse in 
cap dorinţa de a întâlni pe acea fată, încât mintea i se cam scrântise. Pentru 
că îl credeau așa, centurionii îl lăsau să umble mai mult slobod, și cu părul 
sur la tâmple el privea aiurea, sperând să nu-l ajungă bătrâneţele fără s-o 
vadă pe fata care-i va aduce moartea, ca prezicerea din anii când sângele 


fierbe-n vine devenise un vis ce va sa se implineasca odata. De aceea, 
singur a umblat pe lume până acum si toate pământurile, câte le-a străbătut, 
tot singur l-au lăsat, că n-a fost primejdie să nu scape. 


* 


Înrădăcinată-n minte, împungând ceturile cu cele patru turnuri, se vede 
de jos, din vale, Sarmizegetusa. Negrul nopţii se destramă sus, și-n goana 
cailor tot vin si pleacă aprigi călăreţi, stiindu-si rostul. Foieste pădurea si 
răcoarea boabelor de rouă umflă pieptul si tot mai mult se limpezesc 
depărtările pana în sesul acoperit cu roade mari galbene de grâu, sau cele 
verzi de mei, şi parcă toate-n lume sunt făcute bine. În valea care o trece ar 
vrea să guste unda cristalină, dar izbit e în ceafă și împins înainte spre panta 
ce urcă în cetate şi pentru prima data simte că tot mai greu îi e răsufletul și-i 
pare rău că l-a ajuns pragul batranetii fără s-o vadă pe aceea ce moartea i s-a 
spus că-i va aduce, si n-a făcut vreo faptă care să-i păstreze numele în cinste 
la Roma. Robace a fost ca un ostaș de rând și aici l-or schingiui să spună 
despre Traian şi a lui oaste lucruri grozave, şi ce-o să spună, că sunt multi? 
Asta lumea-ntreagă o știe, doară dispunerea in timp de luptă s-o 
mărturisească, dar asta n-a făcut-o încă nici un soldat de-al lui Traian si aici 
e taina invincibilitatii lor. Aude vorbe între cei de pe ziduri si cei de lângă 
el. Porţile se ridică şi dincolo de ziduri soarele-l orbește, pentru că isi 
presară lumina pe scările albe. Caută cu ochii cetosi în juru-i si parca se 
simte mândru că e primul care a călcat aici în cetatea soarelui. E dus în fata 
regelui, și regele ce falnic e! Dă poruncă să fie dezlegat, apoi îl îndemnă să 
vorbească. 

— Cornelius Lupus mă numesc si din legiunea Ulpia fac parte. Sunt 
pedestru și lupt cu arcul si cu spada. 

— Unde se află împăratul vostru? întreabă regele cu voce blândă, ce nu i 
se potrivește cu chipul brăzdat, cu scobiturile dintre fălci si pometii 
obrajilor. 

— E peste tot, viteaze Decebal, unde îi sunt soldaţii, căci si el soldat se 
poartă ca şi noi, precum s-a auzit. 

— Să spui de e in tabără la Tapae, pe unde vine si câți soldați numără cu 
toţi? Ce arme are şi pacea dac-ar primi-o vreodată. 

— Supunere sau moarte! e deviza, aşa ne-a fost vorbit împăratul când fu 
să trecem peste minunea de la Dunăre, de Apolodor ridicată. Acolo-i Dacia 
barbară ce cinstea cu insultă ne-a întors-o, nerespectând cuvântul dat în 


primul razboi de insusi Decebal. Atuncea a cerut el pacea. Ba stim cu totii 
ca in Moesia de dincolo de Danubius stricare mare au facut roxolanii uniti 
cu dacii, la cale fiind pus măcelul de însuși Decebal ce-l am acum in fata. 
Supunere sau moarte e deviza! 

— Acesta e pământul meu, romane! Sandalele purtati-le aiurea, nu-i 
dreaptă lupta ce asupră-ne o duceti. 

— Voința zeilor e mai presus de noi, generale dac, și fiecare gloria o 
cata. La oricâte torturi ar fi să mă supuneti mai mult de ce-am spus acum n- 
oi mai rosti. 

— Nu, nu vei fi torturat, dar la ai tăi te vei întoarce rusinat, căci vor afla 
că prins ai fost şi adus aici de a noastră fată, de Nevina, ce o singură dată-ţi 
este dat s-o vezi: Acum. 

La un semn nevăzut în sala de război intră fecioara în haine de femeie 
îmbrăcată, strălucitoare ca o rază, în rochia de in tesuta. Uimit, romanul isi 
duce mâinile la ochi şi râde apoi nebun cu adevărat strigând: Felix! Felix! și 
când se astâmpără o mână ar vrea să-ntindă spre fată, dar e oprit și atunci el 
tunica din zale o descheie si arată pieptul lat să fie lovit de cea pe care atât 
de mult a căutat-o. Dar zice regele: 

— Te-ntoarce la ai tăi, mărturisindu-le ruşinea sau poţi rămânc aici în 
cinste si onoruri, spunându-ne ce trebuie să facem să-ntoarcem pe romani 
pe drumul ce veniră, salvându-ne pământul și poporul. 

Cu capul în piept, cu umerii căzuţi s-a-ntors romanul și a zis încet: 

— Nu, nu mai e nimica de făcut. Doar lupta va hotărî a voastră soartă. 

— Romane, vicerege te vom face aici, dacă mâna ta îl va răpune pe 
împăratul vostru, căci numai el e aducător de rele, si cea mai mândră dintre 
fetele dace iti va fi răsplata. Ti-o dau pe sora mea, mai frumoasă ca în 
închipuire si curată ca lacrimile stelelor. Vei căpăta cetate si pământuri, si 
turme, și supuşi. Vei trăi liber si stăpân în Carpaţi ca salvator al acestui 
pământ si te vom face erou lângă moșii noștri. Ei sunt romani, dar tu-n 
Elada ai fost născut si pentru lupta noastră dreaptă; ucide-l pe împăratul 
care vine peste noi. Te invoiesti, romane? 

— Nu, nu mai e nimica de făcut, doar lupta vă va da o soartă, mai bună 
sau mai rea, zise încă o dată Lupus si sus pe scări se străpunse cu spada. 


II 


Licibis cunoștea drumul acesta pe care apucase. Mai de mult, tatăl său, 
Molaz, îl luase cu căruţa plină cu cojoace şi cojocele făurite cu migală în 
casă, în cusături la care buna lui mamă, Disbe, era neîntrecută, ca să le 
vândă burilor pe bani din argint şi chiar din aur, oboli și mai ales drahme cu 
vulturul de mare pe o parte si cei doi dioscuri pe cealaltă. Când 
cumpărătorii nu aveau bani, schimbau lucrurile pe ţesături venite de peste 
mare sau pe mirodenii venite tot de acolo. Pe lângă cojoace albite cu trint 
mai aveau cu ei și curele durabile, cu cătărami forjate, bătute în ţinte, 
chimire argintate, mânere de bronz, teci pentru cuţit şi pentru sabia 
încovoiata, căciuli din miel sur sau negru ca smoala și vase din corn de bour 
pe care erau înciustate cu fierul roșu, ascuţit, bucle si figuri de animale de 
prin partea locului. Erau atunci vremuri de pace si abia de mai tine minte, 
că făcuseră drum lung, înconjurând munţii, că de patruzeci si două de ori 
apusese şi răsărise soarele când ei s-au întors acasă și i-au adus Nevinei 
țesătura aceea moale ca blana căprioarei si albastră ca marea cea mare. 
Părea însăși zeița Bendis cu pletele aurii si chipul alb ca floarea cea înaltă 
din fata casei lor. Atunci a văzut-o Tiagar. Venise de departe el, de peste 
Danubius, unde umblase să cunoască obiceiurile romanilor din Moesia de 
Jos, când încă romanii nu stăpâneau și dincoace de fluviul care mai bine-i 
îneca smulgând podul din capetele de piatră. 

În ziua aceea, la întrecerea cu armele, nimeni nu l-a depășit pe Tiagar în 
mânuirea palosului, dar mai ales a cutitului. Satul tot era strâns acolo si 
Tiagar a cunoscut triumful. Nevina l-a sărutat pe obraz, iar el i-a jurat în 
genunchi credinţă de bărbat. Fixară nunta pentru vremea când vinul inteapa 
limba și tulbură greu mintea. Dar toate se întoarseră pe dos. Regele şi-a 
chemat oamenii în slujbă, Tiagar era cunoscut lui Decebal si l-a trimis cu 
misiune pe unde el fusese mai-nainte. Așa că toate s-au amânat pentru 
vremuri de pace, după ce romanii vor fi inghititi de munţii noştrii din care 
încă nimeni nu ne-a scos vreodată. Toate s-au amânat, chiar și trimiterea sa 
la marele Zamolxe fusese amânată, dar asta datorită venirii la timp a lui 
Tiagar. „Decât în sulițe, mai bine arcaș fără pereche, spusese Tiagar regelui, 
şi murmurase marele preot că nu trebuie maniati zeii, dar Tiagar strigase 
cumplit: „Romanii!” si asta îi cutremurase pe toți, si Decebal ştia prea bine 
că nu pe zeii cei buni i-a văzut altădată luptând, ci pe vitejii săi, pe șoimii 
munţilor. Si Tiagar îi dase arcul si faretra cu săgeți, și-n aceeași clipă 


săgeata dobori din depărtări o pasăre ce la romani ea Nisus se numește. 
Apoi Tiagar însuși alergă la șaizeci de pași, întinse braţul stâng si raschira 
degetele și abia se așezase, că rând pe rând el i-a trecut printre degete 
săgețile cele mici fără să-l atingă. Si atunci l-a întrebat regele: 

— Când ai deprins meșteșugul, tinere Licibis? 

— De mic copil, mărite, de când tatăl meu mi-a spus povestea 
vânătorului din munţii noștri care a primit harul de la zeița Bendis. De 
atunci nu mi-am părăsit arcul şi săgețile sa mă dau lenei și să-mi pierd dorul 
ce însăşi zeița Bendis mi-l dete si mie. 

— Să-ţi fie braţele binecuvântate. Noi toate le-ncercăm, duşmanul e 
numeros şi puternic și mai cu seamă Traian ce nu-i un desfrânat si un 
nestatornic, ci un general puternic și iscusit. Du-te cu Tiagar si-aduceti 
mântuire ţării. 

Și acum, iată-l singur pe drumul ăsta alb, vârât sub poalele copacilor. Cu 
Tiagar avea alt curaj, nu că s-ar teme de noapte si de fiarele codrului, dar si 
romanii au iscoade peste tot. De aceea pășește ferit în umbră, iute, pe 
marginea drumeagului, pipăindu-și mereu arcul și săgețile, ghioaga si 
praştia. Merse așa toată noaptea, fără să întâlnească nimic. Avea de gând să 
tina drumul înainte până când intră cu totul în munţi. Acolo, la cetatuia 
Vidriva, va trece curmezis munţii si va coborî in Valea Rotorului, apoi pe 
cea a Alutului, până ce va da de romani, dacă aceștia vor fi înaintat. Toată 
noaptea călcase bine si acum, când se lumina de ziuă încă zorea spre a 
ajunge pe culmea din fata, de unde trebuie să se vada devale drumurile ca-n 
palmă. 

Se lăsaseră zorii limpezi si din pământ si frunze se înălțau miresme 
aburinde. La jumătatea culmii săgetă un cocos de mesteacăn, îl agaţă la 
brâu si zori spre vârful împădurit. Sus de tot, se catara ca dihorii în cel mai 
înalt brad şi pe la jumătate îndoi crengile din fata, facdndu-si-le pat. 
Departe, jos, pe drumul cel larg, vedea curgând mereu un puhoi pestrit: 
Romanii! „Merg parca sub platose strălucitoare, și orice as da în ei sare in 
laturi, baţi ca-n stâncă. Acolo, între ei va pătrunde Tiagar, iar eu voi face 
același lucru mai târziu.” Cobori, atata foc, fripse degrabă cocoșul, îl manca 
cu un gol în inimă, bau apă multă si se dădu odihnei. Dormi neliniștit, 
murmurând mereu. Se făcea că zeii îl ceartă că n-a voit să meargă la ei. 
Însuşi Zamolxe îl numise tânăr necugetat si asupră-i asmutise fiare viclene. 
Sări speriat şi trase cu ochii roşii cuțitul din cingătoare. În aceeași clipă un 
râs alb si cu pete negre, râsul de munte, se azvârli asupra brațului lui cu 


cuțitul. Cu mâna cealaltă îl apuca de ceafă, dar râsul își vârâse colții în 
mușchii arcuiti. Îl strânse însă de gât cu mâna stângă si fiara se muie, 
slăbindu-și mușcătura. Apoi îi înfipse cuțitul adânc la rădăcina beregatii. 
Sângele tdsni pe gură si prin urechile tuguiate cu pămărufuri de peri negri la 
vârf, ochii mai luciră o dată viu, apoi inghetara. Bratul de-acum îi amortise. 
În muşchi parcă-i fuseseră bătute numai cuie. Își apropie gura de fiecare 
gaură si supse puternic până îi veni sângele cald în gură, pe care apoi il 
scuipă alături. Asa a făcut la fiecare crestătură de colt, și-și legă braţul 
strâns, cu o fasde de pânză de in. 

După conacul de amiază coborî culmea în partea cealaltă. Într-un luminis 
de pădure își încercă siguranţa arcului, săgetând niște corbi, dușmănos, căci 
durerea nu-l slăbea! Îl nimeri pe primul, dar pe lângă al doilea săgeata trecu 
zbârnâind și asta îl înfricoşa și atunci mai întinse o dată coarda și săgeata îl 
dobori şi pe la doilea corb. Se gândi apoi că vatamatura de la râs e semn 
rău. Porni totuşi încrezător înainte. Drumul cobora mult, ocolind muntele 
strâncos din fata. Asa s-a făcut că-n noaptea următoare se apropie de una 
din legiunile romane. Îi auzea bolborosind, le auzea tropotele cailor și 
scrasnetul roţilor uneori apropindu-se mult. Mergeau romanii cu scuturile 
făcute platosa în stânga. Nu s-a răbdat si slobozi o săgeată, cu migala, 
tintind de sub poala ramurisului, la lumina de luna. Trase în al doilea roman 
din primul rând. Se auzi un tipat de moarte si romanul pică printre 
picioarele celorlalţi. Il culeseră cei din urmă şi-l asezara în car. În același 
timp șirul din fata se rupse scurt si cei iesiti din cuirasa umblătoare se 
năpustiră în codru, dar căutarea le fu zadamică. Reusita încercării îi dădu 
lui Licibis nădejde. Pasi, unind partea din umbră a drumului si când fu spre 
ziuă, prinse de pe urmă convoaiele băștinașilor care se trăgeau în munți, la 
adăpost. 

— De unde vii si unde mergi, oştene al lui Decebal? îl întrebă un mos 
care mergea singur în urmă şi după mișcările mâinilor şi ale capului părea 
Că se roagă. 

— Vin de la Sarmisegetusa, taică, și merg înainte spre locul unde drumul 
ăsta coboară în Alut. 

— Vin romanii! 

— Vin, taică, vin mereu. Îi văzui încă de ieri, nu-i mai încap drumurile 
noastre. 

— Lăsarăm toate si pornirăm în pribegie. Si noi ne-am trimis copiii în 
slujba regelui. Luptati, feciori, luptati ca zeii, c-o moarte tot suntem datori, 


dar pământul ăsta ce-l avem de cand cu moșii, nu ni-l mai dă nimeni înapoi. 
De unul de-ai noştri să cadă zece romani, căci nu le dăm părtinit, mai bine 
ne acoperim de vii cu el. 

Urmărit de vorbele dureroase ale bătrânului, Licibis trecu înainte, iar la 
încrucișare părăsi drumul ce intra în munţi si pe care urmau să meargă si 
bejenii. Apucă pe cel din dreapta, gândind ca în noaptea ce vine să încerce 
să se apropie din nou de coloana romană. 

Căldura dinspre câmpie învelea pădurile si piepturile golase ale munţilor. 
Buhnele tipau înspăimântate de cine ştie ce le izbea auzul. Licibis intră in 
pădure și înainta tiptil. Rar de tot trosnea vreo surcea și mierlele răscoleau 
frunzișul speriate. 

La primul pârâu se opri, dar se trase repede după un bolovan mare, 
vinetiu. Aci isi pregăti arcul. Jos, unde apa face o bulboana argintie, doi 
romani isi adăpau caii. Era, desigur, o patrulă. După ce-și adăpară caii, 
romanii isi scoasera coifurile si începură să-și arunce apă pe fata si pe cap. 
Licibis trase în primul, si așa rămase, încovoiat, cu săgeata în spate, până a 
căzut. Celălalt s-a ridicat, tragandu-si spatia. Dar a doua săgeată i-a intrat în 
cap, rostogolindu-l în apă. Primul se mai zvârcolea în timp ce al doilea, 
după două zvâcniri, n-a mai mișcat. Caii se speriară şi se afundară în 
pădure. Licibis sări de după bolovan, la cei doi răpuși. Îi trase în umbra 
copacilor, să-i caute de lucruri. N-aveau, în afară de îmbrăcăminte, decât 
arme, bani si trei medalioane de bronz, căci de aur de ar fi fost dinţii s-ar fi 
îngropat în ele, căci le-a încercat. Efigiile lor reprezentau ceva, dar prea 
bine nu se deslusea, fiind si noapte, iar lumina lunii era imputinata de 
umbra deasă a copacilor. Fiindcă nu mai văzuse asa ceva, s-a asternut in 
iarba şi s-a tras mai la lumină, și atunci văzu că două din efigii aveau 
încrustate câte un chip de femeie, iar a treia un chip de copil. În jurul 
fiecărui chip era scris ceva ce el nu putea înţelege. Chipul copilului însă i-a 
dat o împunsătură-n stânga si cu lacrimi în ochi le-a legat la gâtul celor doi 
romani, pe care soarta îi ajunsese pe aici. Banii i-a vârât într-un saculet. 
Erau mai mulţi dinari, căci nu erau de aur, pe fiecare doar îi încercase cu 
dinții, gândindu-se de ce i-au strâns soldaţii si iarăşi capul i s-a luminat si 
mila a lăsat-o în urma. „Pe pământul Daciei nu mai poate fi milă — isi zise 
Licibis — pământul e al nostru și mila numai pentru noi o vom păstra”. 

Il dezbrăcă repede pe cel care-i semăna la statură și dispăru printre 
copaci. Se mai arată abia pe la jumătatea drumului, între Campidava si 
Vidriva, pe drumul care lega cetatea de la ses cu cea de la poarta munţilor. 


Aci, la jumătatea drumului, întâlni nişte bejeni ce veneau speriați dinspre 
Campidava. De la ei află că în puternica cetate intraseră romanii pustiind-o 
şi prinzând-o pe însăși sora regelui care-i așteptase pe romani aici, pentru a- 
| ademeni pe împărat si a-i răpune zilele. 

— Dar tu cine esti? îl întrebă bărbatul negricios care conducea grupul. 

— Vin de la Sarmizegetusa si mă îndrept spre arcasii de la Alut. Cum se 
poartă romanii? 

— Ard totul, ucid, petrec. Cândva băurăm si noi vin din testele lor, acum 
vor ei să ne-o plătească, aici pe pământul nostru. Moarte romanilor, tinere! 

— Moarte romanilor! Dar ai putea încă lupta si dumneata, și tovarășii 
dumitale? 

— Ne şi ducem la maimarele cetăţii Vidriva, pentru a ne folosi la 
întărituri, că noi asta ştim să facem. Cu bine! 

— Zamolxe fie-ne în ajutor! 

Licibis îşi dădu bine seama că de acum romanii vor apuca valea Alutului 
în sus. Poate o coloană va veni și pe aici. Dar grosul, în fruntea căruia se 
află împăratul, se va îndrepta pe acolo, tăindu-și drum larg pentru a putea 
trece serviciul tehnic, catapultele, mașinile de asediu, berbecii, și mai ales 
turnurile înalte de atac si „scorpionii”. Poate că singurele masini de care 
romanii nu se folosiseră până acum în Dacia erau carele regesti, hotărâtoare 
în luptele de infanterie, în câmp deschis, despre care dacii auziseră, dar nu 
le văzuseră vreodată. 

Licibis hotărî să se lase în jos, până se va apropia de romani. Merse tot 
restul zilei si noaptea până se stinseră stelele, când auzi huruitul acela al 
palustrelor si carelor celtice, in care romanii duceau bagajele si tot 
echipamentul de război, proviziile şi furajele, vasele de gătit, bucătăria. Cu 
salturi de jivină ocoli drumul. „lată-i! Romanii!” Coloana care va ataca 
Vidriva, să fi tot ieşit, după cântatul cocosilor, din Campidava. 

Aceasta este legiunea a XIII-a Gemina, formată de Augustus în anul 27 
din două legiuni cu acelaşi număr și supranumită Pia Fidelis, pentru gloria 
de care s-a încărcat în luptele din Panonia, din Germania, după dezastrul lui 
Varus, din anul 9, în pădurea Teutoburgului, în expedițiile lui Othon, 
Vitellius, Vespasian si mai apoi Traian. Pentru o mai mare siguranţa, 
tribunul Publius Quintus Volusus, dispuse ca marșul spre Vidriva să se 
desfăşoare în formaţie de luptă. In față e ariergarda călare și pedestră, 
comandată de crudul centurion Ligarius. Soldaţii sunt înarmaţi cu săbii și 
lănci (pilum); la fel sunt înarmaţi și soldaţii din cele două flancgarde, stângă 


şi dreaptă. Vine apoi grosul armatei: întâi cohorta lui Decimus cu cignonii si 
vexilarii!! ei, toți călări. După cohorta lui Decimus sunt înşirate trupele 
auxiliare, din care se desprinde mereu un manipul de genişti, care execută 
din mers lucrări de lărgire a drumului, pentru a putea împinge mașinile de 
război și asediu. Printre calaretii lui Decimus sunt insirati și pedeștri, între 
burtile cailor, dar cea mai mare parte a infanteriei ocupă locul dinainte, 
înaintând pe trei rânduri: hastati!2!, principes'?!, triarii. În urma vine încă o 
cohortă de cavalerie care asigură spatele si prin care se tine legătura cu 
coloana cea mare, condusă de împărat. De aceea, din această cohortă se văd 
venind și plecând mereu călăreţi, iar când e vorba de vreo veste mai 
importantă, atunci Volusus oprește întreaga coloană, schimbă gesturi si 
cuvinte cu ceilalți comandanţi, centurionii prior si posterior Numerius si 
Saserna şi decurionii Appius si Sextus. Tribunul Volusus e călare pe un cal 
negru ca noaptea. Penele albe de cocor, din vârful coifului, îi flutură semet. 
E un om tăcut si dacă cineva ar vedea încruntătura dintre ochii lui, acum 
ascunsă de pavăză, ar spune că în vorbirea lui Volusus vorba ,,crutare” n-a 
existat vreodată. Înaintea calendelor lui septembrie va împlini patruzeci de 
ani. Are de gând să-și sărbătorească evenimentul printr-o faptă care să-i 
înscrie numele măcar pe vreuna din plăcile de bronz, marmură sau aur 
aflate deasupra niselor din pereţii Senatului, la Roma veşnică. Asupra 
acestei fapte glorioase meditează Volusus și se pare a-i fi dat de rost aici, si- 
| face să se simtă mare, puternic, si să le mulțumească zeilor care i-au 
luminat capul si l-au ferit de moarte simplă. Planul i s-a ţesut în minte bine 
şi acest plan va grăbi căderea Sarmizegetusei. Nu se va opri la Vidriva, 
dupa cum i-a poruncit Traian, ci se va repezi cu cohortele sale prin munţi, în 
spatele barbarilor. Le va vari groază-n oase si atunci isi va da seama 
împăratul de toată nedreptatea ce i-a făcut-o zicându-i să nu hotărască nimic 
de unul singur, în lupta asta, ci să se sfătuiască în toate cu centurionii şi 
decurionii şi să-l vestească pe el, împăratul: „Căci suntem în Dacia, 
Volusus, și luptăm cu un dușman la el acasă, a cărui vitejie nu e cu nimic 
mai prejos decât a noastră. Nicăieri nu sunt mai sigure dezastrele militare ca 
pe aici. Ai auzit si tu de dezastrul lui Varus. Bati Vidriva si te instalezi acolo 
până va veni vremea de pornire. Deocamdată, izbândă la Vidriva, Volusus, 
şi nu uita că esti în fruntea legiunii a XIII-a Gemina și asta iti spune totul.” 
Surâde perfid Volusus la tactica asta blajină a împăratului, aici, în Dacia. 
La Rin nu era asa, se vede ca deja împăratul imbatrdneste. Asta e cariera 
militară, face ca oamenii să se treacă repede. Nu, el e pentru surprindere, 


pentru mișcare si înspăimântare, să cadă peste duşman ca fulgerele si 
trăsnetele lui Jupiter. Își scutură capul Volusus, iar penajul înalt flutură şi 
străluceşte în bătaia lunii. Socotelile lui îi ies altfel si nu-i dau pace pentru 
că nu se potrivesc cu cele ale lui Traian. Vestea uciderii celor doi soldaţi 
trimişi iscoade înainte nu-l îngrijorează, căci e de aşteptat; e tot ce pot face 
barbarii să se ferească de luptă, şi starea asta de inactivitate îl supăra şi ca s- 
o uite poruncește grabă și mai multă patrulare. Din coloană ţâşnesc rând pe 
rând călăreţi, scotocesc în pădure, vin apoi din sus făcând semne că nu e 
nici o primejdie. Un călăreț roman a trecut pe lângă Licibis care stă vârât 
sub un strat gros de frunze în putrezire. Calul sforăie si se ridică în două 
picioare. Soldatul îl strunește şi se apleacă pe coamă gata să arunce pilumul. 
Nevăzând nimic, începe să-și certe calul și face întoarsa. Licibis putea să-l 
ucidă cu o săgeată trimisă mestesugit, dar avea alt plan. După fuga 
calaretului ieși tiptil şi o lua la fuga, din copac în copac, până la locul unde 
drumul se strâmtează, trecând printre două gâlme de pământ golas sau de 
piatră acoperite. 

Săltă în fagul din apropiere, din sus de strâmtoare, încălecă o creangă 
groasă, isi pregăti arcul si săgeata otrăvită la vârf si aşteptă. Tot mai bine 
vedea penajul cel alb venind si bănui că poate fi al comandantului. ÎL urmări 
cum se apropie și-n clipa cand isi răsuci capul să-i spună ceva penajului 
roşu din stânga, săgeata lui tasneste scurt, înfigându-i-se în grumaz. Nici un 
strigăt nu i s-a auzit. Volusus se încovoie doar înainte, și-și îngroapă fata în 
coama calului. Acesta se sperie şi dă să iasă din rânduri. Proaspătul tribun 
Marcellus i-apucă zăbala cu o mână, iar cu cealaltă sprijini trupul moale al 
lui Volusus, gata să cadă. 

Se dădu comanda de oprire si în același timp altă comandă puse în 
mișcare flancurile marginase, care se afundară în pădure. Se aprinseră torte. 
Unul din medicii legiunii se prezentă în grabă. Îi smulse cu dibăcie săgeata, 
îl ascultă la piept, dar se ridică spunând neaşteptat: „E mort”. În timpul ăsta 
Licibis fugea ca fiara înspre Vidriva, gândind că poate cetatea nu o fi fost 
atacată. Vestea morţii năprasnice a lui Volusus încremeni inimile, le atata 
ura soldaţilor, căci pentru virtuțile sale războinice generalul Publius Quintus 
Volusus era un comandant iubit. Totuşi nu se-ntâmplă nimic atunci, am zice 
dimpotrivă: ordinea fu si mai mult sporită. 

Comanda coloanei fu preluată de tribunul Marcellus si acesta porunci 
popas pe-ntreaga legiune. La steaguri fură arborate beme. Încă de cu 
noapte, decurionul Sextus, în fruntea a doisprezece călăreţi, alergă în urma 


lui Traian. Vestea morţii lui Volusus îl consterna pe împărat. L-a încercat la 
început un gând, sa vină să-l vadă si să-i vegheze înmormântarea, căci, 
oricât de încrezut a fost Volusus, ca soldat si general l-a slujit cu credinţă, 
era unul dintre cei care făceau fala Romei. Apoi Traian renunţă la gândul 
acesta, poruncind să i se facă o înmormântare simplă, ostăşească, iar 
hotărârea privind înscrierea numelui lui în rândul eroilor și aşezarea 
bustului în senat, a fost preluată de consulul și cuceritorul Arabiei, Aulus 
Cornelius Palma, rostind-o personal la căpătâiul lui Volusus. 

Soarele se trăgea în flăcări între munți și norii se inaltau negurosi dinspre 
apus. Lumina le tivi marginile zimtate si buclate cu o fâşie de aur. Părea un 
fulger încremenit. La comanda scurtă, îndoliată, a lui Marcellus, Volusus fu 
ridicat pe braţe de către trimisii tuturor decuriilor si centuriilor şi purtat prin 
fata întregii legiuni, care-i da onorul în tăcere. In acest timp patru genişti 
săpară groapa, adânc, poate la cinci coti. Volusus fu întins apoi pe un 
catafalc improvizat şi acoperit cu o bucată mare de purpură neagră. 
Consulul Palma rosti scurt hotărârea împăratului, si trupul neînsufleţit fu 
din nou ridicat pe braţe și purtat până la groapă. Patru rânduri de frâie legate 
cu centuri de argint si aur fură trecute pe după trupul mortului, ţinut încă 
deasupra gropii. Cornelius Palma veni şi-i aseza pumnalul pe piept. 
Legiunea întreagă isi scoase coifurile. Din opt baliste tasnira săgeți aprinse 
spre cerul peste care se întindea încet seara. Norii neguroşi acoperiseră tot 
apusul și topiseră dunga aurie. Generalul mort, Volusus, fu lăsat încet în 
groapă. În timp ce asupră-i era împins pământul galben, un foc uriaş se 
înălță pe-aproape în care ardea și calul lui Volusus, înjunghiat în piept, legat 
fiind la ochi. Culeseră apoi cenuşa lui si o presărată pe tot mormântul căruia 
îi dăduseră forma unui scut dreptunghiular. La urmă, Aulus Cornelius 
Palma înfipse într-o parte a mormântului, în fata stâlpului de piatră cioplită, 
spada cea mare și dreaptă a dispărutului. De mâner atârnară o tăbliță din 
bronz pe care gravaseră cu litere negre numele lui: Publius Quintus Volusus, 
Tribun militar, Legiunea a XIII-a Gemina, Pia Fidelis. Acelaşi nume fusese 
săpat şi în stâlpul de piatră. 


* 


Înainte de a ajunge la Buridava, Tiagar se strecură de trei ori în coloana 
romană. De fiecare dată iscodi, pe cât putu, orice mijloc de a se apropia de 
împărat sau de Ochiad. De fiecare dată însă a trebuit să dea- -napoi. 
Întâmplările din ultima vreme îi făcuseră pe romani să întărească paza. În 


iscodirile sale, Tiagar se afla când înaintea, cand in urma împăratului. În 
prima încercare dăduse de urma lui Ochiad. Aflase că e purtată într-o 
lectică, iar în timpul popasurilor i se aseza cortul între cele ale generalilor. 
Ucigându-l pe centurionul Supurius, pătrunsese în timpul nopţii între 
corturi. Alte trei străji au fost trimise lui Charon, dar şi pe dac numai 
Zamolxe l-a scăpat de spada lui Valerius. Dacă apărătorul roman s-ar fi 
depărtat de cort, acolo îl ajungea sfârşitul, dar n-a făcut-o şi de ce, abia pe 
urmă s-a lămurit Tiagar. Valerius bănuia o apropiere mai mare a barbarilor 
de sora lui Decebal, nicidecum o încercare din partea unui singur dac, de 
aceea rămăsese liniştit lângă cort şi oamenii săi. Tiagar s-a scăpat cu fuga. 
Când mai era încă aproape de cort i-a strigat lui Ochiad în limba dacă: 
„Sunt Tiagar. Stau pe aproape. Cumpără un om şi încearcă singură să fugi”. 
De la ea n-a auzit nimic. Celelalte două încercări de apropiere de împărat au 
fost și ele tot zadarnice. A treia oară a aflat cu greu, oferindu-se să joace 
jocuri de noroc pe bani, că-n drumul legiunii a XIII-a Gemina a fost ucis cu 
săgeată otrăvită, în grumaz, tribunul Volusus, aprig în luptă ca zeul Marte. 

— Licibis! a rostit fără să vrea Tiagar. 

— Ce-ai zis? l-a întrebat soldatul tulburat din centuria a 5-a de fabri 
(lucrători armurieri, geniști etc.). 

— Am chemat numele protectorului meu la jocul de noroc, a zis Tiagar 
pipăind monedele; aşa e obiceiul pe la noi. 

— De unde esti, flecarule? 

— De pe tarmurile însorite ale Helespontului, si nu-mi spune flecar, cand 
iti fac cinste sa-ti fiu partener la joc. 

— Asa sunteti voi, grecii, va credeti nascuti din trei zei, dar care e acela 
al treilea n-o spune niciunul. Prostii! Nu-i asa? 

— Mai flecar esti tu, galule. Si nici jocul nu-l pricepi prea bine. Noi, 
grecii, suntem cinstiţi, nu vreau să-ţi iau banii, si asa puţini. Ma duc la 
decuria mea. S-aude că barbarul Decebal a oferit titlul de vicerege și pe sora 
sa de soţie celui care-l va ucide pe împărat. Vicleni mai sunt dacii, dar si 
oferta e ademenitoare si cred c-ar respecta-o, că sunt mândri și-și tin 
cuvântul, aşa am găsit eu scris despre ei, căci una din plăcerile noastre, ale 
grecilor, este în primul rând cititul. 

— Jar te lauzi. 

— La ce m-aş lăuda, galule, doar asta o ştie toată lumea. Numai că din 
plăcerea asta a noastră nu se prea poate trăi, e nevoie să ne pricepem la 


arme si sa ne facem lege din zicala: Ubi bene, ibi patria”. Eu unul nu umblu 
dupa glorie, mai ales în tara asta afurisita. 

— Daca scapam cu bine si de-aci, grecule, sa stii ca ma fac gospodar, 
îmi iau nevastă, fac copii si lucrez pământul pentru îndestularea lor. S-aude 
că în drumul pe la Tapae barbarii ăștia stau îngropaţi de vii si în pământ, din 
loc în loc, şi tocmai colo, când ţi-e somnul mai dulce, ies din gropi, intră 
târâş în corturi si fac harsti! Pe dată îţi împart trupul în două. Într-un fel e 
mai bine, că mori în somn, nici nu știi dacă dormi sau ai murit cu adevărat. 

— Ti-e frică, galule. Multora le e frică, dar teama e pe dreptate, atâtea se 
aud si nici nu ne-am apropiat de Sarmizegetusa. Ehei, câte capcane ne mai 
aşteaptă! 

— Cică pe tribunul Volusus l-a trăsnit aşa, ca din cer, în mijlocul 
legiunii. A fost urmărit, dar strasnic arcaş sau, cine știe, s-a potrivit sa 
nimerească. Asta se întâmplă câteodată în viata. N-ai aflat de toate astea? 

— Nu, de abia după al doilea cântat al cocosilor m-am întors de pe 
drumul Buridavei, am fost în cercetare. Nimic n-am întâlnit, nici tipenie de 
om. Dacii pândesc din locuri pe care noi nici nu le bănuim. E adevărat că 
împăratul a poruncit ca soldaţii să se tina foarte strânși unii de alţii si să 
înainteze numai așa, laolaltă? 

— Asta e poruncă veche, grecule, poate să fi-nnoit-o acum după 
întâmplarea cu corniciul Cornelius Lupus. A fost prins de o fată. Auzi, fata 
l-a dus în fata lui Decebal. El n-a ştiut asta si când a aflat si a văzut-o pe 
fată, şi-a apărat onoarea infigandu-si spada în burtă. Zic însă unii că şi-a 
făcut seama din fericire că i-a fost dat s-o vadă împlinită şi pe asta, că aşa i- 
a fost scris în oracol, că moartea i se va trage de la o fată. Era grec, ca tine. 

— Eşti foarte plăcut în toate, galule, știi o mulţime de lucruri și le spui 
asa că rămâi cu sufletul la gură. Asa fată zic și eu. L-aş vinde și pe împărat 
pentru ea, cum îi e numele? 

— Nu ştiu. E o fata de pe pământul ăsta în care ne pândeşte moartea la 
tot pasul. Dar om termina si cu asta şi-ţi spusei ce fac, las meșteșugul, asta 
fac. 

— Dar ia spune-mi. Împăratul nu vine să vadă cum lucrează centuriile de 
fabri? 

— De ce mă tot întrebi de împărat, grecule, nu cumva? 

— Ce-i trece prin gând? Nu-mi place că umblă cam razlet, așa se aude 
şi doar tu singur ai spus că locurile sunt primejdioase. 


— Si ce-i porţi tu de grijă, esti un biet soldat cavalerist și gandu-ti sta 
numai la imparat. Ia vino la centurionul nostru si spune-i cine esti, ca ai 
căutătura cam vicleana, grecule. Dacă ţi-e gândul curat trebuie să vii. 
Haide! 

— Stai puţin, i-a zis Tiagar şi-n timp ce galul se ridica să-l însoțească l-a 
izbit cu muchia îndoită a baltagului în ceafă. Galul s-a întins mai întâi 
scrasnind, apoi a mușcat pământul cu dinţii si s-a zgârcit până şi-a adus 
genunchii aproape de gură. Părea că se roagă, stând cu fata la pământ. Mai 
multi soldați trecură fără a-l lua în seamă. 

Tiagar s-a strecurat spre marginea coloanei şi repede a sărit, pe nevăzute, 
în tufisul des. De-aici el s-a ţinut cât mai aproape de coloana romană, care 
îşi reluase iarăși marșul pe drumul către Alut. Soldaţii marsaluiau în 
formaţie de luptă, neclintiti, ca si când acolo, în urma lor, sau chiar între ei 
nu s-ar fi aflat un mort. Nu-i tulbura nimic, poate chiar împăratul de le-ar fi 
murit ar fi rămas tot așa. Ba în răzbunare ar fi fost si mai aprigi. Tiagar o 
porni întins tot înainte, pe poteci laturalnice si după o noapte si o jumătate 
de zi a fost la porțile Buridavei. Aici l-a recunoscut căpetenia, căci fuseseră 
împreună în preajma lui Decebal în celalalt război. Mulțimea toată se 
retrăsese în munţi. Rămăseseră numai luptătorii. Tiagar îl sfătui să aştepte 
cu călăreţii în afara cetăţii, la adăpostul pădurii si de acolo să izbeasca in 
gâtul dușmanului, iar cei din cetate să iasă în același timp și să lovească pe 
duşman în cap. Trebuia deci să execute ei mai întâi învăluirea și n-o puteau 
face decât retezând o parte din coloană. Tiagar fu pe deplin ascultat. 

Romanii sosiră în timpul nopții si trecură la învăluire. Escadroanele lui 
Arquitus începură goana. Dacii îi lăsară să se apropie, dar îi cuprinse repede 
îngrijorarea văzând că între escadroanele de cavalerie și restul coloanei 
dușmane se interpuneau mereu si mereu alte cohorte, făcând o centură in 
jurul cetății. Trebuiau să atace de-acum. Lumina rupea cu răutate 
întunericul nopţii. Din loc în loc, pe vârfuri de dealuri, se aprindeau lumini, 
semn că la Buridava lupta e pe începute. Deodată tipete groaznice se ridică 
din cele patru vânturi. Bat clopotele de bronz, bat tobe, nechează caii si urlă 
câinii, strigăte de fiară sau de om vin din văzduh, sau din pământ, din fata 
sau din spate, si un fior de groază trece prin cohortele lui Caeso, centurio 
prior al lăncierilor din legiunea a VII-a Claudia, care ţine flancul stâng. În 
flancul drept e ca de obicei împăratul cu pretorienii si legiunea a Il-a 
Traiană, numită și Puternica. Traian ordonă ca nimeni să nu rupă rândurile 
şi să nu iasă de după întărituri. 


Din marginea pădurii ţâșnesc câini mari, flocosi, lătrând turbati. In 
mijlocul lor, iute, alergă un călăreț pe un cal mărunt şi-n spatele lui alții, în 
aceeaşi goană, cu balaurii deasupra capetelor suierdnd prin capetele de lup, 
agitandu-si cusmele, cu cutitele în dinţi, cu săbiile întinse înainte, tot spre 
gâturile duşmanilor. 

Romanii privesc nelinistiti. Pentru câini pregătesc pumnalele și săgețile. 
La vederea câinilor Traian face un semn și-n spatele lăncierilor lui Caeso 
apar încă două rânduri de arcași numizi. Între cohorte însă sunt spaţii de 
prea multi pași, si Tiagar le vede din goană si nu știe ce-i cu ele. Abia când 
e aproape priveşte îngrozit, că împotriva le sunt împinse carele regesti cu 
coase lungi la osii. Dacii izbesc în cohorta a doua si a treia, câinii se reped 
la cai și la oameni; speriaţi, caii întind de frâuri şi încep s-o ia razna, 
călăreţii legiunii Claudia sunt scoși din luptă. Dintr-un turn de asediu Traian 
urmărește lupta. Carele regesti sunt oprite de trupurile cailor uciși si de 
trupurile oamenilor. Singurii care se apără bine sunt lăncierii lui Caeso. 
Câinii se izbesc de scuturile lor pătrate, dar si aici pericolul devine de 
neînlăturat pentru că lăncierii trebuie să vâneze câinii şi calaretii daci rămân 
slobozi în atacul asupra arcasilor numizi, pe care deja îi dăduse înapoi poate 
la cincizeci de pași. Traian hotărăște atunci să alipească turnurile de asediu 
pentru a face un zid, dar în aceeași clipă rândurile de sub comanda lui 
Caeso se rupseră si însuşi centuriorul prior fu încercuit. În fruntea hoardei 
sale un călăreț dac e cel mai aprig. Se vede că e în căutarea a ceva ales și 
împăratul bănuiește c-o caută pe sora lui Decebal. Îl aduce lângă el pe unul 
din cei mai buni arcași numizi. Acesta tinteste calul. Săgeata i se infige in 
burtă, dar încă se ţine pe picioare. Abia după o înaintare de încă douăzeci de 
paşi, timp în care dacul taie cât poate, calul se poticneşte. Dacul apucă să 
sară. Continuă lupta culcând capetele cu o sabie lungă și încovoiată. De 
câteva ori trage asupră-i arcasul numid, dar nici o săgeată nu-l doboară, 
depărtarea fiindu-i în ajutor. Apoi dacul primeşte un cal de la ai săi, și toată 
hoarda se strânge după comanda sa, în aceeaşi formaţie de lance, rupând din 
rândurile romane. Câinii se mai împuţinaseră, dar îngrijorarea împăratului 
creştea. La un atac cu câini el nu se aștepta. 

Dacii apucaseră să pătrundă în dispozitiv si speriară rău caii care, rupti 
de câini, au spart deodată rândurile. Dacii înaintară destul şi când dintre 
rânduri li se arătă cortul mic, verde, păzit de Valerius, se repeziră turbati 
într-acolo, mușcând din platoşele romane, din dreapta si din stânga. Ca la 
un semn magic însă, cortul se mută în dreapta, și nu se mai văzu între 


rândurile înalte de ostași si călăreţi ale legiunii a Il-a Traiană. Capul de 
lance dac se strânse în el, de parcă s-ar fi izbit de un perete stâncos. Caii 
mari, de Rin, flocosi, speriară puţinii câini rămaşi, care se traseră 
schelălăind între caii stăpânilor. O nouă luptă nu mai putură da cu toată 
izbânda de până aici. Căpetenia Buridavei căzuse. Tiagar îi conducea acum 
pe daci. Strigă la ei din răsputeri; „Rămâneţi strânşi! Înapoi!” Si lancea 
dacă, aplecată pe caii mărunți si iuți, isi răsuci vârful spre stânga, 
îndreptându-se spre codru. Calaretii romani apucară să prindă coada șirului 
pe care o si retezară. Incercuiti, călăreţii daci luptară cu sângele siroindu-le 
pe trup si pe fata. Dar, pe neașteptate, lancea dacă ieşi din nou din pădure si 
izbi escadroanele lui Mutius, care se repliară la comanda decurionului, în 
zid, aşteptând lupta în fata. Dacii şi-i culeseră pe ai lor, dar din nou se 
traseră în pădure. 

Romanii nu îndrăzniră să intre. Zidul din escadroanele lui Mutius rămase 
așa, așteptând porunca împăratului. Vestea veni curând: legiunea a XIV-ea 
Victrix reușise învăluirea prin partea de răsărit a Buridavei. Aflând de 
învăluire, Tiagar grăi încet către cei din apropiere: „Sunt multi. Ah, de n-ar 
fi atâţia!” şi porunci retragerea, în liniște, tot prin pădure, pe porţiunea 
îngustă ce le mai rămăsese în dreapta apei Buridava. Apucară apoi drumul 
spre munţi. După ce se aflară cu toţii la adăpost, Tiagar numi o noua 
căpetenie si îndemnându-i să grăbească spre Vidriva, pentru a lupta in 
rândurile celor de acolo, isi luă rămas bun de la toți, pe drumul îngust ce 
vine dinspre munți şi trece peste dealuri până în josul și susul râului Alut. 


* 


Ca un balaur nesfârşit, ce se târăște miscandu-si solzii, legiunile romane 
înaintează si împăratul le vede de pe înălțimi mersul tăcut. Zările încep să 
se închidă, codrii bătrâni se înalță între pământ si cer, dealurile isi îndoaie 
spinările între două ape. Tăcerea și întunericul ameninţă, în cale vin tot mai 
multe solii de pace, dar soldaţii lui Decebal stau la pândă. Multi pileati îi ies 
împăratului în cale, cerându-i îndurare. Sunt bicisnici şi vin prea aproape. În 
ochii lor mici nimic nu se mai vede, și împăratul ar porunci să-i 
măcelărească iute, dar unii îi dau informaţii preţioase, trădându-l pe 
Decebal. Și iată venind acum solii din partea carpilor, si a celților 
germanici, şi a roxolanilor, cu toţii cerându-i să se întoarcă și să facă pace 
cu dacii. Apoi i se aduc veşti din drumul dinspre Tapae, si de la Celsus, 
oprit sus, în munţi, la izvoarele Rhabonului. 


Aceeaşi hartuiala si nici o luptă mare. Îi spun că pentru a-i înspăimânta, 
dacii au rezemat scuturi de trunchiurile retezate ale copacilor, iar cea mai 
amenințătoare e prăvălirea bolovanilor în drumul lor spre munţi. Mai află 
împăratul că chiar Cornelius Lupus, soldat viteaz în legiunea Flavia, a fost 
ademenit, prins şi dus chiar la Decebal. Isprava a făcut-o o fiică a dacilor, 
cu nume care parcă numai prin Mesopotamia l-a întâlnit, Nevina... 

Multe află împăratul, dar nimic nu-l clintește din hotărârea de a cuceri cu 
totul Dacia. 


x 


Legiunea a XIII-a Gemina, de sub comanda legatusului Marcellus, urcă 
din greu spre poarta de la Vidriva a munților Rotoli. Drumul e îngust si cu 
stăvilare din loc în loc. Atacurile de hărțuială se tin lant. Instiintat fiind 
Traian de înaintarea tot mai grea a lui Marcellus îi trimite în ajutor încă 
cinci centurii: două de fabri, una de cornicines, una de tubicines, si mai 
multe masini de asediu, mai ales berbeci si mantelute, adica tot 
echipamentul unei legiuni. Aceste trupe auxiliare sosisera de curdnd, aduse 
din Siria si Cilicia. Soldatii auxiliari erau in cea mai mare parte straini, 
recrutati din afara Italiei si platiti ca mercenari. Traian mai porunci ca spre 
Vidriva, pe apa Buridavei, până sus în fata cetăţii, să fie construit un nou 
drum. Construcţia s-a făcut greu, căci era drum ca de o zi si atacurile 
dacilor se ţineau lanţ. Pe noul drum mașinile de război fură împinse mai 
uşor. 

Cam la cinci sute de pasi de Vidriva, Marcellus porunci popas de noapte. 
Vremea e închisă, stâncile din apropiere sunt îngropate in nori, si nici turnul 
de deasupra porții nu se mai vede. Marcellus aşază tabăra pe un tapsan gol 
care foloseşte probabil dacilor ca loc de târg. După ce ordnduieste straja în 
linie de bătaie cvadruplă, porunceste ca fiecare praefectus cohortis să vină 
să ridice stipendia semestrială pentru ostasii sai, căci a sosit cu ea cvestorul 
Nicius, si pentru că soldații s-au purtat vitejeste împăratul a poruncit ca 
stipendia să fie dublată si plătită în dinari. În timpul acesta, temându-se 
totuşi de un atac masiv din partea dacilor, Marcellus porunci genistilor să 
ridice fortificații în partea dinspre munte. Fu ridicat un val înalt si lat din 
pământ si trunchiuri de copaci. În val înfipseră, cam la doi pasi depărtare, 
pari groși si ascuțiți, dincolo de care, jos, păzeau străjile. După ce-şi primiră 
stipendia şi cinară, soldaţii trecură la odihnă. Mulţi nu dormeau în corturi, 
nici nu fusese atâta loc pentru întindere, ci isi făcuseră adăposturi din crengi 


si haine. In timpul nopţii, însă vremea se porni mare, norii se rupseră, 
fulgerele şi tunetele se îndesiră. Stâncile din apropiere hăuiau într-una, apoi 
se dezlegară băierile cerului și apele se strânseră în suvoaie si săpară valul 
de pământ jos până îşi făcură loc la vale. Nu-si dădu însă nimeni nelinistea 
pe fata, tabăra părea că într-adevăr doarme. Dar după repetate fulgere legate 
vârfurile lăncilor se aprinseră de parcă cineva le-ar fi uns cu fosfor si le-ar fi 
pus foc.!® 

— Ard lăncile! a strigat cineva. 

Vestea îi sculă pe multi si cu capetele acoperite de scuturi se îndreptară 
spre acele focuri crezând că în tabără au pătruns dacii. Nu se ciocniră însă 
de nimeni, lăncile luaseră foc singure si asta îi miră pe toţi si mai mult 
crezând că asupră-le s-a abătut mânia zeilor daci. Dacă atunci dacii ar fi 
atacat, dezastrul lui Marcellus ar fi fost de nedescris. 

Dacii atacară abia spre ziuă, când vremea se mai potolise. Atacul veni în 
direcția valului, lovindu-se de el, şi se împărți în două, înaintând pe la 
capetele valului de pământ. Erau puţini dacii si după o stricăciune mare in 
rândurile alarilor ordinari si extraordinari, din flancul stâng si drept, se 
retraseră pe același drum, ducând cu ei pe praefectus cohortis, Antinius, 
căruia în timpul luptei un dac îi reteză cu spada mâna dreaptă. 

Pe ceilalți romani capturați îi uciseră îndată și-i azvarlira în parii ascuţiţi 
ai valului de pământ. Romanii nu se repeziră în urma lor, temându-se de 
vreo capcană. Asa era, de altfel, şi ordinul împăratului, ca înaintarea să se 
facă numai în bloc. Pe drumul cel nou, pe care îl construiau mergând, 
legionarii şi tot echipamentul legiunii a XIII-a Gemina s-au apropiat de 
Vidriva. 

În dreapta si în stânga ei văd stâncile înalte. Poarta, la rându-i, are în fata 
un zid de bolovani mari, colturosi. Asediul începe imediat — bolovanii din 
fata fiind sfaramati cu-ncetul de berbeci. Pe poarta care se ridică singură 
romanii dau să pornească buluc, dar răcnetul lui Marcellus îi opreşte la 
timp. Abia apucara să se dea la o parte din fata bolovanilor rotunjiti, mari, 
care se rostogoleau cu repeziciune pe drum, în jos. Câţiva berbeci fură daţi 
înapoi și împinși la vale. Arcașii lui Marcellus pândeau de după stânci. 
Văzând că bolovanii nu i-au izbit destul pe năvălitori, dacii Vidrivei lăsară 
cele trei rânduri de porți. Marcellus poruncește să fie puse în linie de bătaie 
catapultele şi balistele. Pentru a le feri de bolovani le așeză pe după copaci 
sau le ridicară în fata stăvilare late si înalte, tot de bolovani. Asupra turnului 
de deasupra porţii se îndreptară tot felul de proiectile si materiale 


inflamabile. În acelaşi timp lângă poartă sunt strecurate butoaie cu sulf si cu 
smoală cumpărată cu bani grei de la negustorii Babilonului, căci acolo se 
afla lacul acela negru al cărui abur vătămător ucidea orice viețuitoare. Banii 
erau dati cu zgarcenie de furnizorii armatei romane, dar n-aveau ce face, 
căci Asiria şi Mesopotamia încă nu fuseseră prefăcute în provincii romane. 

Cucerirea lor îi sta în gând lui Traian după supunerea Daciei, aşa după 
cum Caesar, la sfârşitul războiului alexandrin, african și spaniol, voia să 
pornească spre Dacia lui Burebista. După un foc susținut al balistelor partea 
din lemn a tumului cetăţii se aprinse. Foc li se dădu si butoaielor de sulf si 
smoală. Flăcările topiră fierul forjat al porților, dar aceeaşi avalanșă de 
bolovani mătura butoaiele, imprastiind sulful si smoala încât flăcările fură 
latite şi atatate. Alarii lui Thobena se repeziră prin tăietura porţii, dar dadura 
înapoi din calea sfoarei de bolovani pornită iar de sus. Carnea se amestecase 
cu pietrele, dar alarii lui Thabena încercară încă să se strecoare cu iuteala 
printre bolovani. Zadarnic. Romanii aduseră casutele din bârne scurte si 
groase, se vârâră în ele și intrară în cetate sub ploaia de bolovani şi câștigară 
tot mai mult teren. Dacii se ridicară pe stânci de unde aruncau, cu disperare, 
cu tot ce aveau: bolovani, sulițe, săgeți, prastii, dar numărul lor fu copleșit 
de cei 6000 de legionari ai lui Marcellus și de alte 3000 de auxiliari. 
Însângeraţi, cu pierderi mari, supraviețuitorii se traseră înăuntrul munţilor 
Rotoli, în locuri doar de ei stiute pentru regrupare și întărire. 

Si încă înainte de răsăritul soarelui, căci se făcuse vreme buna după 
furtuna de cu noapte, o grupă de opt barbosi îl ducea pe praefectus cohortis 
Antinius la Sarmisegetuza pentru a-l preda lui Decebal. 

Romanii se instalară în cetate în cea mai mare parte dărâmată. Încă 
înainte de a înceta lupta, Marcellus l-a pornit pe centuriu posterior, Labino, 
spre coloana condusă de Traian cu vestea că Vidriva a căzut. 

Luând în suflet durerea cetăţii răpuse, Licibis, care mersese la luptă 
semănând moartea în rândurile romanilor, se îndreptă, pe înserate, pe 
drumul care coboară în valea Rotolului. Ocoli munţii Rotoli si avea să iasă 
la Alut, să afle despre Tiagar ceva. Căci de șase ori răsărise și apusese 
soarele şi mâine a șaptea oară avea să se rotească. 


ok 
De la Buridava, Traian apucă in sus, pe valea Alutului, având înainte si 


in urmă patru legiuni. Tot timpul înainta în formaţie de luptă. Fiecare 
legiune iti grupase oamenii în falange, după sistem macedonean. 


Această mișcare de rânduri îi făcea pe romani invincibili în lupta pe 
teren deschis. Se combinau in toate chipurile si se acopereau unii pe alții, 
încât deveneau o unitate activă. Mai sus de Buridava, împăratul porunci 
popas. Era ziua în amiaza mare, în ora a unsprezecea și soarele dinaintea 
calendelor lui Augustus dogorea plăcut, după furtuna ce trecuse și peste ei 
cu o noapte înainte. Si mai plăcută îi fu lui Traian vestea ce o primi de la 
Marcellus despre căderea Vidrivei. Decebal e incoltit la Tapae — Hadrian, la 
izvoarele Rhabonului — Celsus, la Vidriva-Marcellus, si aici el cu forțele 
principale. Dinspre Donaris vin rostrele ușoare pe apa Alutului în sus, 
transportând legiunea a XXX-a Ulpia, supranumită Victrix. Planul sau de 
război în Dacia se leagă asa cum l-a gândit. 

Pe malul drept al Alutului e drum tăiat încă din războiul celălalt. 
Decuriile lui Quietus se află în frunte. Vin apoi cohortele lui Maximus. La 
locul ce se cheamă „Pe Cârlige” coloana cea mare face popas. Se află intrați 
deja în munţi. Dincolo de apa spumegată, vuitoare, pe malul celălalt se 
înfige în apă un pinten de stâncă, legându-se cu muntele ca un copil ţinut de 
mână de un uriaş. Se lasă amurgul blând peste apele mânioase si peste 
pădurile dese şi sus de tot, în jurul stâncilor înalțe și ascuţite, se rotesc, 
tipind a hoit, vulturii. De pe calu-i sur Traian opreşte garda, întinzând mâna 
dreaptă spre acel pinten de piatră. 

— Masa Traiana, zise Licinius Sura. 

— Precum ţi-e voia si fantezia, Sura, zice împăratul sărind voios de pe 
cal, și parcă niciodată nu i s-au potrivit mai bine ca acum vorbele ce se spun 
la Roma despre el: „Fortitur in re, suaviter în modo,”!2! 

La un semn, centurionul genist Lepidus isi luă oamenii si până la 
scăpătatul soarelui podul de vase peste apa din strâmtoare fu gata. În stâncă 
săpară trepte înguste si dese, iar deasupra neteziră piatra pentru aşezarea 
cinei împăratului si a generalilor săi vestiți. 

În acest timp, vitejilor distinși în luptele de până acum, mai ales la 
Campidava si la Buridava, împăratul cu mâna sa le împărți distincţii: 
lanţuri, coliere, agrafe, diamante, sulițe, vexile, armuri si alte obiecte 
militare, precum si multe medalii si bani. În același timp le vorbea de 
triumful ce-i așteaptă la Roma, în câmpul lui Marte, ca distincţie supremă. 
Porunci apoi ca prizonierii daci să fie ucişi, pentru a nu le mai auzi vaierele 
căci: „în timpul luptei legile tac”: Silent leges inter arma — și se indrepta 
împreună cu Livianus şi Maximus spre acel cort rotund, cu vârful ascuţit, de 
culoare verde care adăpostea o pradă scumpă. Valerius îi întâmpină abătut. 


— Ce-ti face comoara, Valerius? întrebă împăratul cu aceeaşi bună 
dispoziţie. Răspunsul lui Valerius veni cu oarecare întârzire. 

— Tace, imperator. 

— Si asta te miră, zise Traian; sigur că tace dacă nu ne cunoaște limba. 
Puteai până acum s-o înveţi o elegie de Ovidius sau câteva strofe safice de 
Catulus, poeziile se învață mai ușor: 


Ille mihi par esse Deo videtur, 
Ille, si fas est, superare Divos 
Qui sedens adversus identidem te 
Spectat et audit... 

(Zeu îmi pare a fi acela, chiar pe 
Zei întrece, aș îndrăzni a spune, 
Care, stând alături, mereu te-aude 
Si te priveşte...) 


— Prea binevoitor ţi-e cugetul astăzi, Ulpius Traianus, de aceea vei avea 
înțelegere si pentru mine, luându-mă de lângă fata asta. O asemenea cinste 
s-o mai poarte şi altul, imperator. 

— Vrei să spui, o asemenea primejdie, Valerius. Nu uita că e sora lui 
Decebal şi că multe încă ne mai așteaptă până s-o ducem vie la Roma. Poate 
că acolo va imbratisa legea noastră si ai s-o vezi îmbrăcată in stolă alba 
trecând cu pași mărunți prin Forumul ce-l vom construi cu aurul Daciei. Vei 
vedea-o pe fereastra bibliotecii care-mi va purta numele, unde ca si mai- 
nainte te vei desfăta cu cititul. Si atunci nu-ți va mai părea rău că în Dacia ai 
dus o viaţa ca de captiv. Mai bine scoate-o din cort s-o vedem, poate că s-a 
mai îmblânzit şi nu mai are gânduri ucigașe asupra împăratului Romei. 

— A slăbit foarte mult, Ulpius Traianus, si se uită ca o fiară. Nu mănâncă 
mai nimic. Din când în când plânge. 

— Totuşi, adu-o, s-o vedem. 

O scoaseră pe Ochiad din cort mai mult târând-o. Părul ei mătăsos luci în 
bătaia ultimelor raze ale soarelui în apus. Ochii îi tinu o vreme închiși, apoi 
îi deschise mari si inlacrimati. O tomitancă adusă de la Tomis pentru că știa 
limba băștinașilor, se apropie ca la cinci paşi de împărat. 

— Porunceste, luminate, zise tomitanca. 

— Intreab-o dacă doreste să ne spună ceva. 


Tomitanca îi vorbi în limba daca. Ochiad isi strânse o data ochii de 
lacrimi și vorbi tinandu-si capul sus. 

— Să crute Dacia si fac orice. Tot aurul dacilor îl va avea în carele 
romane, iar pe mine sclava lui. 

Tomitanca îi traduse împăratului vorbele fetei. Traian se uită la cei doi 
tribuni ai săi, apoi zise: 

— Dacia singură şi-a hotărât moartea. Cand i s-a cerut pacea n-a 
respectat-o şi nici n-ar respecta-o vreodată, căci nu vrea să fie supusă 
Romei. 

— Dar cu ce drept Roma se întinde până aici? zise fata de îndată ce 
tomitanca îi dădu răspunsul împăratului. Dacii nu pot trăi decât liberi. Să le 
lase libertatea și va avea aurul lor, şi pe mine şi câte fecioare vor dori din 
Dacia. 

Împăratul răspunse că sunt legi mai presus de oameni și că ei ca soldaţi 
merg după voinţa lor, adică a zeilor. 

— Atunci doresc să fiu ucisă sau să fiu lăsată să-mi iau zilele, zise 
Ochiad, privindu-l încruntat pe împărat. 

Traian o indemna să se linisteasca până se termină războiul, apoi îşi va 
alege singură felul dorit, bucurându-se de frumuseţile Romei sau coborând 
în împărăţia zeului lor, de sub pământ, și plecă. Valerius o invită la o 
plimbare prin tabăra romană, dar Ochiad se retrase în cort și plânse 
amarnic, până târziu, când răsări luna. 

Înserarea se lasă în lumini fumurii, apoi tot mai închise. Se iviseră 
zburătoarele de noapte. Focuri de tabără se aprind în mai multe locuri. 
Soldaţii își pregătesc si ei cina. Prin apropiere, fiarele adulmecă mirosul 
cărnii fripte. Caii ciulesc urechile si sforăie nelinistiti. Sus, pe stâncă, se 
aprind făclii și sunt întinse bucatele pentru gustatio: ouă, stridii, cotlete de 
căprioară, peşte proaspăt, salată si vin de Rhodos. Traian trecu râul, si 
primul urcă scările stâncii, Maximus, apoi Licinius Sura, şi-n urmă ceilalți 
legaţi ai legiunilor sale. Făcură mai întâi cerc și rostiră în tăcere o scurtă 
rugăciune. 

Se aranjase o cină ca în timpuri de pace, acasă, la Roma. De aceea, după 
gustatio fură aduse alte feluri de mâncare: întâi cena prima, a I-a cena 
altera, dar împăratul nu mai mâncă decât obisnuitul ficat proaspăt, fript pe 
cărbuni si friptura de sturzi, după care supse rodii si nu mai bau nimic. In 
schimb generalii stinseră toate bucatele, goliră oenophorumurile şi-l lăsară 


pe împărat să-și facă odihna pe patul simplu asternut, căci ceruse să doarmă 
sub cerul liber. 

Obisnuia, de altfel, să se culce devreme, fără să se dezbrace de 
veşmintele militare. Noaptea se lăsase. Pe vale, dincolo si dincoace, focurile 
încă mai ardeau pe-o porţiune de mai bine de două sute de paşi, pe tot 
prundul apei şi pe fâșia de pământ de dincolo de şosea. Traian se întinse 
întâi cu fata-n jos și-și sprijini barbia în palme. Privirile si le rotește într-o 
parte şi-n alta, apoi se întoarce pe spate și-și opreşte ochii pe bucata de cer 
negru, găurit de stele și zimtat de vârfurile stâncilor. Apoi platosa cea 
neagră de deasupra începe să fie luminată dintr-o parte tot mai mult, până 
dintre zimtii de piatră se desprinde luna ca o monedă aprinsă. O priveşte 
îngândurat împăratul, palida Selene nu-i spune nimic. Se întoarce atunci si o 
priveşte alergând pe apă, în valurile furioase care mușcă piatra. Se întinde 
din nou și închide ochii, renunțând voit la orice gând şi adoarme. Mintea 
însă îi e agitată. De pe stânci o vede coborând pe Plotina-Pompeia, 
plângând cu lacrimi care se aprind de îndată ce scapă dintre gene, şi cu cât 
fuge de vipiile mistuitoare, cu atât mai multe se atata din propriile-i lacrimi. 
El se repede s-o scape, strigându-i să înceteze a mai plânge. In zvâcnirea 
aceasta se rostogolește si e gata să cadă de pe stâncă. Îl trezeşte spaima 
alunecării şi priveşte speriat în juru-i noaptea cu toate câte le știe. 

Aruncându-și ochii prin deschizătura cortului Ochiad zăreşte luna de 
după vârfurile munţilor Căpăţânei. Tabăra doarme. În apropiere se aud 
greierii, dar de undeva se aud si nişte fluiere, ca de ciuf. Cade în genunchi si 
după o scurtă rugăciune către zeița Bendis, scoate capul afară. Straja o 
oprește, dar ea se zbate să iasă. Auzind mișcare în cortul alăturat, Valerius 
iese dintr-al său şi vine să afle ce se întâmplă. Ochiad îl prinde de mână şi-l 
roagă cu ochii şi cu mâinile s-o urmeze la apă. Împreună cu două străji, 
Valerius vine în urma ei până la marginea apei. Fata se repede și-și spală 
fata. Banuind-o c-ar vrea să se înece, una din străji trece în fata ei, intrând 
în apă. Ea se trage pe prund si pe genunchi isi sprijină mâinile și barbia. 
Privind fix apa, i se pare că e luată de valuri si ţinută deasupra, că scăpase si 
că a ei e libertatea și poate să alerge oriunde. Valerius se așază și el mai în 
spate şi ca niciodată îl cuprinde rușinea, căci trei bărbaţi cunoscuţi pentru 
vitejia şi mintea lor să păzească o fată care poate nici n-a împlinit 
optsprezece primăveri. Se ridică şi s-apropie de ea, făcând semn străjilor să 
se retragă. Se aşază pe un bolovan alb si începe să arunce cu pietre mici în 
valuri. 


Jur imprejurul lor e tabara romana cu centurile de straji si cu cate patru 
cohorte pe picior de lupta: una in susul coloanei, alta in josul ei si celelalte 
două in parti. În faţă e si apa Alutului, care-i apără, si din când în când 
alunecă pe coama valurilor corăbiile ușoare ale aprovizionării, care coboară 
şi vin dinspre Istru. Trece asa o vreme si fata n-are de gând să se clintească. 
Îi întinde mâna si Ochiad i-o tine strâns, îndemnându-l să stea. Se aşază. El 
îi caută fata, ochii ei mari se umplu de lacrimi si o durere grea îi sfasie 
inima romanului. Acolo în inima sa se născuse ceva pe care nu-l voise, şi 
din cap nu-i ieşea o maximă pe care o învățase din scrierile lui Menandru: 
„Cedant arma togae, concedat laurea laudil”'®!. fi aşază capul fetei pe palma 
sa şi cu mâna cealaltă îi mângâie obrazul tras si părul alburiu. 


* 


La Sarmizegetusa, praefectus cohortis, Antinius, este dus în fata lui 
Decebal. Ciotul mâinii tăiate e învelit în pânze albe de in. Vestiţi în leacurile 
lor, dacii l-au oblojit si durerile parcă au fost luate cu mâna. Îl supără doar 
ciotul cu care se izbeste la orice răsucire si atunci îl furnică durerea. Mai 
tare îl doare însă sufletul. Zeii l-au pedepsit si n-ar fi fost cu drept căci 
deviza sa era cunoscută în toată legiunea a XIII-a Gemina: „Salus populi 
suprema lex”!2!, Suprema sa lege a fost binele poporului roman pe care i l-a 
adus întotdeauna cu spada sa cea groaznică. Si iată sfârşitul îl ajunse pe aici, 
ciopartit si în mâinile barbarilor. Se avântase prea tare în rândurile dace, 
voia ca după cucerirea Daciei să fie făcut tribun, si despre asta se si vorbea 
printre ai săi. 

Decebal lipsea de la Sarmizegetusa. Alergase de la Tapae la izvoarele 
Rhabonului. Lovitura dată de romani aici i se părea cu atât mai periculoasă, 
cu cât soldaţii aceştia negri de aici aşteptau alte mișcări ale trupelor romane, 
ca să atace din nou. Poruncise să încerce încă o dată zdrobirea legiunii lui 
Celsus care se fortificase între munţi si aştepta. Hotărâră să aşeze trunchi 
mari de copaci pe roate puternice si să-i împingă peste romani, desi iuteala 
mişcării cavaleriei lui Celsus le cam spulbera speranţele. Totuşi rămăsese să 
încerce. În caz de nereușită, însuşi Decebal va veni aici cu oastea de sub 
comanda sa si va ataca. Deocamdată alte treburi îl aşteptau în toate părțile. 
La Sarmizegetusa i-a fost adus in fata romanul cu mâna cioantă. Marele 
preot Vezina l-a înștiințat pe rege că ofițerul roman a tăcut tot timpul. 

— Vorbeşte, romane, şi vei avea viata si libertatea, si bogăţiile Daciei, şi- 
ti vor fi recunoscători copiii nostri. 


— Pentru cuvintele bune ce mi le adresezi iti multumesc, Decebal, 
pentru că imi promiti mie, prizonier de război, viata si libertatea, si-mi oferi 
bani si alte bogății; si poate ca as profita de această perspectivă, dacă n-ar fi 
legat de ea cel mai odios lucru, trădarea. Eu să-l trădez pe împăratul meu, 
sub conducerea căruia am fost în fruntea cohortei mele la Rin, să-i aduc 
pieirea când pentru faima lui şi a Romei am luptat ca un leu timp de 
douăzeci de ani, încă de pe când era tribun în legiunea a IV-a Scythica 
cantonată, în Siria, pentru luptele cu arabii, ai căror cai sunt ca fulgerele? 
Nu, eu nu voi face acest lucru, iar pe viteazul rege al dacilor îl sfătuiesc să 
renunţe a-mi mai cere ceva care să mă dezonoreze. Pot fi ucis, dar onoarea 
mea rămâne întreagă. 

Decebal a poruncit să fie dus și păstrat pentru un eventual schimb de 
prizonieri. 


* 


Pe drumul dintre Vidriva si valea Rotolului, Licibis nu se însoţi cu 
nimeni. Din loc în loc pâlcuri de daci stau cocotati, pregătind stânci pentru 
prăvălire. E de aşteptat ca pe aici coloana romană isi va găsi pieirea, dar 
spre mirarea tuturor această coloană se opri la Vidriva, făcând lanţ între 
înaintarea celor de la Alut şi cei de la Rhabon. Așadar, șoimul munţilor 
urma să fie strâns de acest lant. Toţi recunosc aici inteligenţa lui Traian, îi 
văd ca niciodată până acum iscusinta, în luptă si gândul că de la el li se va 
trage pieirea îl face pe Licibis să zorească spre Alut să afle ce a făcut Tiagar. 

Din vârful munţilor drumul e bun doar de picior. Zmeurisul crescuse 
înalt, pe toate părțile. Jur-împrejur pământul e încins cu un brâu auriu, mai 
închis la culoare, ca bronzul, în partea din care vin vânturile reci. Tot într- 
acolo se grămădesc nori negri, fulgerati din când în când. Se pregăteşte o 
furtună, dar încă e departe. Incoace însă, fata zeiţei Bendis străluceşte în 
apele alburii ale cerului si stelele clipesc pline de vioiciune. E atâta pace 
aici sus, şi e atâta urgie jos, încât iarăși îl prinde pe Licibis starea aceea in 
care ura se luptă cu bunătatea, făcându-se până la urmă amândouă fiare. Se 
îndemnă la drum. 

La primul cot se pomeneşte nas în nas cu ursul iute din munţii Rotoli. Se 
trage înapoi. Ursul vine grăbit, mormăind. Fuge până la primii brazi. Se 
aburcă într-unul si aşteaptă. Ursul se apropie si el putin mai obosit. Îl caută 
din ochi, cu răbdare, si-ncepe să arunce cu pietre si cu lemne, unde apucă, 
mormăind tot nemulțumit. O vreme stă în fund, scărpinându-se la gât cu 


laba stângă. Licibis gândește să-l săgeteze. L-ar fi izbit în piept de la- 
nceput, dar săgețile i se imputinasera si avea încă destui dușmani de 
doborât, şi mânios se pomenește strigând: „Mănâncă-i pe romani! Omoară-i 
pe toți! Uite-asa strange-i în labe, adună-i pe toți urşii, fă-te regele lor și du- 
i la luptă cu romanii!” 

Dibuindu-l sus, ursul se scoală si vine lângă trunchiul bradului. Îi dă un 
timp târcoale, se scarpină iar bine la spinare și la gât, apoi se ridică pe 
picioarele din urmă, iar pe cele dinainte si le propteste pe trunchi. Stă asa 
încă o vreme, tot mormăind, tot socotindu-se, apoi ia trunchiul în braţe si 
începe să se tragă în sus. 

— Eşti nesocotit, îi zice Licibis. Iti cauţi singur moartea. Vino aproape, 
căci pana acum ti-au fost zilele... Dă-te jos, ce-ţi veni? N-as vrea sa te ucid. 
Hai, jos si valea. Fă-te că nu m-ai văzut şi fac si eu la fel. 

Ursul se ridicase binisor, în timp ce Licibis îi vorbea cu voce aspră. 
Mormăia mai furios si voiniceşte sălta de la o creanga la alta. Pe la 
jumătatea copacului, Licibis îl aşteptă pregătindu-și securea ascuţită ca 
briciul. Mult se socoti până să-l lovească, și-și zise c-ar putea să se lase pe o 
creangă mai în jos, apoi să coboare si s-o ia la fugă. Ar fi coborât însă si 
ursul și ar fi venit iar după el. L-ar fi gonit până la ziuă şi tare mai era azi 
obosit. Se gândi să-i spintece atunci o labă, în lung, și ideea asta fu cea mai 
bună. ÎL aşteptă dar, până veni aproape, sticlindu-si ochii mici si iar îl 
întrebă: 

— Ce vrei tu, mă! ţipă Licibis şi repede izbeste securea în laba stângă, 
crapându-i-o în doua. 

Ursul scoase un muget dureros si lung, de parca ar fi chemat toți munţii, 
îşi trase laba o data cu îndoirea crengii rupte si rămase ţinându-se numai în 
cele trei labe. Licibis sări apoi pe o creangă lungă si din trei salturi fu jos. 
Ursul rămase acolo schelălăind și-și lingea laba spintecată. Câteodată se 
uita în jos. 

— Nu ţi-am spus eu să-ţi cauţi de treabă?! Lasă, nu te mai văita atâta, c- 
o să-ți treacă si ai să fugi ca şi până acuma. O să fii un urs însemnat. Au să 
te aleagă ceilalți maimarele lor, dar ce știi tu ce soartă avem noi! După două 
rotiri ale soarelui să întrebi de mine. Asta e. Mă duc. 

Începu urcuşul o dată cu răsăritul soarelui, căci mai avea de trecut doi 
munţi și două văi până la locul ce se cheamă Toiba, unde Decebal avea 
cetate la intrarea Alutului în munţi. Sus, pe prima creastă, aprinse foc, 
scăpărând în cremene, fripse pastrama de ied si ospăta liniștit. Cerul era 


alburiu, padurile se urcasera pe munti numai pana la jumatate si nu se auzea 
si nu se vedea nimic pe cerul gol. Furtuna o apucase încă din noapte spre 
partea dinspre soare-apune a Daciei. Văzând atâta singurătate, pentru prima 
dată il fulgeră gândul spaimei, îi venea să tipe: Unde-s dacii? Adormi 
zdrobit de oboseală între tufele de bujor de munte, proaspăt înflorit. În vis i 
se arătă buna lui mamă. Îl mângâia pe frunte şi îl săruta, apoi plânse şi când 
şi el a voit să-i ridice capul, să-i vadă faţa și s-o roage să nu mai plângă, 
chipul ei s-a topit şi-n palme a strâns doar lacrimi. Se trezi târziu, spre 
conacul de seara şi mult se gândi ce va să însemne visul, dar nu îi desluși 
înţelesul. Porni înainte. 

În valea Rotolului întâlni în drum grupuri din oștenii lui Decebal. 
Veniseră peste coamele blânde ale munţilor Nicibi, spre Alut, pentru a intra 
în oastea lui Ceanstran, căruia Decebal îi încredințare apărarea la Alut. Se 
uită după ei cum mergeau aplecati si de mirare îi era că nu le mai auzea 
strigătele de moarte, căci doar nemuritori sunt cu toţii. N-aveau cu ei decât 
palose, arcuri cu săgeți, cuțite si ghioage sau sulițe. Duceau scuturile ca pe 
o povară si asta îl întrista mult pe Licibis, dar nu le spuse nici o vorbă. Îi 
salută şi o vreme merse în rând cu ei. Îl împingea inima să le zică ce văzuse, 
dar la ce bun, când ei erau aproape morţi. Le povesti doar cum a fost 
măcelul la Vidriva şi că romanii au luat cetatea, dar mai departe, încoace 
peste munte, nu vin. 

— Vor să ne strângă ca-ntr-un cleşte, a zis unul din cei trei bărbaţi cu 
care mergea în grup. 

— Asa se pare. Dar mult va mai trece până Dacia le va sta la picioare. 

— Ne-au rănit luptătorii în războiul celălalt, suntem puţini si vecinii se 
îndeamnă greu la ajutor. 

— Mai sunt si munţi pe-aci, frate, si viteji ca Tiagar. 

— Si ca fata aceea care a prins un roman si l-a dus la rege. Noi vestea o 
aflarăm înainte de a părăsi cetatea Coaste, a zis tot bărbatul acela cu faţa ca 
uleiul de nucă. 

— Aţi văzut-o cu ochii voştri? 

— Noi nu, că eram în cetatea Coaste, lucram la întărituri, dar vorba 
umblă. Se spune că e frumoasă si vitează. După pilda ei și celelalte muieri 
ale noastre au pus mâna pe arme. Luptă toată Dacia, cu mic cu mare, dar tot 
suntem puţini. 

— Nu fi îngrijorat, frate, îi zice Licibis omului abătut, si când va mai 
rămâne doar un singur om să lupte, Dacia încă trăieşte în acel luptător. O, 


zeii daca ne-ar sta mai pe-aproape! 

— O, zeii! exclamara toţi şi tăcură. 

La gurile Rotolului oştenii se opriră și trecură sub comanda unei 
căpetenii care avea misiunea să-i hartuiasca pe romani de-a lungul Alutului. 
Pregătiseră bolovani si trunchiuri de copaci de o parte si alta a munților, mai 
mult în partea stângă, pe unde trecea drumul. Dincoace de gura Rotolului 
ridicaseră un turn de apărare din bârne si piatră. Licibis se amestecă între ei, 
apoi dispăru în jos prin pădurile de pe malul drept al Alutului. Soarele se 
rotise de șapte ori și jumătate. 


* 


Selene trecuse de crucea nopții și dintr-o dată zgomote ca în Tartar 
hatane munţii. Atacă dacii după cum le este obiceiul, când noaptea cade 
spre zori. Flancurile romane sunt însă puternice, iar ariergarda stă ca un zid. 
Generalii primesc vestile si nu urcă niciunul să i le spună împăratului, îl 
cred dormind, dar el mai bine decât toţi le aude. După o scurtă hartuiala, 
liniştea se asternu din nou. Doar apa nu-și ostoaie alergatul ei la vale, 
ducând grăbită trupurile celor căzuţi în hartul dinainte. De pe malul celălalt, 
din culcușul ce şi-l făcuse pe sub frunze, vede şi Tiagar feţele cu barbă sau 
pe cele rase, dar ochii îi rămân atintiti asupra acelor doi tineri care sed pe 
malul apei. Îi vine greu să creadă că e Ochiad cu un roman. Ceva din inima 
îi spune însă că-i sora lui Decebal, cu atât mai mult cu cât apăruse în urma 
fluierăturilor sale repetate. Făcuse doar ca ciuful din pădurile Dacici. Se 
gândeşte să încerce mai întâi să afle dacă e Ochiad, apoi să se îndrepte spre 
acel picior de stâncă pe care-l supraveghease de departe, nescăpându-l pe 
împărat din ochi. Trebuia să ajungă până acolo. Va încerca pe viaţă şi pe 
moarte. Îşi leagă iute nişte crengute cu frunze verzi pe tot trupul, iar în fata 
tine, miscandu-l încet, un tufan de mărăcine. Asa se târăşte până la 
marginea apei. De acolo se uită pătrunzător. Este Ochiad. Fluieră din nou, 
subțire, rar. Ochiad nu se mișcă din poala romanului. Îşi leapădă tunica de 
care sunt prinse crengile cu frunze şi se face scăpat în apă. Înoată întâi în 
sus, greu, mai mult pe sub apă şi numai pentru o clipă îşi scoate fata din apa 
pentru a trage putere. Apoi trece în partea opusă și-și saltă, între doi 
bolovani, capul afară. Hodineste. Își pregăteşte iute cuțitul si se trage din 
nou sub apă. Vasleste puternic, pe sub apă, la vale, apoi tasneste chiar in 
fata lor. Ochiad se rostogolește. Valerius sare în picioare si-si trage sabia, 
dar nu mai apucă să se azvârle, pentru a impunge: cuțitul lui Tiagar îl 


străpunge adânc in partea stângă a pieptului. Se răsucește si cade înainte, 
spre apa. Tiagar îi suiera lui Ochiad: 

— Fugi prin apă dincolo! 

În același timp el îl apucă pe roman de păr şi-l trage adânc în apă, apoi îi 
dă drumul să-l ducă valul în jos. Își face si el vânt în valuri, în urma lui 
Ochiad. Străjile romane vin dupa ei c-au simțit tot. Sagetile suiera si soldații 
înoată aproape. Fugarii se afundă de-acum în pădure, apoi se despart. 
Ochiad pornind în jos, iar Tiagar în sus, spre a-l ataca pe împărat. 

Ochiad a fost prinsă curând. Când i-a văzut din vârful unui stejar pe 
romani ducând-o, lui Tiagar i s-au întunecat ochii. S-a strecurat printre 
copaci până la apă și a luat-o încet, în susul ei, înotând la margine și 
trăgându-se la odihnă între tufele de răchită. Din cand în când isi pipăie 
chimirul pus pe piele, în care are înfipte la rând cutitele cu mâner greu. 
Frigul îl zgaltdie, făcându-l să clănțăne turbat. Ca o umbră vine până în 
apropierea stâncii. Deasupra sa peretele se înalță pieptis. Niciuna dintre 
străji nu-l simte. Ocoleşte stânca şi urcă coasta ca reptila, prin tufele rare de 
răchită și arine. Ajunge astfel, târându-se cu caznă, la un loc unde se vede o 
deschizătură în peretele întunecat. La prima vedere se putea spune că acea 
crăpătură era prea mică pentru un om ce vrea să treacă prin ea. Asa crede si 
straja, una din multele care păzeşte somnul împăratului, dar Tiagar este 
mlădios și jos crăpătura în stâncă se lărgeşte. Acolo se strânge el, în 
aşteptare. Norocul pare că-i surâde. 


* 


Licibis se strecurase ca o sălbăticiune printre copaci, în josul râului 
Alutus, până la tabăra romană. Venise cu gândul să dea de Tiagar si să-i vie 
cumva în ajutor. Trebuia să aştepte însă un prilej pentru a pătrunde în tabăra 
romană. Acest prilej veni, chiar după al doilea cântat al cocosilor, când 
atacară dacii. El s-a-ngropat, tot așa, sub frunze putrede, în apropierea 
pădurii, foarte aproape de străji. Nu vedea prea bine, dar spera să-și afle un 
alt adăpost, mai potrivit, sau chiar să se ascundă în vreun car al 
aprovizionării romanilor. Străjile se triplară și Licibis fu nevoit să 
părăsească adăpostul găsit. Urcă pieptul unei stânci, apoi se sui într-un 
gorun pitic și de acolo prinse în bătaia vederii toată tabăra. Era fata-n fata 
cu acel pinten de piatră pe care, din cauza nopţii, încă nu vedea nimic. 
Oboseala îl chinuia groaznic și foamea şi mai rău. Se apucă să mănânce 
frunze, iar ca să nu adoarmă se impunse cu vârful cutitului sub barbă, ca 


durerea impunsaturii să-l tind treaz. De acolo vedea totul ca-n palmă, deși 
era destulă depărtare până jos si dincolo, peste apa cea mânioasă a 
bătrânului Alut. 


ok 


Cerul se limpezeste cu incetul, inchis intre stancile golase. Jos, valurile 
se zvârcolesc în copaci ca rostogolite pe treptele Genunei. Cataractele îi 
aduc aminte de Rin, dar până acum nici într-o alta parte una din cele zece 
inimi ale împăratului, aceea de soldat invincibil, nu se umpluse de dorinţa 
de a saluta Roma cea veşnică de pe aceste înălțimi, aducându-i încă o dată 
gloria. Fusese o noapte agitată și abia după al treilea cântat al cocoșilor îl 
furase somnul acela zbuciumat de soldat, pe cât de scurt pe atât de 
înviorător. Se trezise cu o mare poftă de acţiune și dacă stâncile cu semetia 
lor şi apa cea vijelioasă, cu spumă albă ca treptele Capitoliului, îi insuflă 
sentimentul acela de veșnicie, codrii de stejar şi fag care urcă până sus spre 
creste, îl fac să se încrunte. Fiecare arbore lua în ochii săi chip cu barbă 
sălbatică si plete zbârlite. Dar aici va rămâne scrisă pentru totdeauna 
izvoditura de lume nouă și la acest gând a doua inimă a împăratului se 
umple de râvnă, râvna de a dărui fiecărei provincii cucerite civilizaţia 
romană, adică de a crea o lume care isi începe o istorie nouă. Dacia e mai 
bine de jumătate brazdata de drumurile rezistente pe care-și consolidasera 
poziţiile pas de pas. Asa se si explică vorba sa ce o spune unor soli: 
„Romanii înaintează construind. Da. Învingem ca să construim”. Din nou 
ochii îi fug peste păduri, și din nou copacii încep să chiuie, să scoată prin 
vârfuri săgeți tintind cerul, si pe slăvitul soare, căci fanatici si barbari sunt 
dacii, crezându-se nemuritori. Dar somnul și apoi locul aceasta măreț îi 
vârâseră voia buna in tot trupul si cu energia de militar înăscut Traian se 
ridică de pe lacerna groasă și moale de lână de Apulia, își încheie fibula 
care-i prinde paludamentumul in întregime din purpura vișinie, apoi 
întinzându-și tunica și potrivindu-și sabia dreaptă, începe să coboare scările 
săpate în piatră. Pe fiecare treaptă se opreşte, rotindu-si privirile peste 
păduri, mirat că palele nopţii încă apasă asupra codrilor, iar apa râului a 
început să fumege. E însă prea dornic de acțiune si starea asta îi aprinde 
ochii de o bucurie ca lumina flăcării. Pe a treia treaptă de jos se oprește mai 
mult, întinde mâna. Generalii ridică braţele vânjoase: „Ave imperator! Vivat 
Ulpius Traianus Dacicus!” Strigarea într-un glas face să incremeneasca 
pădurile acelea negricioase. 


Briza rece se stinge in ape şi-n locu-i o adiere caldă îl izbeşte pe împărat 
în față, ca odinioară în câmpiile asire pe când era tribun militar sub 
comanda tatălui său, Divus Traianus Pater. Și gândurile îi fug departe, spre 
multisecularul duşman neînvins al Romei, spre Partia cea dintre Eufrat si 
Indus. Ochii şi-i opreşte asupra inegalabililor săi comandanți: zvăpăiatul si 
în același timp mult cumpănitul Hadrian, pe care-l va lăsa în locu-i la tron, 
desi nu i-a spus-o niciodată; mult credinciosul si viteazul Maximus; braţul 
neîndoit apărător al meu, Tiberius Claudius Livianus, prefect al pretoriului; 
neîntrecutul diplomat Licinius Sura, cel care mi-a susținut numele în faţa 
senatului îmbătrânit pe când eu mă aflam la Rin să apăr și să măresc gloria 
Romei, eu cetăţeanul — ex urbis — o, senatul ăsta colcăie de atâţia viermi 
neadormiti si nesatui! Nu lipseşte nici principele african Quietus, ai cărui 
cai aruncă fata pământului în urmă. E aici $i cuceritorul Arabiei, Cornelius 
Palma, si Marcius Turba care tace si face, și marele inginer al imperiului, 
Apolodor, adus din Damasc pentru a construi podul peste Danubius cel 
primitor si cu care de acum îi înfruntă pe Cronos. Sunt toţi aci. 

„Ave imperator!” răsună parcă mereu valea îngustă a Alutului şi strigarea 
se întăreşte între stânci, aşa cum va răsuna marea basilică Ulpia pe care o va 
construi de îndată ce se va întoarce la Roma. Strigarea asta e nădejdea: 
Partia si apoi India, pe urmele lui Alexandru Macedoneanul, încheind o 
viata de soldat. Boarea calda îl ademeneste viclean, și atunci se pomeneşte 
murmurând comanda de ofensivă fulgerătoare asupra Partiei. „Înainte, 
Quietus, cu cavaleria, peste fluviul Avaxe!” si Mesopotamia de nord e la 
picioare. Apoi, înotând, el trece Eufratul, si tronul de aur al lui Chosroes e 
meritat de oricare dintre aceşti viteji, în faţa cărora au tremurat capitala 
Partiei, Ctesifonul, Selencia de pe Tigru si Babilonul unde el, soldatul 
Traian, va aduce ca împărat sacrificii în casa în care Alexandru Macedon şi- 
a dat sufletul, și-și va primi al treilea nume: Ulpius Traianus Particus, căci 
titlul de Dacicus e ca şi când l-a primit în această noapte unică pe stânca 
primitoare din munţii negurosi ai Daciei. „Vivat imperator!” aclama 
generalii si cohortele de pe aproape. „Vivat Traianus Dacicus!” și mândru 
de toţi, împăratul coboară încă două trepte. Se opreşte. Generalii se trag cu 
toţii în partea cealaltă, deschizandu-i cale. Straja dinspre crăpătura stâncii s- 
a dat doi paşi înapoi, să treacă împăratul. Asa e mai aproape. Uralele 
continuă. Împăratul încă le primeşte cu braţul întins. Tiagar scoate mâna din 
tăietura stâncii. Înfige cuțitul în spinarea străjii si cu aceeași mână tine 
trupul drept, în fata sa, până apucă să iasă din ascunzătoare. Totul se petrece 


cat durează clipitul ochilor. Slabeste mâna stângă. Straja cade și-n fata 
tuturor se arată ca o nălucă un bărbos gol și însângerat. Privirile i se 
încrucișară cu ale împăratului. Cutitul vâjâi scurt și izbi în gâtul unuia dintre 
pretorieni, era Livius Severus, primul care ajunsese lângă Traian si care 
sărise în faţa acestuia. În același timp o lance scurtă i se-nfipse barbarului în 
spate, adânc, până la jumătate, chiar când se răsucise să sară iute-n apă. El 
apucă să sară de pe stâncă, dar nu mai avu puterea să ajungă până la apă si 
atunci se prăvăli până pe prundul unde rămase întins și gol. Împăratul 
coborî si ultima treaptă, si fără să spună ceva se aplecă peste fata lui 
Severus, îi mângâie părul mătăsos şi-i închise ochii. Încruntat, porni înainte, 
urmat de generalii săi. Pe pod se opri și-i zise lui Licinius Sura. 

— Lui Severus să i se taie mormântul sus, pe stânca aceea. Vom veni cu 
toţii la ceremonial. Să i se facă bust si de îndată ce va fi isprăvit să 
pornească la Roma cu el, să fie așezat în senat, între eroi. Dacul să fie 
aruncat în apă. 


* 


Licibis văzuse tot de sus. Când înțelese că Tiagar a fost ucis si că 
împăratul e iar nevatamat, rămase încremenit, apoi simțind un tremur din ce 
în ce mai inversunat în burtă, cobori si se întinse pe un tapsan între 
zmocurile de iarbă. Stătu întins cu fata-n sus. Cerul e precum sticla. Începe 
să plângă, deodată, cu lacrimi, fără zgomot, apoi izbucnește în hohote de 
plâns, chinuindu-se cu el însuși ca într-o luptă cu braţele, până plânsul îl 
vlăguieşte si rămâne ca mort. În somnul acela al durerii plânse din nou pe 
Tiagar și soarta lor. Se trezi târziu, spre amiază. 

Tabăra romană fusese ridicată. Coloana cea mare isi reluase iar 
înaintarea. Puhoiul acela pestrit părea că nu se mai termină. Dacii 
rostogoleau de pe coaste bolovani mari și trunchiuri de copaci. Pentru a se 
apăra, duşmanii făcuseră stăvilare din bârne groase si din bolovani si 
trecuseră turnurile de asediu, berbecii şi alte mașini de război pe partea 
stângă. La atacuri mai mari, balaurul se rupea, pentru a se feri, dar cum 
înceta atacul, se refăcea pe loc. 

O dată cu lăsarea serii, Licibis se apropie mult de coloana care oprise 
pentru cină în deschizătura înverzită a Rotolului. Încercă să prindă un 
roman viu pe care să i-l trimită lui Decebal, dar nu reuși, străjile erau om 
lângă om. 


Toată noaptea se hartuird dacii cu romanii, căci își făcuseră popas, spre 
miezul nopţii la Vaduri. Dimineaţa, tabăra se ridică și-n crucea zilei romanii 
ajunseră în fata zidurilor cetăţii Toiba. Cetatea era una din cele mai 
puternice fortărețe din toată Dacia. Decebal îl rânduise aici pe tarabostele 
Ceanstran, unul dintre cei mai vrednici generali ai săi, făcut tarabostes 
numai prin merite ostdsesti. În războiul celălalt fusese crunt. Calul său 
negru, înalt, cu coama lungă, cu coada stufoasă, măturând pământul, în timp 
de luptă se pornea pe un nechezat infricosator, cu limba rosie scoasă, şi 
dinţii albi, şi-l făceau înspăimântător. Calul lupta mai aprig ca cel mai 
năprasnic războinic. Pornea ca urgia, apuca cu dinţii ca fiarele cele hamesite 
şi nechezatul acela înfiorător speria caii dimpotrivă, făcându-i să se ridice în 
două picioare şi să dea dosul. În vremea asta Ceanstran, ce la Tapae, în 101, 
era doar căpetenie, urmat de cei trei fii ai sai tăiau pe treizeci de paşi tot ce 
era viu, că înșiși dacii se mirau de ei, fiindcă nu erau din Dacia centrală, ci 
coborâseră aici din pădurile întunecate de sus și intraseră în slujba regelui — 
un tată cu cei trei feciori şi toți luptau cu ghioagele. La un loc făcuseră atâta 
stricăciune romanilor, în războiul celalalt, încât fesele de legat rănile nu mai 
ajunseseră. Împăratul ştia că aceştia sunt tot ce are Dacia mai puternic, 
împreună cu regele. Cetatea Toiba, de la Alut, a doua poartă mare spre 
Dacia, fusese în întregime refăcută, înlăturându-se partea din lemn. Corpul 
cel puternic se afla în dreapta cum curge Alutul, dar pentru a închide orice 
trecere întinsese pod de piatră, în ziduri groase, până-n malul celălalt unde, 
de asemenea ridicară un tum de apărare. Apa curgea printre aceste două 
turnuri, între care fusese întins podul. Toate erau rânduite. Şi iată că romanii 
sosiră avându-l în frunte chiar pe împăratul lor. Decebal își pusese mari 
nădejdi în această cetate care închidea munţii și asta o simţea și Traian. 

Rândui tabără, si o zi și o noapte nu atacară, iar harturilor de noapte le 
făceau uşor fata căci se obișnuiseră cu ele. Pe văiugile munţilor dacii nu 
puteau ataca în număr mare și nici călări, se repezeau doar cu piepturile, 
neinfricati si dacă nu-și aflau moartea, lăsau acolo moartea. O zi şi o noapte 
Traian porunci să nu se atace, ci să petreacă, cu zgomot, cu multă voie 
bună, în jocuri sportive, ori să odihnească. În acest timp însă centuriile şi 
străjile stătură gata de luptă, respingând harturile. Dacii priveau de sus 
nepăsarea ucigasa, ochii li se inrosisera așteptând lângă cazanele cu smoală, 
sub care au ţinut foc de când romanii s-au arătat, la creneluri cu arcurile 
pregătite, la punți, unde îngrămădiseră bolovani. 


După o zi si o noapte turnurile de asediu ale romanilor intrara in acţiune 
şi berbecii înalți, aplecati înainte, care se manevrau din urmă de un singur 
om, lovind ca ciocanele. Pentru colosii ăștia din fier dacii nu aveau aici o 
armă. Ceanstran însuși cu cei trei feciori în juru-i privea din tumul cel înalt 
şi fiecare lovitură parcă le izbea capetele. Cu răbdare, intinsi pe lângă 
corturi, romanii urmăreau mișcarea berbecilor, închipuindu-și cu câtă 
spaimă se uită cei din cetate la acești monștri tacuti. Degeaba au rostogolit 
dacii bolovani, mașinile acestea de război nu puteau fi stricate. Cădeau 
bolovanii pe ele si tot asa rămâneau, lovind cu regularitate la încheieturile 
podului cu cele două turnuri. Au lovit până seara si toată noaptea, la lumina 
tortelor, si abia a doua zi o parte din pod se rupse si căzu în apă. Apoi căzu 
o altă parte și dacii se traseră cu toţii în cele două turnuri. Berbecii s-au 
îndreptat şi spre turnuri și au început aceeași bătaie ucigătoare, cam o dată 
numărând până la o sută. Din urmă veniră alti berbeci pe roate si acum în 
cele două turnuri pătrate băteau opt de toţi. Unul a fost sfărâmat cu 
bolovani, dar altul a venit în loc. Dacii trecură la alte acțiuni. Pravalira 
mulțime de stânci, dar multe ajunseră până la fundul apei făcând mici 
stricăciuni. Apoi bolovanii se strânseseră asa de multi că deveniseră deodată 
un zid ocrotitor pentru romani. Ceastran nu-și pierdu cumpătul. Îi aşteptă pe 
romani printre aceste ruine. Se trase în sus când zidurile cetății începură să 
cadă, dar tocmai la ce nu se aşteptau se întâmplă atunci. Cavaleria romană 
trecu în trombă prin apă şi înaintă adânc în spatele cetăţii, executând o 
învăluire si în dreapta si în stânga. Dacii dintr-o parte si alta se năpustiră 
asupra lor racnind si tăind crunt. Nesfarsite, însă, soseau falangele cu 
sulitele la sold, rânduri-rânduri de arcaşi aruncau săgețile, negură, 
semănând moarte. Apa fusese zăgăzuită de trupuri multe de barbosi, dar si 
mai multe cu romani. Traian urmărea bătălia dintr-un turn de asediu. Ideea 
cu asaltul cavaleriei fusese a lui Livianus si se dovedise bună. Totul era in 
ordine. Îl supără însă un arcaș cu săgețile sale care, oriunde trece să 
privească desfășurarea luptei, îl urmărește aprig. Cel care trage dovedește 
dibăcie, dar e mult prea departe de turnul de asediu. 

lată însă că dinspre şesul din față se arată negură de cai, ce par a nu fi 
daci. Traian isi tine calmul. Cavaleria neagră se întinde, iar cohortele sale 
sunt împinse înapoi. Traian vede calul negru care-i îngrozise pe romani la 
Tapae. Cohortele si mai mult se trag, apa îi mătură călăreţii, amestecând 
oameni, cai, cu copaci si bolovani. Apa urlă, luptătorii ţipă sălbatic, iar 
Traian nu poate trece încă turnurile de asediu dincolo de ruine. Misca atunci 


pedestrimea cu porunca sa inainteze fara intrerupere. Pornesc sirurile legate 
om de om si cad mereu, dar merg tot lant. În fata platoselor, caii saltă in 
doua picioare. Ei merg si un rand rupt e inlocuit, din mers, cu altul, de parca 
n-ar fi pagubiti. Ceanstran si feciorii, săi taie într-una. Calul lui viteaz dă sa 
rupă, dar scuturile nu pot fi prinse cu dinţii. Bat cu toții mereu în scuturi, 
dar scuturile rămân neclintite. Cade unul, altul îi trece în loc si dacii nu mai 
înţeleg de unde curg mereu. Din mijlocul acestor platoșe uriașe, umblătoare, 
porneşte la intervale regulate negura de săgeți. Vindru, feciorul mijlociu al 
lui Ceanstran, cade cu o săgeată în grumaz. Lui Ceanstran ochii îi iau foc, 
se repede in platoşa umblătoare, urlă sălbatic, dar sulitele caută să-l ajungă 
si se întoarce cu ochii în flăcări la ai săi. Încearcă cu toții, din nou, vatăma 
mult, dar înţeleg că trebuie să se retragă. De sub picioarele lor simt cum 
pământul le rămâne în urmă pas cu pas... La loc deschis atacă din flancul 
dinspre munte și fac o spărtură adâncă. Sunt însă mult mai puţini și 
Ceanstran se retrage pentru a nu fi încercuit. Noaptea îi găsi pe toți 
luptându-se, până întunericul se lasă de tot cu nori negri ce acoperă bolta. 

Romanii se strânseră în cuadrate și înaintau mereu, păreau a nu se mai 
opri niciodată. Si totuşi romanii se opreau si se odihneau cu schimbul. După 
fiecare pătrar de timp de mers în luptă sirurile din fata treceau printre 
rânduri în urmă si altele le luau locul, si tot asa până se trăgea toată centuria 
care intra în repaus. Ceanstran alerga crunt de la un pâlc al său la altul, cu 
credinţa în nemurire. Azvârlea tot în luptă suierand, dar oricât omora tot nu 
se cunoștea. Degeaba Gebeleizis din cer trimitea fulgere, cu ele nu făcea 
decât să strălucească platoșa romană albă mai mult peste pământul Daciei, 
lăsând-o să înainteze mereu, nestingherită, pe măsură ce da în câmp 
deschis. 


* 


În timpul nopţii Traian dormi în cortul aşezat pe un dambusor. Taraitul 
ploii în pânza de Corint îl încânta şi-i da un somn bun, netulburat de vise. 
Generalii isi conduseseră strălucit trupele si mașinile de luptă. Dimineaţa 
împăratul ieşi când cânta pitpalacul în lan. Cerul se înseninase și o zi bună 
se vestea în văzduh. Curierii veniră cu rapoartele. Se înainta bine peste tot, 
dar cu morți multi. 

— Ce zici, Livianus, de aceste locuri? întrebă împăratul pe generalul său 
iubit. 


— E ceva salbatic si totusi foarte bland in ele, zise generalul dupa un 
moment de chibzuinta. 

— Ai spus bine. De aceea vom lăsa numele nostru aici cu plăcere, pentru 
a cuprinde veacurile. Am și scris asta aseară în istoriile mele. Nicăieri până 
acum nu m-am simţit asa de bine ca aici. 

În clipa asta o săgeată venită dinspre apă trecu pe lângă urechea dreaptă 
a împăratului, tocmai când şi-a îndreptat capul spre stânga. 

— Livianus! Trage cineva de-aproape! 

În aceeași clipă altă săgeata îl căută în partea cealaltă pe împăratul în faţa 
căruia se ridicase fulgerător centurionul Niana fără să-i ceară nimeni 
această ridicare. Acesta căzu de îndată cu săgeata înfiptă în grumaz. Toţi 
făcură scuturile platosa jur împrejur. 

— Cercetati cine trage. 

Traian se trase în cort urmat de Livianus. Romanii căutară peste tot, dar 
fără nici un rezultat. Îi raportară lui Traian. 

— Pe nimeni nu găsirăm, stăpâne al acestui pământ, parcă din piatră au 
pornit săgețile. 

— Prea bine cautarati în tot ce acoperă aici? Vedeţi că e același arcaș 
care ne urmăreşte si atâta moarte aduse în rândul alor nostri. Sagetile pentru 
mine fură trimise. Căutaţi şi-n starvurile cailor. 

Au pornit din nou romanii si au dat alarma peste tot. În stârvul calului 
sur, care se oprise cu picioarele în văgăliile de la margine, văzură loc făcut 
de tras cu arcul, dar alt pe nimeni nu aflară. Deodată, din bulboană, mult 
mai la vale, un cap bălai ţâșni din apă. Se năpusti odată cu două cete de 
barbari călări, făcându-și loc în rândurile romane. Veneau lipiti de coamele 
cailor, urlând sălbatic, cu săbiile încovoiate, întinse înainte, sau vânturându- 
le deasupra capetelor. Fără spaimă, romanii se grupară în formaţii de luptă. 

Licibis se lupta și se apăra ascunzându-se mereu în apă. Caii dacilor se 
izbeau de ai romanilor. Tipetele de moarte porniră de pe sub coifuri. 
Trupurile se rostogoleau în apă. Picioarele de animale și de oameni se 
zvârcoleau în apa spumegândă, iar izbiturile în scuturi si coifuri făceau un 
zgomot asurzitor. Fiecare călăreț dac era înconjurat de mai mulți romani 
pana îl prabuseau cu cal cu tot. Câţiva daci îl înconjuraseră pe Licibis si 
acesta între cai se lupta doar cu apa. Un bărbos îl prinse de cămașă și-l trase 
lângă el pe cal, apoi ieşiră din apă si cu săbiile incovoiate tăiară turbati unul 
într-o parte, altul în cealaltă, încercând să-și deschidă drum spre muntele 
din care veniseră. Calul însă se prabusi. Săriră de pe el si atacară asa. In 


hainele sale de roman Licibis ar fi putut fi crutat, dar văzându-l romanii că 
izbeşte cumplit în ai lor aruncară asupră-i mulțime de sulițe. Străpuns, 
Licibis încă nu cădea. Se apropie atunci decurionul Valvius si ridică securea 
cea mare asupră-i, spre a-l spinteca din creştet până adânc în trunchi, dar n- 
apucă să-nfigă toporul decât în pământ. Licibis se rostogoli de sub lovitură 
şi ca tăiat de fulger îi lua cu sabia încovoiată gâtul. Sângele tasnea din gat 
ca din ţevi, dar alti romani dădură năvală și o suliță din spate venită i se 
înfipse in şira spinării și aşa căzu muscand pământul şi strângându-l in 
palmele încârligate de gerul morţii. Din învălmășeală nu mai scăpă un dac. 
În jurul fiecăruia erau ca snopii secerati romanii lui Valvius si ai 
centurionului Nisus. 

Zgomotele și tipetele de moarte îl scoseseră pe Traian afară din cort și de 
pe dâmbuşor văzu toată încleştarea. Întâi se încruntase. Livianus a dat să 
intervină. 

— Lasă-i, a zis Traian. 

— Mor prea mulţi de la noi, imperator! 

— Nici nu se poate altfel, Livianus. De ar avea Dacia atâţia luptători ca 
noi, care să lupte ca cei pe care-i vezi acum, noi n-am avea ce căuta în 
această tara, că numai vestea morţii ni s-ar duce la Roma. Le lipseşte 
tehnica, Livianus, tehnica şi numărul, şi acestea sunt puterea noastră. Aşa că 
stai cuminte. Ceilalţi invatara cum se luptă in Dacia. Trimite acum să mi-l 
aducă pe arcasul iscusit, de care numai Pronia m-a mai salvat. Astăzi fu una 
din acele zile când numai moartea ne păscu. Și nu știu, zău, dă-n Dacia se 
înmulţesc aceste zile! De-aceea zic să terminăm mai repede cu această tara. 
Unde sunt ostile? 

— La o jumătate de zi de alergătură cu calul. 

— Merg încet. Să fie adus arcașul. 

Pe Licibis îl aduseră târâș. Firicele de sânge purpuriu i se scurgeau pe la 
cheutorile gurii. Ochii albaştri rămăseseră deschiși spre cer, frumoşi și 
curati. Părul auriu se năclăise de sânge si nămol, la fel si fata i se zgâriase. 
Îl întinseră în fata cortului şi-l aşteptară pe împărat. Traian apăru, zmucind 
perdeaua cortului. 

— E un roman? 

— E un dac, imperator, a zis centurionul Nisus. 

— Dar straiele? 

Nisus trase tunica romană de pe Licibis, lăsându-l numai în cămașa de 
in, peste care era legat cu o curelusa îngustă, tintuita cu plăcuţe de argint. 


Traian îl privi mult, îngândurat, apoi zise. 

— E] datoria și-o făcu din plin şi o soartă ar fi meritat mai bună. 

Atâta zise împăratul si cei ce-l aduseseră pe Licibis nu stiura daca au 
făcut bine sau nu ucigandu-l. 

În ziua aceea Traian a stat mai mult în cort şi a scris într-una. Tânărul 
dac, care-l pândise atâta vreme, îl îndemna mereu în suflet să crute Dacia, 
dar iarăși se gândea că alte legi l-aduse către Sarmizegetusa. Noaptea a scris 
iarăşi, între soldaţi însă, se vorbea că împăratul iesise din cort şi făcuse baie 
în apa Alutului, luminată de lună, și asta chiar era adevărat. Se mai spunea 
că a ieşit din apă împăratul pe malul celălalt, unde și-a îmbrăcat straiele 
împărătești și acolo a stat multă vreme cu capul descoperit, strălucind din 
creştet până-n tălpi, ca aurul. Şi-a dat apoi capul pe spate si a privit mult 
cerul spuzit de stele și mai ales fâșia aceea alburie, lată şi lungă, care trece 
şi pe deasupra Romei, şi dincolo de ea, până la marginile lumii. Se zicea 
încă despre împărat că după ce privise mult cerul cu vălul cel alb se 
învârtâse deodată în loc şi căzuse în genunchi gemând, dar că se ridicase și 
prin vad trecuse o dată cu zorile. 

Generalii îl așteptau puţin îngrijoraţi. Le-au venit însă inimile la loc 
văzându-i chipul falnic, zâmbind a voie buna. 

„Vivat imperator!” au strigat cu toţii. Traian a ridicat mâna salutandu-i. 
Mâna sa însă a rămas întinsă spre Sarmizegetusa, spre care se îndreptau 
sfârşitul si începutul. Maret, pe calul sau sur, pe a cărui spinare era aşezată o 
pocladă de purpură visinie, împăratul porni mai departe, trăgând după sine 
armatele şi istoria... 

SFÂRȘIT 


Note 


[1]? VEXILAR s. m. 1. purtător al unui vexil. 2. soldat roman care făcea 
parte dintr-o unitate cu vexil propriu. Din latină — vexillarius. (VEXIL s.n. 
Însemnele, steagul unei cohorte în armata romană.) 

[2]t Lăncier, din latina hasta — lance. 

[3]: Nume dat soldaţilor veterani care formau a doua linie în formaţia de 
luptă a unei legiuni romane. 

[4]t Este vorba de un fenomen natural, cunoscut în fizică sub numele de 
„Feu Saint Elme”. 

[5]1 Hotărât în fapte, blând la fire (lat). 

[6]? Armele să cedeze păcii, cununa de laur faptei lăudabile (lat.). 

[7]? Binele poporului este suprema lege (lat.) 


